CELEX: 52013PC0433
Language: hu
Date: 2013-06-20
Title: Javaslat A TANÁCS HATÁROZATA az Európai Unió és az Indonéz Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodás megkötéséről

|
			
		
		
		52013PC0433
		
			Javaslat A TANÁCS HATÁROZATA az Európai Unió és az Indonéz Köztársaság közötti, az erdészeti jogszabályok végrehajtásáról, az erdészeti irányításról és a fatermékek Európai Unióba irányuló kereskedelméről szóló önkéntes partnerségi megállapodás megkötéséről /* COM/2013/0433 final - 2013/0205 (NLE) */
			
				
		
		
			
			   	INDOKOLÁS
A Tanács által 2003-ban elfogadott[1], az erdészeti jogszabályok
végrehajtására, az erdészeti irányításra és az erdészeti termékek
kereskedelmére vonatkozó uniós cselekvési terv (FLEGT)[2] olyan intézkedéscsomagra tesz
javaslatot, amely kitér a fakitermelő országoknak nyújtott támogatásra, az
illegálisan kitermelt fa kereskedelme elleni küzdelemre irányuló multilaterális
együttműködésre, a magánszektor kezdeményezéseinek támogatására, valamint
olyan intézkedésekre, amelyek célja az illegális fakitermelést ösztönző
tevékenységekbe való befektetések megakadályozása. A cselekvési terv sarkalatos
pontja az Unió és a fakitermelő országok közötti olyan FLEGT‑partnerségek
létrehozása, amelyek célja az illegális fakitermelés megállítása. A Tanács 2005-ben
elfogadta a 2173/2005/EK rendeletet[3],
amely a FLEGT-partnerségek keretében az Unióba behozatalra kerülő faanyag
kitermelésének jogszerűségét ellenőrző mechanizmust hozott
létre.
2005 decemberében a Tanács felhatalmazta
a Bizottságot arra, hogy FLEGT-partnerségi megállapodásra irányuló
tárgyalásokat folytasson a fakitermelő országokkal[4]. 
A Bizottság 2007 januárjában kezdett
tárgyalásokat Indonéziával. A Bizottságot a tárgyalások során számos tagállam
segítette, különösen az Egyesült Királyság, amely Indonéziában
erőforrásokat is biztosított a folyamat előmozdításához. A Bizottság
az erdőkkel foglalkozó munkacsoportnak, valamint az Indonéziában található
európai uniós nagykövetségeknek címzett, előrehaladásról szóló jelentések
útján tájékoztatta a Tanácsot az elért eredményekről. 
A megállapodás kitér valamennyi olyan elemre,
amelyek szerepeltek a Tanács által elfogadott tárgyalási irányelvekben.
Kiemelendő, hogy létrehozza a FLEGT engedélyezési rendszerhez kapcsolódó
kereteket, intézményeket és rendszereket is. Felvázolja a jogszerűséget
biztosító rendszer nyomon követésének és a rendszer független
ellenőrzésének keretét. Ezeket a megállapodás mellékletei tartalmazzák,
amelyek részletes leírást adnak azokról a struktúrákról, amelyek a
FLEGT-engedélyekkel létrehozott jogszerűséget biztosítják. 
Az önkéntes partnerségi megállapodás az
erdészeti jogszabályok végrehajtására és az erdészeti irányításra fókuszál, és
az engedélyezési rendszer útján biztosítékkal szolgál arra vonatkozóan, hogy az
indonéz fatermékeket jogszerűen állítják elő. E megállapodásban
Indonézia jelentős kötelezettséget vállal az állandó problémát okozó
illegális fakitermelés kezelése iránt. A FLEGT-engedély biztosítékként fog
szolgálni az Unió piacán arra, hogy az indonéz fatermékek ellenőrzött legális
forrásból származnak.
Indonéziában az érdekelt felekkel folytatott
széles körű konzultációs folyamatot követően meghatározták azokat a
jogszabályokat, amelyek betartását ellenőrizni kell. Indonézia független
ellenőrt alkalmaz, aki rendszeres, nyilvános jelentéseket fog készíteni a
rendszer hatékonyságáról. A megállapodás további célja, hogy növelje az
átláthatóságot az ágazatban, többek között azáltal, hogy az információ szabadságára
vonatkozó jogszabályokat alkalmaz Indonéziában. 
A megállapodás alkalmazási köre túlmutat a
FLEGT engedélyezési rendszerről szóló 2173/2005/EK rendelet II.
mellékletében javasolt termékek listáján, és exportált fatermékek széles skálájára
vonatkozik. 
A megállapodás rendelkezéseket tartalmaz az
import termékek uniós határokon történő, a FLEGT‑rendszerről
szóló 2173/2005/EK rendeletben, valamint az annak végrehajtására vonatkozó
részletes rendelkezések megállapításáról szóló 1024/2008/EK rendeletben
rögzített módon történő ellenőrzéséről. A megállapodás
tartalmazza az indonéz FLEGT-engedély leírását, amely követi az 1024/2008/EK
rendeletben rögzített formátumot. 
A megállapodás a FLEGT-tel kapcsolatosan az
Unióval folytatott párbeszédre és együttműködésre vonatkozó közös
mechanizmust is létrehoz, amely a megállapodás végrehajtásával foglalkozó
vegyes bizottságként ismert. Rögzíti ezenkívül az érdekelt felek részvételére,
a szociális biztonságra, az elszámoltathatóságra és az átláthatóságra, a
végrehajtás eredményeinek nyomon követésére, valamint a végrehajtásról szóló
jelentések elkészítésére vonatkozó elveket is.
A FLEGT engedélyezési rendszer várhatóan 2013 végére
lesz teljes mértékben működőképes. Az engedélyezési rendszert a
megállapodásban meghatározott kritériumok alapján fogják értékelni,
mielőtt az EU megkezdené a FLEGT-engedélyek elfogadását.
2013/0205 (NLE)
Javaslat
A TANÁCS HATÁROZATA
az Európai Unió és az Indonéz Köztársaság
közötti, az erdészeti jogszabályok végrehajtásáról, az erdészeti irányításról
és a fatermékek Európai Unióba irányuló kereskedelméről szóló önkéntes
partnerségi megállapodás megkötéséről
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 207. cikke
(3) bekezdésének első albekezdésére és (4) bekezdésének
első albekezdésére, összefüggésben a 218. cikke (6) bekezdése
a) pontjának v. alpontjával, valamint a 218. cikkének (7) bekezdésével,
tekintettel az Európai Bizottság javaslatára,
tekintettel az Európai Parlament egyetértésére[5],
mivel:
(1)       2003 májusában az Európai
Bizottság elfogadta az Európai Parlamentnek és a Tanácsnak címzett, „Az
erdészeti jogszabályok végrehajtása, irányítás és kereskedelem (FLEGT) –
Javaslat uniós cselekvési tervre” című közleményt[6], amely az illegális
fakitermelés elleni fellépést célzó intézkedéseket sürgetett a fakitermelő
országokkal kialakítandó önkéntes partnerségi megállapodások útján. A Tanács 2003 októberében
következtetéseket fogadott el a cselekvési tervről[7], a Parlament pedig 2005. július
11-én fogadott el állásfoglalást e témában[8].
(2)       A Tanács […]-i 2011/XXX/EU határozata[9] értelmében […]-án/én[10] aláírták az Európai Unió és az
Indonéz Köztársaság közötti, az erdészeti jogszabályok végrehajtásáról, az
erdészeti irányításról és a fatermékek Európai Unióba irányuló
kereskedelméről szóló önkéntes partnerségi megállapodást, annak
megkötésére figyelemmel.
(3)       A megállapodást meg kell
kötni,
ELFOGADTA EZT A HATÁROZATOT:
1. cikk
Az Európai Unió és az Indonéz Köztársaság
közötti, az erdészeti jogszabályok végrehajtásáról, az erdészeti irányításról
és a fatermékek Európai Unióba irányuló kereskedelméről szóló megállapodás
az Unió nevében jóváhagyásra kerül.
A megállapodás szövegét csatolták e
határozathoz.
2. cikk
A Tanács elnöke kijelöli a megállapodás 23. cikkében
előírt értesítésnek az Unió nevében történő megtételére jogosult
személyt annak kifejezésére, hogy az Unió a megállapodást magára nézve jogilag
kötelező erejűnek ismeri el.
3. cikk
A megállapodás 14. cikke szerint
létrehozott, a megállapodás végrehajtásával foglalkozó vegyes bizottságban az
Uniót a Bizottság képviseli. 
A tagállamok az Unió delegációjának tagjaiként
részt vehetnek a megállapodás végrehajtásával foglalkozó vegyes bizottság
ülésein. 
4. cikk
A megállapodás mellékleteinek a megállapodás 22. cikke
alapján történő módosítása céljából a Bizottság felhatalmazást kap arra,
hogy a 2173/2005/EK rendelet 11. cikkének (3) bekezdésében
megállapított eljárással összhangban az Unió nevében jóváhagyja a megállapodás
mellékleteinek módosításait.
5. cikk
Ez a határozat elfogadásának napján lép
hatályba.
6. cikk
Ezt a határozatot az Európai Unió Hivatalos
Lapjában ki kell hirdetni.
Kelt Brüsszelben, -án/-én.
                                                                       a
Tanács részéről
                                                                       az
elnök
                                                                       […]
MELLÉKLET
ÖNKÉNTES
PARTNERSÉGI MEGÁLLAPODÁS AZ EURÓPAI UNIÓ ÉS AZ INDONÉZ KÖZTÁRSASÁG KÖZÖTT AZ
ERDÉSZETI JOGSZABÁLYOK VÉGREHAJTÁSÁRÓL, AZ ERDÉSZETI IRÁNYÍTÁSRÓL ÉS A
FATERMÉKEK EURÓPAI UNIÓBA IRÁNYULÓ KERESKEDELMÉRŐL
AZ EURÓPAI UNIÓ,
a továbbiakban: az Unió,
valamint
AZ INDONÉZ KÖZTÁRSASÁG,
a továbbiakban: Indonézia,
a továbbiakban együttesen:
a felek,
EMLÉKEZTETVE a 2009.
november 9-én Jakartában aláírt, az Indonéz Köztársaság és az Európai Közösség
között létrejött átfogó partnerségi és együttműködési keretmegállapodásra;
FIGYELEMBE VÉVE az Unió és
Indonézia közötti szoros munkakapcsolatot, különös tekintettel az Európai
Gazdasági Közösség és Indonézia, Malajzia, a Fülöp-szigetek, Szingapúr és
Thaiföld – a Délkelet-ázsiai Nemzetek Szövetségének tagországai – között 1980-ban
létrejött együttműködési megállapodásra;
EMLÉKEZTETVE az erdészeti
jogszabályok végrehajtásáról és az erdészeti irányításról szóló 2001. szeptember 13-i
bali nyilatkozatban szereplő vállalásokra, amelyeket a kelet-ázsiai és más
régiók országai tettek arra vonatkozóan, hogy azonnali intézkedéseket vezessenek
be a nemzeti szintű erőfeszítések fokozására, és erősítsék a
kétoldalú, regionális és többoldalú együttműködést az erdészeti jog
megsértésének és az erdészeti bűncselekményeknek, különösen az illegális
fakitermelésnek, valamint az ehhez kapcsolódó illegális kereskedelemnek és
korrupciónak, ezenkívül ezek jogállamiságra gyakorolt kedvezőtlen
hatásainak korrigálása érdekében;
TUDOMÁSUL VÉVE, hogy az
erdészeti jogszabályok végrehajtására, az erdészeti irányításra és az erdészeti
termékek kereskedelmére vonatkozó uniós cselekvési tervről szóló, a
Tanácsnak és az Európai Parlamentnek címzett bizottsági közlemény (FLEGT) az
első lépés az illegális fakitermelés és az ahhoz társuló kereskedelem
elleni sürgős fellépés tekintetében;
HIVATKOZVA az Indonéz
Köztársaság erdészeti miniszterének, valamint a fejlesztési és a
környezetvédelmi európai biztosnak a 2007. január 8-án Brüsszelben
aláírt együttes nyilatkozatára;
TEKINTETTEL a valamennyi
erdőtípus kezelésére, megőrzésére és fenntartható fejlődésére
vonatkozó globális megegyezés alapelveiről szóló, jogilag nem
kötelező érvényű 1992. évi irányadó nyilatkozatra, valamint a
valamennyi erdőtípusról szóló, az Egyesült Nemzetek Közgyűlése által
elfogadott, jogilag nem kötelező érvényű eszközre;
TUDATÁBAN az 1992. évi
Riói, környezetről és fejlődésről szóló nyilatkozatban foglalt
alapelveknek a fenntartható erdőgazdálkodás biztosításában betöltött
szerepére, ideértve különösen a 10. alapelvet, amely a nyilvánosság
tájékozottságának és környezetvédelmi kérdésekben való részvételének a
fontosságára vonatkozik, ezenkívül a 22. alapelvet, amely az őshonos
lakosoknak és az egyéb helyi közösségeknek a környezetgazdálkodásban és ‑fejlesztésben
betöltött kulcsszerepére vonatkozik;
ELISMERVE az
erőfeszítéseket, amelyeket az Indonéz Köztársaság kormánya tett a
felelősségteljes erdészeti irányításnak, az erdészeti jogszabályok
végrehajtásának és a faanyagok jogszerű kereskedelmének támogatása
érdekében, ideértve a faanyagokra vonatkozó indonéz jogszerűség-igazolási
rendszert (Sistem Verifikasi Legalitas Kayu), amelyet több érdekelt fél
bevonásával alakítottak ki a felelősségteljes irányítás, a hitelesség és a
reprezentativitás elve szerint;
ELISMERVE, hogy a
faanyagokra vonatkozó indonéz jogszerűség-igazolási rendszert annak
biztosítására tervezték, hogy minden fatermék megfeleljen a jogszabályi
követelményeknek;
ELISMERVE, hogy a FLEGT
önkéntes partnerségi megállapodás tovább fogja erősíteni a fenntartható
erdőgazdálkodást, és elő fogja segíteni az éghajlatváltozás elleni
küzdelmet az erdőirtás és erdőpusztulás következtében keletkező
kibocsátás csökkentése, valamint az erdők megóvása és a fenntartható
erdőgazdálkodás, illetve az erdők révén megvalósuló szén‑dioxid‑megkötés
fokozása által (REDD+ program);
TEKINTETTEL a
veszélyeztetett vadon élő állat- és növényfajok nemzetközi
kereskedelméről szóló egyezményre (CITES) és különösen arra a
követelményre, hogy a CITES-egyezményben részes felek az I., a II. vagy a
III. függelékekben felsorolt fajok egyedeire vonatkozóan csak
meghatározott feltételek fennállása esetén adhatnak ki kiviteli engedélyt,
ideértve azt is, hogy ezeknek az egyedeknek a beszerzése során nem került sor
az adott fél állat- és növényvilágának védelmét szolgáló jogszabályok
megsértésére;
AZZAL AZ ELHATÁROZÁSSAL,
hogy a felek törekszenek az e megállapodás végrehajtásának közvetlen
következményeként adott esetben az őshonos és helyi közösségekre és a
szegényekre gyakorolt kedvezőtlen hatások lehető legnagyobb mértékben
történő csökkentésére;
FIGYELEMBE VÉVE, hogy a
felek fontosnak tartják a nemzetközi szinten meghatározott fejlesztési célokat
és az ENSZ millenniumi fejlesztési céljait;
FIGYELEMBE VÉVE, hogy a
felek fontosnak tartják a többoldalú kereskedelmi rendszereket szabályozó
alapelveket és szabályokat, különösen az 1994. évi Általános Vám- és
Kereskedelmi Egyezményben (GATT), valamint a Kereskedelmi Világszervezetet
(WTO) létrehozó egyéb többoldalú megállapodásokban foglalt jogokat és
kötelezettségeket, továbbá azt, hogy ezeket átlátható és
megkülönböztetéstől mentes módon kell alkalmazni;
TEKINTETTEL az Európai
Közösségbe irányuló faanyag-behozatal FLEGT engedélyezési rendszerének
létrehozásáról szóló, 2005. december 20-i 2173/2005/EK tanácsi
rendeletre és a fát és fatermékeket piaci forgalomba bocsátó piaci
szereplők kötelezettségeinek meghatározásáról szóló, 2010. október 20-i
995/2010/EU európai parlamenti és tanácsi rendeletre;
MEGERŐSÍTVE a
kölcsönös tisztelet, a szuverenitás, az egyenlőség és a
megkülönböztetésmentesség elveit, valamint elismerve a felek e megállapodásból
származó előnyeit;
ÖSSZHANGBAN a felek
vonatkozó jogszabályaival és előírásaival;
A KÖVETKEZŐKBEN
ÁLLAPODNAK MEG:
1. cikk
Célok
(1)          E megállapodás célja a feleknek a
valamennyi erdőtípus fenntartható kezelésére vonatkozó közös
elkötelezettségével összhangban az, hogy jogi keretet szolgáltasson annak
biztosítására, hogy az Indonéziából az Unióba importált és e megállapodás
hatálya alá tartozó valamennyi fatermék előállítása jogszerűen
történjen, és hogy ezzel ösztönözze a fatermékek kereskedelmét.
(2)          Ez a
megállapodás biztosítja a felek által folytatott párbeszéd és
együttműködés alapjait e megállapodás teljes körű végrehajtásának
ösztönzése és előmozdítása, valamint az erdészeti jogszabályok
végrehajtásának és irányításának érdekében.
2. cikk
Fogalommeghatározások
E megállapodás
alkalmazásában:
a)      „behozatal az Unióba”: olyan
fatermékeknek az Unióban történő szabad forgalomba bocsátása az Uniós
Vámkódex létrehozásáról szóló, 1992. október 12-i 2913/92/EGK tanácsi
rendelet 79. cikke értelmében, amelyek az Uniós Vámkódex létrehozásáról
szóló 2913/92/EGK tanácsi rendelet végrehajtására vonatkozó rendelkezések
megállapításáról szóló, 1993. július 2-i 2454/93/EGK bizottsági
rendelet 1. cikkének 6. pontjában meghatározottak szerint nem
minősíthetők „nem kereskedelmi jellegű áru”-nak;
b)      „kivitel”: fatermékek Indonézia földrajzi
területének bármely részéről történő fizikai kivitele vagy
kiszállítása;
c)      „fatermékek”: az IA. és
IB. mellékletben felsorolt termékek;
d)      „HR-kód”: a Vámigazgatások
Világszervezetének Harmonizált Áruleíró- és Kódrendszeréről szóló
nemzetközi egyezmény által létrehozott Harmonizált Áruleíró- és Kódrendszerben
meghatározott négy vagy hat számjegyű vámtarifaszám;
e)      „FLEGT-engedély”: jogszerűséget
igazoló indonéz dokumentum, amely igazolja, hogy az Unióba exportálandó
fatermékszállítmányt jogszerűen állították elő. A FLEGT-engedélyeket
papíralapon vagy elektronikus módon állítják ki;
f)       „engedélyező
hatóság”: az Indonézia által a FLEGT-engedélyek kiadására és érvényesítésére
kijelölt szerv;
g)      „illetékes hatóságok”: a tagállamok által
a FLEGT-engedélyek átvételére, elfogadására és ellenőrzésére kijelölt
hatóságok;
h)      „szállítmány”:
a FLEGT-engedély hatálya alá tartozó azon fatermékmennyiség, amelyet az
áruküldő vagy a feladó Indonéziából küldött, és amelyet uniós
vámhivatalban szabad forgalomba bocsátás céljából bemutatnak;
i)       „jogszerűen
előállított fatermékek”: a II. mellékletben meghatározott
jogszabályokkal összhangban kitermelt vagy behozott és gyártott fatermékek.
3. cikk
FLEGT engedélyezési
rendszer
(1)          E megállapodás Felei között
„erdészeti jogszabályok végrehajtására, erdészeti irányításra és erdészeti
termékek kereskedelmére vonatkozó engedélyezési rendszer” (a továbbiakban:
FLEGT engedélyezési rendszer) jön létre. Az ennek keretében létrehozott
eljárások és követelmények célja, hogy a FLEGT‑engedélyek útján
ellenőrizzék és igazolják, hogy az Unióba szállított fatermékeket
jogszerűen állították elő. Az Unió a 2005. december 20-i 2173/2005/EK
tanácsi rendelettel összhangban az ilyen szállítmányok Indonéziából az Unióba
történő behozatalát csak akkor fogadja el, ha azok rendelkeznek
FLEGT-engedélyekkel.
(2)          A FLEGT engedélyezési rendszer az
IA. mellékletben felsorolt fatermékekre vonatkozik.
(3)          Az IB. mellékletben felsorolt
fatermékeket nem lehet Indonéziából exportálni, és azokra FLEGT-engedélyt
kiállítani.
(4)          A felek megállapodnak abban, hogy az
e megállapodásban foglalt rendelkezésekkel összhangban minden szükséges
intézkedést megtesznek a FLEGT engedélyezési rendszer végrehajtása érdekében.
4. cikk
Engedélyező
hatóságok
(1)          Az engedélyező hatóság
igazolja, hogy a fatermékek előállítása jogszerűen, a
II. mellékletben megjelölt jogszabályokkal összhangban történt. Az
engedélyező hatóság kibocsátja a jogszerűen előállított
fatermékek Unióba történő kivitelére vonatkozó FLEGT-engedélyeket.
(2)          Az engedélyező hatóság nem
bocsáthat ki FLEGT-engedélyt azon fatermékek tekintetében, amelyek olyan
fatermékekből állnak vagy olyan fatermékeket tartalmaznak, amelyeket olyan
formában hoztak be egy harmadik országból Indonéziába, amelyre az adott
harmadik ország jogszabályai kiviteli tilalmat rendelnek el, vagy pedig amelyek
tekintetében bizonyított, hogy az adott fatermékek előállítására a
fakitermelés helye szerinti ország jogszabályait kijátszva került sor.
(3)          Az engedélyező hatóság a
FLEGT-engedélyek kibocsátására vonatkozó eljárásait hozzáférhetővé teszi a
nyilvánosság számára, és ezek hozzáférhetőségét fenntartja. Az
engedélyező hatóság a FLEGT-engedélyek hatálya alá tartozó valamennyi szállításról
nyilvántartást vezet, és az adatvédelemre vonatkozó nemzeti jogszabályokkal
összhangban, az exportőrök védett adatai bizalmas jellegének tiszteletben
tartása mellett lehetővé teszi az említett nyilvántartás független
megfigyelését.
(4)          Indonézia engedélyinformációs egységet
hoz létre, amely kapcsolattartó pontként szolgál az illetékes hatóságok és az
engedélyező hatóságok közötti kommunikációban a III. és
V. mellékletnek megfelelően.
(5)          Indonézia tájékoztatja az Európai
Bizottságot az engedélyező hatóság és az engedélyinformációs egység
elérhetőségéről. Ezt az információt a felek nyilvánosságra hozzák.
5. cikk
Illetékes hatóságok
(1)          Az illetékes hatóságok a
szállítmányoknak az Unióban történő szabad forgalomba bocsátását
megelőzően igazolják, hogy valamennyi szállítmány rendelkezik
érvényes FLEGT-engedéllyel. Amennyiben a FLEGT-engedély érvényességét
illetően kétség merül fel, a szállítmány szabad forgalomba bocsátása
felfüggeszthető, és a szállítmány lefoglalható. 
(2)          Az illetékes hatóságok
nyilvántartják a beérkezett FLEGT-engedélyeket, és a nyilvántartást évente
közzéteszik.
(3)          Az illetékes hatóságok az
adatvédelemre vonatkozó nemzeti jogszabályokkal összhangban a független piaci
megfigyelőként kinevezett személyek vagy szervezetek számára hozzáférést
biztosítanak a vonatkozó iratokhoz és adatokhoz.
(4)          Az illetékes hatóságok az 5. cikk
(1) bekezdésében meghatározott intézkedést nem hozzák meg olyan
fatermékszállítmányok esetében, amelyek a veszélyeztetett vadon élő állat-
és növényfajok nemzetközi kereskedelméről szóló egyezmény (CITES)
függelékeiben felsorolt fafajokból származnak, mivel ezekre a vadon élő
állat- és növényfajok számára kereskedelmük szabályozása által biztosított
védelemről szóló, 1996. december 9-i 338/97/EK tanácsi
rendeletben meghatározott igazolási szabályok vonatkoznak.
(5)          Az Európai Bizottság tájékoztatja
Indonéziát az illetékes hatóságok elérhetőségéről. Ezt az információt
a felek nyilvánosságra hozzák.
6. cikk
FLEGT-engedélyek
(1)          A FLEGT-engedélyeket az
engedélyező hatóság bocsátja ki annak igazolására, hogy a fatermékeket
jogszerűen állították elő.
(2)          A FLEGT-engedélyt angol nyelven kell
elkészíteni és kitölteni. 
(3)          A felek közös megállapodással
elektronikus rendszert hozhatnak létre a FLEGT‑engedélyek kiadására,
küldésére és átvételére.
(4)          Az engedélyre vonatkozó műszaki
előírásokat a IV. melléklet tartalmazza. Az V. melléklet
tartalmazza a FLEGT-engedélyek kiadására vonatkozó eljárásokat.
7. cikk
A jogszerűen
előállított fatermék igazolása
(1)          Indonézia
faanyagokra vonatkozó jogszerűség-igazolási rendszert vezet be annak
igazolására, hogy a szállítandó fatermékeket jogszerűen állították
elő, és hogy az Unióba csak az így igazolt szállítmányokat viszik ki.
(2)          A
fatermékszállítmányok jogszerű előállítását igazoló rendszert az
V. melléklet határozza meg.
8. cikk
A FLEGT-engedély
hatálya alatt álló szállítmányok szabad forgalomba bocsátása
(1)          A III. melléklet tartalmazza a
FLEGT-engedélyek hatálya alatt álló szállítmányoknak az Unióban történő
szabad forgalomba bocsátását szabályozó eljárásokat.
(2)          Amennyiben az illetékes hatóságok
annak alapos gyanúját észlelik, hogy az engedély érvénytelen, nem valódi, vagy
nem felel meg a szállítmánynak, amelyre állítólag vonatkozik, akkor a
III. mellékletben meghatározott eljárásokat kell alkalmazni.
(3)          Ha a FLEGT-engedélyekkel kapcsolatos
konzultációk során huzamos ideig fennálló ellentétek vagy nehézségek merülnek
fel, akkor az ügy a megállapodás végrehajtásával foglalkozó vegyes bizottság
elé utalható.
9. cikk
Szabálytalanságok
A felek tájékoztatják
egymást arról, ha a FLEGT engedélyezési rendszer kijátszásával vagy a rendszert
érintő szabálytalansággal kapcsolatos gyanújuk merül fel, vagy ilyen
információkat szereznek, ideértve a következőket is:
a)      a kereskedelem kijátszása, ideértve az
Indonéziából az Unióba irányuló kereskedelem harmadik országon keresztül
történő átirányítását;
b)      FLEGT-engedélyek, amelyek harmadik
országból származó, feltehetően jogszerűtlenül előállított
faanyagot tartalmazó fatermékekre vonatkoznak; vagy
c)      a FLEGT-engedélyek megszerzésével vagy
felhasználásával kapcsolatos csalás.
10. cikk
A faanyagokra vonatkozó
indonéz jogszerűség-igazolási rendszer és egyéb intézkedések alkalmazása
(1)          A faanyagokra vonatkozó indonéz
jogszerűség-igazolási rendszer alkalmazásával Indonézia igazolja a nem
uniós piacokra exportált fatermékek és a belföldi piacán értékesített faanyagok
jogszerűségét, ezenkívül törekszik a behozott fatermékek
jogszerűségének igazolására, ennek során pedig lehetőség szerint az e
megállapodás végrehajtása céljából kialakított rendszert alkalmazza.
(2)          Az Unió e törekvések támogatása
érdekében ösztönzi az említett rendszer használatát a más nemzetközi piacokon
vagy harmadik országokkal folytatott kereskedelem során.
(3)          Az Unió intézkedéseket tesz, hogy
megakadályozza az illegálisan kitermelt faanyag és az abból készült termékek
forgalomba hozatalát.
11. cikk
Az érdekelt felek
részvétele a megállapodás végrehajtásában
(1)          Indonézia rendszeres konzultációkat
folytat az érdekelt felekkel e megállapodás végrehajtásáról, és e téren
támogatja a megfelelő konzultációs stratégiákat, módozatokat és
programokat.
(2)          Az Európai
Unió rendszeres konzultációkat folytat az érdekelt felekkel e megállapodás
végrehajtásáról, a környezeti ügyekben az információhoz való
hozzáférésről, a nyilvánosságnak a döntéshozatalban történő
részvételéről és az igazságszolgáltatáshoz való jog biztosításáról szóló, 1998. évi
Aarhusi Egyezmény alapján fennálló kötelezettségeire is figyelemmel.
12. cikk
Szociális biztosítékok
(1)          A felek az e megállapodásból
eredő kedvezőtlen hatások minimalizálása érdekében megállapodnak
abban, hogy előmozdítják a faiparra gyakorolt hatásoknak, valamint az
esetlegesen érintett őshonos és helyi közösségek megélhetési
lehetőségeinek jobb megismerését a vonatkozó jogszabályaikban és
előírásaikban leírtaknak megfelelően.
(2)          A felek
figyelemmel kísérik az e megállapodás által az (1) bekezdésben említett
közösségekre és egyéb érdekelt felekre kifejtett hatásokat, és megteszik a
kedvezőtlen hatások csökkentését célzó indokolt lépéseket. A felek a kedvezőtlen hatások csökkentése érdekében
további intézkedésekről állapodhatnak meg.
13. cikk
Piaci ösztönzők
Az Unió nemzetközi
kötelezettségeire is figyelemmel arra törekszik, hogy kedvező helyzetet
teremtsen az uniós piacon az e megállapodás hatálya alá tartozó fatermékek
számára. E törekvések különösen
az alábbiak támogatására irányuló intézkedéseket foglalják magukban:
a)      közbeszerzési és magánbeszerzési
politikák, amelyek elismerik a jogszerűen előállított fatermékek
ellátását és számukra piacot biztosítanak; és
b)      a FLEGT-engedéllyel rendelkező
termékek kedvezőbb megítélése az uniós piacon.
14. cikk
A megállapodás
végrehajtásával foglalkozó vegyes bizottság
(1)          A felek az e megállapodás
végrehajtásával és felülvizsgálatával kapcsolatos kérdések elbírálása érdekében
közös mechanizmust (a továbbiakban: a megállapodás végrehajtásával foglalkozó
vegyes bizottság vagy vegyes bizottság) hoznak létre. 
(2)          Mindkét fél kinevezi
képviselőit a vegyes bizottságba, amely konszenzussal hoz döntéseket. A
vegyes bizottság elnökségét társelnöki rendszerben egy uniós és egy indonéz
vezető tisztviselő látja el.
(3)          A vegyes bizottság eljárási
szabályzatot fogad el. 
(4)          A vegyes bizottság legalább évente
egyszer ülésezik, a felek által előzetesen egyeztetett időben és
napirend szerint. Bármelyik fél kérésére további ülésekre is sor kerülhet.
(5)          A vegyes
bizottság:
a)      a megállapodás végrehajtására vonatkozó
közös intézkedéseket mérlegel és fogad el;
b)      felülvizsgálja és nyomon követi a
megállapodás végrehajtása terén elért eredményeket – ideértve a faanyagokra
vonatkozó jogszerűség-igazolási rendszer és a piaccal kapcsolatos
intézkedések működését – a 15. cikkben meghatározott mechanizmusokból
származó megállapítások és jelentések alapján;
c)      értékeli az e megállapodás
végrehajtásából eredő előnyöket és korlátozásokat, és adott esetben
korrekciós intézkedésekről határoz;
d)      megvizsgálja a FLEGT engedélyezési
rendszernek a bármelyik fél területén való alkalmazásával kapcsolatos
jelentéseket és panaszokat;
e)      elfogadja a FLEGT engedélyezési rendszer
életbe léptetésének napját, miután a VIII. mellékletben meghatározott
kritériumok alapján értékelte a faanyagokra vonatkozó
jogszerűség-igazolási rendszer működését;
f)       azonosítja azokat az együttműködési
területeket, amelyek előmozdítják a megállapodás végrehajtását;
g)      szükség esetén kisegítő testületeket
hoz létre a különleges szakértelmet igénylő munka tekintetében;
h)      előkészíti, jóváhagyja, terjeszti és
közzéteszi az éves jelentéseket, az értekezleteiről készített jelentéseket
és a munkája során keletkező egyéb dokumentumokat;
i)       elvégez minden egyéb feladatot, amelynek
a végrehajtását vállalja.
15. cikk
Megfigyelés és
értékelés
A felek megállapodnak,
hogy az alábbi két mechanizmusból származó jelentéseket és megállapításokat az
e megállapodás végrehajtásának és eredményességének értékelésére használják
fel.
a)      Indonézia az Unióval folytatott
konzultációt követően igénybe veszi időszakos értékelő
szolgáltatásait a VI. mellékletben meghatározott feladatok végrehajtása
céljából.
b)      Az Unió az Indonéziával folytatott
konzultációt követően igénybe veszi független piaci megfigyelő
szolgáltatásait a VII. mellékletben meghatározott feladatok végrehajtása
céljából.
16. cikk
Támogató intézkedések
(1)          A 14. cikk (5) bekezdésének
f) pontja szerint meghatározott, az e megállapodás végrehajtásának
támogatását szolgáló intézkedésekhez szükséges erőforrások biztosításáról
az Unió és tagállamai által az Indonéziával kapcsolatos
együttműködésről folytatott programozással összefüggésben kell
dönteni. 
(2)          A felek
biztosítják az e megállapodás végrehajtásával kapcsolatos tevékenységeknek a
fennálló és a jövőbeli fejlesztési programokkal és kezdeményezésekkel
történő összehangolását. 
17. cikk
Jelentéstétel és az
információk nyilvánosságra hozatala
(1)          A felek gondoskodnak arról, hogy a
vegyes bizottság működése minél átláthatóbb legyen. A vegyes bizottság
munkája során keletkező jelentéseket közösen kell elkészíteni és
közzétenni. 
(2)          A vegyes
bizottság éves jelentést tesz közzé, amely többek között az alábbi részleteket
tartalmazza:
a)      a FLEGT engedélyezési rendszer alapján az
Unióba exportált fatermékek mennyisége, az alkalmazandó HR-vámtarifaszám
szerint;
b)      az Indonézia által kibocsátott
FLEGT-engedélyek száma;
c)      a megállapodásban szereplő célok
megvalósítása terén elért eredmények és a megállapodás végrehajtásával
kapcsolatos kérdések;
d)      az illegálisan előállított
fatermékek kivitelének, behozatalának és a belföldi piacon történő
forgalomba hozatalának és kereskedelmének megakadályozását célzó lépések;
e)      az Indonéziába importált faanyag és
fatermékek mennyisége, valamint az illegálisan előállított fatermékek
importjának megakadályozása érdekében hozott és a FLEGT engedélyezési rendszer
integritásának megőrzését célzó intézkedések;
f)       a FLEGT engedélyezési rendszernek való
meg nem felelés esetei és az esetek kezelése érdekében hozott intézkedések;
g)      a FLEGT engedélyezési rendszer keretében
az Unióba behozott fatermékek mennyisége a vonatkozó HR-vámtarifaszámok alapján
és a közösségi behozatal helyéül szolgáló tagállamok szerint;
h)      az Unió által átvett FLEGT-engedélyek
száma;
i)       azon esetek száma és az érintett
fatermékek mennyisége, amelyekben a 8. cikk (2) bekezdése szerint
folytattak konzultációt.
(3)          A jobb irányítás és fokozott
átláthatóság célkitűzésének erdészeti ágazatban való elérése, valamint az
e megállapodás Indonéziában és Unióban való végrehajtásának és hatásainak
nyomon követése érdekében a felek megállapodnak abban, hogy a
IX. mellékletben leírt információkat nyilvánosan hozzáférhetővé
teszik.
(4)          A felek
megállapodnak, hogy az e megállapodás alapján egymással megosztott bizalmas
információkat a jogszabályaiknak megfelelően bizalmasan kezelik. Egyik fél sem hoz nyilvánosságra az e megállapodás alapján
egymással megosztott olyan információkat, amelyek kereskedelmi titoknak vagy
bizalmas kereskedelmi információnak minősülnek, és ezek nyilvánosságra
hozatalát hatóságai számára sem engedélyezi.
18. cikk
A végrehajtással
kapcsolatos közlemények
(1)          E megállapodás végrehajtásával
kapcsolatos hivatalos közlemények megtételére a felek következő
képviselői jogosultak:
Indonézia részéről:      az Európai Unió részéről:
Az Erdészeti Minisztérium       az Európai Unió
indonéziai        
erdőhasznosítási főigazgatója  küldöttségének vezetője
(2)          A felek kellő időben
közlik egymással az e megállapodás végrehajtásához szükséges információkat,
ideértve az (1) bekezdés módosításait is.
19. cikk
Területi hatály
E megállapodást
egyrészről azon a területen kell alkalmazni, ahol az Európai Unió
működéséről szóló szerződést az abban meghatározott feltételek
szerint alkalmazni kell, másrészről pedig Indonézia területén.
20. cikk
Vitarendezés
(1)          A felek arra törekednek, hogy az e
megállapodás alkalmazásával és értelmezésével kapcsolatos vitákat azonnali konzultációk
útján rendezzék.
(2)          Amennyiben a vita az eredeti
konzultációkérés időpontját követő két hónapon belül konzultáció
útján nem rendezhető, akkor azt bármelyik fél a vegyes bizottság elé
utalhatja, amely törekszik a vita rendezésére. A vegyes bizottság részére
minden olyan vonatkozó információt meg kell adni, amely a helyzet részletes
vizsgálatához elfogadható megoldás megtalálása céljából szükséges. A vegyes
bizottság ennek érdekében minden olyan lehetőséget megvizsgál, amely e
megállapodás hatékony végrehajtását fenntarthatja.
(3)          Ha a vegyes bizottság két hónapon
belül nem képes a vita rendezésére, a felek közösen harmadik személy által
nyújtott jószolgálatot vehetnek igénybe, vagy harmadik személy részéről
közvetítést kérhetnek.
(4)          Ha a vita rendezése a (3)
bekezdéssel összhangban nem lehetséges, akkor az egyik fél értesítheti a
másikat választott bíró kijelöléséről; a másik fél pedig az első
választott bíró kijelölését követő 30 naptári napon belül köteles
kijelölni a második választott bírót. A felek a harmadik választott bírót a
második választott bíró kijelölését követő két hónapon belül közösen
jelölik ki.
(5)          A választott bírók döntéseiket
többségi szavazással hozzák meg a harmadik választott bíró kijelölését
követő hat hónapon belül.
(6)          Az ítélet a felekre nézve
kötelező, és ellene fellebbezésnek nincs helye.
(7)          A választott bíráskodási eljárást a
vegyes bizottság határozza meg.
21. cikk
Felfüggesztés
(1)          Ha valamelyik fél fel kívánja
függeszteni a megállapodást, akkor erről a szándékáról írásban értesíti a
másik felet. A felet ezután megvitatják e kérdést.
(2)          E megállapodás alkalmazását
bármelyik fél felfüggesztheti. A felfüggesztésről szóló döntést és annak
indokolását a másik féllel írásban kell közölni. 
(3)          E megállapodás feltételeinek alkalmazhatósága
a fenti közlés megtételét követő 30. naptári napon szűnik meg.
(4)          A megállapodás alkalmazása harminc
naptári nappal azt követően kezdődik újra, hogy az alkalmazást
felfüggesztő fél arról tájékoztatja a másik felet, hogy a felfüggesztés okai
már nem állnak fenn.
22. cikk
Módosítások
(1)          Az e megállapodást módosítani kívánó
fél javaslatát legalább a vegyes bizottság soron következő ülését
megelőző három hónappal köteles előterjeszteni. A vegyes
bizottság megvitatja a javaslatot, és egyetértés esetén ajánlást tesz. Ha a
felek elfogadják az ajánlást, akkor azt saját belső eljárásaiknak
megfelelően jóváhagyják.
(2)          A felek által így jóváhagyott
módosítások az azt követő hónap első napján lépnek hatályba, amikor a
felek tájékoztatták egymást az ebből a célból szükséges eljárások
befejeződéséről.
(3)          A vegyes bizottság módosíthatja e
megállapodás mellékleteit.
(4)          Az esetleges módosításról szóló
értesítést az Európai Unió Tanácsának főtitkára, illetve az Indonéz
Köztársaság külügyminisztere számára kell megküldeni diplomáciai úton.
23. cikk
Hatálybalépés,
időtartam és megszűnés
(1)          Ez a megállapodás azt a napot
követő hónap első napján lép hatályba, amikor a felek értesítették
egymást az ebből a célból szükséges eljárások befejeződéséről.
(2)          Az értesítést az Európai Unió
Tanácsának főtitkára, illetve az Indonéz Köztársaság külügyminisztere
számára kell megküldeni diplomáciai úton. 
(3)          Ez a megállapodás öt évig marad
hatályban. Újabb, egymást követő ötéves időszakokra hosszabbodik meg,
amennyiben az egyik fél e megállapodás lejárta előtt legalább tizenkét
hónappal a másik félnek küldött írásos értesítésben fel nem mondja a
meghosszabbítást.
(4)          Ezt a
megállapodást a másik félnek küldött írásbeli értesítés útján bármelyik fél
felmondhatja. A megállapodás alkalmazhatósága
az ilyen értesítést követő 12 hónappal szűnik meg.
24. cikk
Mellékletek
A mellékletek e
megállapodás elválaszthatatlan részét képezik.
25. cikk
Hiteles szövegek
Ez a megállapodás két–két
példányban készült angol, bolgár, cseh, dán, észt, finn, francia, görög,
holland, lengyel, lett, litván, magyar, máltai, német, olasz, portugál, román,
spanyol, svéd, szlovák és szlovén, valamint indonéz (Bahasa Indonesia) nyelven,
amelyek mindegyike egyformán hiteles. Eltérő értelmezés esetén az angol nyelvű szöveg
irányadó.
FENTIEK HITELÉÜL a
kellően felhatalmazott alulírottak e megállapodást kézjegyükkel látták el.
Kelt Brüsszelben,
…-án/-én. 
 az Európai Unió részéről || az Indonéz Köztársaság részéről 
I. MELLÉKLET
TERMÉKKÖR
Az e mellékletben található jegyzék a Vámigazgatások Világszervezetének
Harmonizált Áruleíró és Kódrendszeréről szóló nemzetközi egyezményben
meghatározott Harmonizált Áruleíró- és Kódrendszerre vonatkozik.
IA. MELLÉKLET: A FLEGT ENGEDÉLYEZÉSI
RENDSZER HATÁLYA ALÁ TARTOZÓ, FAANYAGRA ÉS FATERMÉKEKRE VONATKOZÓ HARMONIZÁLT
VÁMTARIFASZÁMOK
44. árucsoport:
 HR-KÓD ||  ÁRUMEGNEVEZÉS   
   || Tűzifa hasáb, tuskó, rőzse, köteg vagy hasonló formában; faforgács vagy hasonló részek; fűrészpor és fahulladék és -maradék, hasáb, brikett, labdacs (pellet) vagy hasonló alakra tömörítve is 
   ||   
 4401.21 || -    Faforgács vagy hasonló részek – tűlevelű fából 
 4401.22   || -     Faforgács vagy hasonló részek – más fából 
 Ex 4404 || -    Faháncs és hasonló   
 Ex 4407 || -     Hosszában fűrészelt vagy szélezett, vágott vagy hántolt 6 mm-nél vastagabb fa,    gyalulva, csiszolva vagy végillesztéssel összeállítva is   
 4408 || Furnérlap (beleértve a rétegelt fa szeletelésével készítettet is) rétegelt lemez vagy más hasonló rétegelt fa készítésére, és hosszában fűrészelt, vágott vagy hántolt más falemez gyalulva, csiszolva, részekből (lapolással) vagy végillesztéssel összeállítva is, legfeljebb 6 mm vastagságban   
       || Fa (beleértve az össze nem állított lécet és szegélylécet parkettához) bármelyik széle, vége vagy felülete mentén összefüggő (folytatólagos) összeillesztésre előkészítve (hornyolt, barázdált, lesarkított, ferdén levágott, „V” illesztésű, peremezett, mintázott, legömbölyített vagy hasonló módon formázott), gyalulva, csiszolva vagy végillesztéssel összeállítva is 
 4409.10 || -    Tűlevelű fából 
 4409.29 || -    Nem tűlevelű fából – egyéb   
 4410 || Forgácslemez, irányított forgácselrendezésű lemez (OSB) és hasonló tábla (például: ostyalemez) fából vagy más fatartalmú anyagból gyantával vagy más szerves kötőanyagokkal agglomerálva (tömörítve) is   
 4411 || Rostlemez fából vagy más fatartalmú anyagból, gyantával vagy más szerves anyaggal összeragasztva is 
 4412 || Rétegelt lemez, furnérozott panel és hasonló réteges faáru   
 4413 || Tömörített fa tömb, lap, szalag vagy profil alakban   
 4414 || Festmény, fénykép, tükör vagy hasonló tárgyak fakerete   
 4415 || Fából készült láda, doboz, rekesz, dob és hasonló csomagolóanyag; kábeldob fából; rakodólap, keretezett és más szállítólap; rakodólapkeret fából   
 4416 || Hordó, kád, dézsa és fából készült más kádáripari termék és azok elemei, beleértve a hordódongát is 
 4417 || Szerszám, szerszámfoglalat, szerszámnyél és -fogantyú, seprű-, vagy kefe- és ecsetnyél és -test fából; csizma- vagy cipőkaptafa és sámfa fából 
 4418 || Ács- és épületasztalos-ipari termék, beleértve az üreges fapanelt is, összeállított padlópanelek, zsindely   
 Ex 4421.90 || -     Fa járdalap   
47. árucsoport:
 HR-KÓD ||  ÁRUMEGNEVEZÉS   
   || Papíripari rostanyag fából vagy más cellulóztartalmú anyagból; visszanyert (hulladék és használt) papír vagy karton:   
 4701   || -    Mechanikai úton előállított facsiszolat   
 4702   || -    Kémiai úton előállított, oldódó papíripari rostanyag 
 4703   || -    Kémiai úton előállított, szódás vagy szulfátos papíripari rostanyag, az oldódó papíripari rostanyag kivételével 
 4704   || -    Kémiai úton előállított szulfitos papíripari rostanyag, az oldódó papíripari rostanyag kivételével   
 4705   || -    Mechanikai és kémiai pépesítési eljárások kombinációjával előállított papíripari rostanyag 
48. árucsoport: 
 HR-KÓD   ||  ÁRUMEGNEVEZÉS   
 4802 || Nem bevont papír és karton írásra, nyomtatásra vagy más grafikai célra, és nem perforált lyukkártya- és lyukszalagpapír tekercsben vagy téglalap (beleértve a négyzet) alakú ívben, bármilyen méretben, a 4801 vagy a 4803 vtsz. alá tartozó papír kivételével; kézi merítésű papír és karton:   
 4803   || Toalett vagy arcápoló selyem alappapír, törölköző vagy szalvéta alappapír, továbbá hasonló háztartási vagy egészségügyi cikk előállítására felhasználható, kreppelt, ráncolt, domborított, perforált, felületileg színezett, díszített vagy nyomtatott alappapír, cellulózvatta és cellulózszálból álló szövedék tekercsben vagy ívben   
 4804 || Nem bevont nátronpapír és -karton tekercsben vagy ívben, a 4802 vagy 4803 vtsz. alá tartozók kivételével   
 4805 || Nem bevont más papír és karton tekercsben vagy ívben az árucsoporthoz tartozó megjegyzések 3. pontjában megengedettnél nem nagyobb mértékben megmunkálva vagy feldolgozva   
 4806   || Növényi pergamen, zsírpapír, pauszpapír (átmásolópapír), és pergamenpapír és más fényezett, átlátszó vagy áttetsző papír tekercsben vagy ívben   
 4807   || Többrétegű papír és karton (ragasztóval összeragasztott papír‑ vagy kartonlapokból összeállítva) felületi impregnálás vagy bevonás nélkül, belső erősítéssel is, tekercsben vagy ívben   
 4808   || Hullámpapír és -karton (ragasztott sima felületű lapokkal is), kreppelt, redőzött, domborított vagy perforált papír és karton tekercsben vagy ívben, a 4803 vtsz. alá tartozók kivételével   
 4809   || Karbonpapír, önmásolópapír, és más másoló vagy átíró papír, nyomtatott is (beleértve a sokszorosító stencilezéshez vagy az ofszet nyomólemezhez való bevont vagy impregnált papírt is) tekercsben vagy ívben   
 4810     || Papír és karton egyik vagy mindkét oldalán kaolinnal (kínai agyaggal) vagy más szervetlen anyaggal bevonva, kötőanyag felhasználásával is, de más bevonat nélkül, felületileg színezett, díszített vagy nyomtatott is, tekercsben vagy téglalap (beleértve a négyzet) alakú ívben, bármilyen méretben   
 4811   || Papír, karton, cellulózvatta és cellulózszálból álló szövedék bevonva, impregnálva, borítva, felületileg színezve, díszítve vagy nyomtatva, tekercsben vagy téglalap (beleértve a négyzet) alakú ívben, bármilyen méretben a 4803, 4809 vagy a 4810 vtsz. alá tartozók kivételével 
 4812 || Papíripari rostanyagból készült szűrőtömb, -tábla és -lap   
 4813 || Cigarettapapír, kiszabva vagy könyvecske vagy szivarkahüvely alakban is   
 4814 || Tapéta és hasonló falborító; átlátszó ablakpapír   
 4816 || Karbonpapír, önmásolópapír, és más másoló- vagy átírópapír (a 4809 vtsz. alá tartozók kivételével), a sokszorosító stencil- és az ofszet nyomólemezpapír dobozba kiszerelve is   
 4817 || Boríték, zárt levelezőlap, postai levelezőlap és más levelezőlap papírból vagy kartonból; levelezőpapír-készletet tartalmazó, papírból vagy kartonból készült doboz, tasak, tárca és mappa   
 4818 || Toalett- (WC-) és hasonló papír, háztartási vagy egészségügyi célra szolgáló cellulózvatta vagy cellulózszálból álló szövedék, legfeljebb 36 cm széles tekercsben vagy méretre vagy alakra vágva; zsebkendő, tisztítókendő, törlő, asztalterítő, szalvéta, csecsemőpelenka, tampon, lepedő és hasonló háztartási, egészségügyi vagy kórházi cikk, ruházati cikk és ruházati tartozék papíripari rostanyagból, papírból, cellulózvattából vagy cellulózszálból álló szövedékből   
 4821 || Mindenféle címke papírból vagy kartonból, nyomtatott is   
 4822 || Orsó, cséve, kopsz és hasonló tartó papíripari rostanyagból, papírból vagy kartonból (perforálva vagy merevítve is)   
 4823 || Más papír, karton, cellulózvatta és cellulózszálból álló szövedék méretre vagy alakra vágva; más termék papíripari rostanyagból, papírból, kartonból, cellulózvattából vagy cellulózszálból álló szövedékből   
94. árucsoport:
 HR-KÓD ||  ÁRUMEGNEVEZÉS   
   || Más favázas ülőbútor:   
 9401.61. || -     Kárpitozott 
 9401.69. || -     Más   
     || Más bútor és alkatrészei   
 9403.30 || -     Hivatali fabútor 
 9403.40 || -     Fa konyhabútor 
 9403.50 || -    Fa hálószobabútor 
 9403.60   || -     Más fabútor   
 Ex 9406.00. || -     Előre gyártott szerkezetek fából 
IB. MELLÉKLET: AZ INDONÉZ JOG ÉRTELMÉBEN EXPORTTILALOM ALATT
ÁLLÓ FAANYAGRA VONATKOZÓ HARMONIZÁLT VÁMTARIFASZÁMOK
44. árucsoport:
 HR-KÓD || ÁRUMEGNEVEZÉS   
 4403 || Gömbfa, kérgezetten vagy háncsoltan vagy durván szögletesre alakítva is:   
 Ex 4404 || -     Abroncsfa; hasított karó; cölöp, cövek és pózna kihegyezve, de hosszában nem fűrészelve; durván faragott, de nem esztergályozott, nem hajlított vagy más módon nem megmunkált fa, amely sétabot, esernyőnyél, szerszámnyél vagy hasonlók készítésére alkalmas; faháncs és hasonló   
 4406 || Vasúti vagy villamosvasúti talpfa   
 Ex 4407 || -   Hosszában fűrészelt vagy szélezett, vágott vagy hántolt, 6 mm-nél vastagabb, nem gyalult, nem csiszolt illetve végillesztéssel össze nem állított fa 
II. MELLÉKLET
A JOGSZERŰSÉG MEGHATÁROZÁSA
BEVEZETÉS
Az indonéz faanyag akkor minősül
jogszerűnek, ha eredete és a kitermelése során alkalmazott eljárás,
valamint az azt követő feldolgozási, szállítási és kereskedelmi
tevékenységek igazoltan megfelelnek az összes vonatkozó indonéz jogszabálynak
és előírásnak.
Indonéziában öt jogszerűségi előírás
van, amelyek a vonatkozó törvényeken, rendeleteken és eljárásokon alapuló
alapelvek, kritériumok, indikátorok és ellenőrző szempontok
formájában jutnak kifejezésre.
Az öt jogszerűségi előírás a
következő:
·                        
1. jogszerűségi előírás: az állami
tulajdonban lévő földeken fekvő erdőgazdálkodási területeken
belüli koncessziókra vonatkozó előírások;
·                        
2. jogszerűségi előírás: a közösségi
erdőültetvényekre és az állami tulajdonban lévő földeken fekvő
erdőgazdálkodási területeken belüli közösségi erdőkre vonatkozó
előírások;
·                        
3. jogszerűségi előírás: magántulajdonban
lévő erdőkre vonatkozó előírások;
·                        
4. jogszerűségi előírás: az állami
tulajdonban lévő földeken fekvő nem erdei területeken belüli
faanyag-hasznosítási jogokra vonatkozó előírások;
·                        
5. jogszerűségi előírás: a nyersanyagiparra
és az erdészeti alapú továbbfeldolgozó iparra vonatkozó előírások.
Az öt jogszerűségi előírás
különböző engedélytípusokra vonatkozik az alábbi táblázatban
meghatározottak szerint:
 Engedélytípus   || Leírás || Földtulajdon / erőforrás-gazdálkodás vagy -használat || Alkalmazandó jogszerűségi előírás 
 IUPHHK-HA/HPH || A természetes erdőkből származó erdészeti termékek felhasználására vonatkozó engedély || állami tulajdon / vállalati gazdálkodás || 1 
 IUPHHK-HTI/HPHTI || Ipari erdőállomány telepítésére és azzal való gazdálkodásra vonatkozó engedély || Állami tulajdon / vállalati gazdálkodás || 1 
 IUPHHK-RE   || Az erdei ökoszisztéma helyreállítására vonatkozó engedély || Állami tulajdon / vállalati gazdálkodás || 1 
 IUPHHK- HTR   || Közösségi erdőültetvényekre vonatkozó engedély || Állami tulajdon/ közösségi gazdálkodás || 2 
 IUPHHK-HKM   || Közösségi erdőgazdálkodási engedély   || Állami tulajdon / közösségi gazdálkodás || 2 
 Magántulajdonban lévő terület || Nincs szükség engedélyre || Magántulajdon/ magánhasználat || 3 
 IPK/ILS || Nem erdei területekre vonatkozó faanyag-hasznosítási engedély || Állami tulajdon / magánhasználat || 4 
 IUIPHHK   || Elsődleges feldolgozással foglalkozó vállalat alapítására és irányítására vonatkozó engedély || Nem alkalmazandó || 5 
 IUI Lanjutan vagy IPKL   || Másodlagos feldolgozással foglalkozó vállalat alapítására és irányítására vonatkozó engedély   || Nem alkalmazandó || 5 
Az alábbiakban ismertetjük az említett öt
jogszerűségi előírást és a kapcsolódó ellenőrző
szempontokat.
II. MELLÉKLET – 1. JOGSZERŰSÉGI
ELŐÍRÁS: AZ
ERDŐGAZDÁLKODÁSI TERÜLETEKEN BELÜLI KONCESSZIÓKRA VONATKOZÓ ELŐÍRÁSOK
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok[11]   
 1 || P1. A terület jogállása és a használati jog. || K1.1 Az erdőgazdálkodási egység (engedményesek) az erdőgazdálkodási területen belül található. || 1.1.1  Az engedély jogosultja igazolni tudja, hogy a faanyag-hasznosítási engedély (IUPHHK) érvényes. || Erdészeti koncessziós jogról szóló tanúsítvány. || PP72/2010. sz. kormányrendelet Az erdészeti miniszter P50/2010. sz. rendelete Az erdészeti miniszter P12/2010. sz. rendelete 
 Az erdészeti fatermékek hasznosítási engedélyére vonatkozó fizetési igazolás. 
 2. || . P2. A kitermelésre vonatkozó rendszer és eljárások követése. || K2.1    Az engedély jogosultja rendelkezik a vágásterületre vonatkozó kitermelési tervvel, amelyet az illetékes közigazgatási hatóságok jóváhagytak. || 2.1.1 Az illetékes közigazgatási hatóság jóváhagyta a munkatervet tartalmazó dokumentumokat, vagyis a főtervet, az éves munkatervet és azok mellékleteit. || A szakértelemmel rendelkező személyzet által készített átfogó erdőnyilvántartás alapján készített, jóváhagyott főterv és annak mellékletei. A főterv alapján készített, jóváhagyott éves munkaterv. Szakértelemmel rendelkező személyzet által készített térképek, amelyek ismertetik a munkatervvel érintett területek elrendezését és határait. || Az erdészeti miniszter P62/2008. sz. rendelete Az erdészeti miniszter P56/2009. és P60/2011. sz. rendelete 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   ||   ||   || Az éves munkatervben fakitermelési tilalom alá tartozó zónákat és a terepen való megvalósítást igazoló térkép. ||   
 A kitermelési helyeket (blokkokat vagy parcellákat) a térképen egyértelműen megjelölték, a terepen pedig ellenőrizték. 
 K2.2    A munkaterv érvényes. || 2.2.1 Az erdészeti engedély jogosultja érvényes munkatervvel rendelkezik, amely megfelel a vonatkozó előírásoknak. || Az erdészeti fatermékek hasznosítására vonatkozó főterv és annak csatolmányai (folyamatban lévő kérelmek elfogadhatók). || Az erdészeti miniszter P62/2008. sz. rendelete Az erdészeti miniszter P56/2009. sz. rendelete Az erdészeti miniszter P60/2011. sz. rendelete 
 A természetes erdőben lévő rönköknek a kitermelés leendő helyén belüli elhelyezkedése és kitermelhető mennyisége megfelel a munkatervben szereplő adatoknak. 
   ||   || 2.2.2     Az összes kitermelő berendezés engedélye érvényes, és helyszíni ellenőrzés során ellenőrizhető (állami erdészeti vállalatra nem vonatkozik). || A berendezésekre és a berendezések átruházására vonatkozó engedély. || Az erdészeti miniszter P53/2009. sz. rendelete 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
 3. || P3. A rönkfa szállításának jogszerűsége és a tulajdonviszonyában bekövetkező változás.   || K3.1 Az engedély jogosultja gondoskodik arról, hogy az erdőben lévő rönktelepről az erdészetitermék‑nyersanyagipari vállalkozás telephelyére vagy nyilvántartott rönkkereskedőhöz akár köztes rönktelepeken keresztül szállított rönköket fizikailag azonosítsák, és ellássák érvényes okmányokkal. || 3.1.1  Minden kitermelt vagy kereskedelmi célból kinyert, nagy átmérőjű rönkről beszámoltak a fakitermelési jelentésben. || Jóváhagyott fakitermelési jelentések. || Az erdészeti miniszter P55/2006. sz. rendelete 
 3.1.2  Az engedéllyel érintett területről elszállított összes faanyagot érvényes fuvarokmánnyal láttak el. || Érvényes fuvarokmányokkal és mellékletekkel látták el az erdőben lévő rönktelepről az erdészetitermék‑nyersanyagipari vállalkozás telephelyére vagy nyilvántartott rönkkereskedőhöz akár köztes rönktelepeken keresztül szállított rönköket. || Az erdészeti miniszter P55/2006. sz. rendelete 
   ||   ||   || 3.1.3  A rönkfákat az erdőhasznosítási engedélyben megjelölt helyen termelték ki. || A rönkökön faanyag‑adminisztrációs jelzések/vonalkód (PUHH) szerepel. || Az erdészeti miniszter P55/2006. sz. rendelete 
 Az engedély jogosultja következetesen alkalmazza a faanyagjelölést. 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || K3.2 Az engedély jogosultja kiegyenlítette a faanyag kereskedelmi célú kinyeréséért fizetendő díjakat és illetékeket. || 3.2.1 Az engedély jogosultja bemutatja az Újraerdősítési Alapnak fizetendő és/vagy erdészetierőforrás-szolgáltatási díj befizetéséről szóló igazolást, amelynek összege megfelel a kitermelt rönkmennyiségnek és a vonatkozó díjszabásnak. || Az Újraerdősítési Alapnak fizetendő és/vagy erdészetierőforrás-szolgáltatási díjra vonatkozó fizetési megbízások. || PP22/1997. sz. kormányrendelet PP51/1998. sz. kormányrendelet Az erdészeti miniszter P18/2007. sz. rendelete A kereskedelmi miniszter 22/M-DAG/PER/4/2012. sz. rendelete PP59/1998. sz. kormányrendelet 
   ||   ||   ||   || Az Újraerdősítési Alapnak fizetendő és/vagy erdészetierőforrás-szolgáltatási díj befizetése céljából letétbe helyezett összegről szóló igazolás, valamint a fizetési bizonylat. 
   ||   ||   ||   || Az Újraerdősítési Alapnak fizetendő és/vagy erdészetierőforrás-szolgáltatási díj befizetett összege megfelel a kitermelt rönkmennyiségnek és a vonatkozó díjszabásnak. 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || K3.3 Szigetek közötti szállítás és kereskedelem. || 3.3.1  Az engedély jogosultja, aki rönköket szállít, nyilvántartott, szigetek közötti fakereskedő (PKAPT). || PKAPT-dokumentumok || Az ipari és kereskedelmi miniszter 68/2003. sz. rendelete Az erdészeti miniszter, a közlekedési miniszter és az ipari és kereskedelmi miniszter 22/2003. sz. közös rendelete 
 3.3.2   A rönkfák szállításához használt vízi jármű indonéz lobogó alatt közlekedik, és érvényes hajózási engedéllyel rendelkezik. || Nyilvántartásba vételhez kapcsolódó okmányok, amelyeken szerepelnek a hajó azonosító adatai és az érvényes engedély. || Az ipari és kereskedelmi miniszter 68/2003. sz. rendelete Az erdészeti miniszter, a közlekedési miniszter és az ipari és kereskedelmi miniszter 22/2003. sz. közös rendelete 
 Szám || Alapelvek || Kritériumok   || Indikátorok || Ellenőrző szempontok || Vonatkozó jogszabályok 
 4. || P4. A fakitermelés környezetvédelmi és szociális vonatkozásainak figyelembevétele || K4.1 Az engedély jogosultja jóváhagyott környezeti hatásvizsgálati dokumentummal rendelkezik, és végrehajtotta az abban foglalt intézkedéseket. || 4.1.1   Az engedély jogosultja az illetékes hatóság által jóváhagyott környezeti hatásvizsgálati dokumentummal rendelkezik, amely a teljes munkaterületre vonatkozik. || Környezeti hatásvizsgálati dokumentumok || PP27/1999. sz. kormányrendelet Az erdőkért és az ültetvényekért felelős miniszter 602/1998. sz. rendelete 
   ||   || 4.1.2  Az engedély jogosultja rendelkezik környezetgazdálkodási terv és a környezetvédelmi felügyeleti terv végrehajtásáról szóló jelentésekkel, amelyek ismertetik a környezeti hatások csökkentésére és a társadalmi előnyök biztosítására tett intézkedéseket. || Környezetgazdálkodási terv és a környezetvédelmi felügyeleti terv. || PP27/1999. sz. kormányrendelet 
 A környezetgazdálkodási terv végrehajtásának, valamint a jelentős környezeti és társadalmi hatások megfigyelésének igazolása. 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
 5. || P5. A munkaügyi jogszabályok és előírások betartása. || K.5.1 A munkahelyi biztonsági és egészségvédelmi követelmények teljesítése. || 5.1.1 A munkahelyi biztonsági és egészségvédelmi eljárások rendelkezésre állása és végrehajtása. || A munkahelyi biztonsági és egészségvédelmi eljárások végrehajtása. || A munkaerő- és áttelepülésügyi miniszter 01/1978. sz. rendelete Az erdészeti miniszter P12/2009. sz. rendelete 
 Munkahelyi biztonsági és egészségvédelmi felszerelések. 
 Foglalkozásköri baleseti nyilvántartás. 
 K.5.2 A munkavállalók jogainak biztosítása. || 5.2.1  A munkavállalók egyesülési szabadsága. || A munkavállalók munkavállalói szakszervezet tagjai, vagy a vállalati szabályzatok lehetővé teszik, hogy a munkavállalók szakszervezeti tevékenységeket alakítsanak ki, vagy azokban részt vegyenek. || A 21/2000. sz. törvény A munkaerő- és áttelepülésügyi miniszter 16/2001. sz. rendelete   
 5.2.2 Kollektív munkaszerződések megléte. || Kollektív munkaszerződések vagy a munkajogokról szóló vállalati szabályzatok. || A 13/2003. sz. törvény A munkaerő- és áttelepülésügyi miniszter 16/2011. sz. rendelete 
 5.2.3 A vállalat nem foglalkoztat gyermekkorú/kiskorú munkavállalókat. || Nincsenek kiskorú munkavállalók. || A 13/2003. sz. törvény A 23/2003. sz. törvény A 20/2009. sz. törvény 
2. JOGSZERŰSÉGI
ELŐÍRÁS: A KÖZÖSSÉGI ERDŐÜLTETVÉNYEKRE ÉS AZ
ERDŐGAZDÁLKODÁSI TERÜLETEKEN BELÜLI KÖZÖSSÉGI ERDŐKRE VONATKOZÓ
ELŐÍRÁSOK
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
 1.           || P1.  A terület jogállása és a használati jog. || K1.1 Az erdőgazdálkodási egység az erdőgazdálkodási területen belül található. || 1.1.1  Az engedély jogosultja igazolni tudja, hogy a faanyag-hasznosítási engedély (IUPHHK) érvényes. || Erdészeti koncessziós jogról szóló tanúsítvány. || Az erdészeti miniszter P55/2011. sz. rendelete Az erdészeti miniszter P37/2007. sz. rendelete Az erdészeti miniszter P49/2008. és P12/2010. sz. rendelete 
 Az erdészeti fatermékek hasznosítási engedélyére vonatkozó fizetési igazolás. 
 2.           || P2. A kitermelésre vonatkozó rendszer és eljárások követése. || K2.1    Az engedély jogosultja rendelkezik a vágásterületre vonatkozó kitermelési tervvel, amelyet az illetékes közigazgatási hatóságok jóváhagytak. || 2.1.1 Az illetékes közigazgatási hatóság jóváhagyta az éves munkatervet tartalmazó dokumentumot. || Jóváhagyott, éves munkatervet tartalmazó dokumentum. || Az erdészeti miniszter P62/2008. sz. rendelete 
 Az éves munkatervben fakitermelési tilalom alá tartozó zónákat és a terepen való megvalósítást igazoló térkép. 
 A kitermelési blokkok helyét egyértelműen megjelölték, azok ellenőrizhetők a terepen. 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || K2.2  A munkaterv érvényes. || 2.2.1  Az erdészeti engedély jogosultja érvényes munkatervvel rendelkezik, amely megfelel a vonatkozó előírásoknak. || Az erdészeti fatermékek hasznosítására vonatkozó főterv és annak csatolmányai (folyamatban lévő kérelmek elfogadhatók). || Az erdészeti miniszter P62/2008. sz. rendelete 
 A rönköknek a fakitermelő teleppé nyilvánítandó területen belüli elhelyezkedése és kitermelhető mennyiségének meg kell felelnie a munkatervben szereplő adatoknak. 
 2.2.2  Az összes kitermelő berendezés engedélye érvényes, és helyszíni ellenőrzés során fizikailag ellenőrizhető. || A berendezésekre és a berendezések átruházására vonatkozó engedélyek. || Az erdészeti miniszter P53/2009. sz. rendelete 
   ||   || K2.3    Az engedély jogosultja gondoskodik arról, hogy az erdőben lévő rönktelepről az erdészetitermék‑nyersanyagipari vállalkozás telephelyére vagy nyilvántartott rönkkereskedőhöz akár köztes rönktelepeken keresztül szállított rönköket || 2.3.1 Minden kitermelt vagy kereskedelmi célból kinyert, nagy átmérőjű rönkről beszámolnak a fakitermelési jelentésben. || Jóváhagyott fakitermelési jelentések. || Az erdészeti miniszter P55/2006. sz. rendelete 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || fizikailag azonosítsák, és ellássák érvényes okmányokkal. || 2.3.2   Az engedéllyel érintett területről elszállított összes rönköt jogszerű fuvarokmánnyal láttak el. || Rendelkezésre állnak jogszerű fuvarokmányok és vonatkozó mellékletek a rönktelepről a köztes rönktelepre és a köztes rönktelepről a nyersanyagipari vállalkozás telephelyére és/vagy a nyilvántartott rönkkereskedőhöz való szállításra vonatkozóan. || Az erdészeti miniszter P55/2006. sz. rendelete 
   ||   ||   || 2.3.3   A rönkfákat az erdőhasznosítási engedélyben megjelölt helyen termelték ki. || A rönkökön faanyag‑adminisztrációs jelzések/vonalkód (PUHH) szerepel. || Az erdészeti miniszter P55/2006. sz. rendelete 
 Az engedély jogosultja következetesen alkalmazza a faanyagjelölést. 
   ||   ||   || 2.3.4 Az engedély jogosultja igazolni tudja a rönktelepről elszállított rönköket kísérő fuvarokmányok meglétét. || A rönkök fuvarokmányai, amelyekhez csatolják a rönkjegyzéket. || Az erdészeti miniszter P55/2006. sz. rendelete 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || K2.4 Az engedély jogosultja kiegyenlítette a faanyag kereskedelmi célú kinyeréséért fizetendő díjakat és illetékeket. || 2.4.1  Az engedély jogosultja bemutatja az erdészetierőforrás‑szolgáltatási díj befizetéséről szóló igazolást, amelynek összege megfelel a kitermelt rönkmennyiségnek és a vonatkozó díjszabásnak. || Az erdészetierőforrás‑szolgáltatási díjra vonatkozó fizetési megbízás. || Az erdészeti miniszter P18/2007. sz. rendelete A kereskedelmi miniszter 22/M-DAG/PER/4/2012. sz. rendelete 
 Az erdészetierőforrás‑szolgáltatási díj befizetéséről szóló igazolás. 
 Az erdészetierőforrás‑szolgáltatási díj befizetett összege megfelel a kitermelt rönkmennyiségnek és a vonatkozó díjszabásnak. 
 3.           || P3. A fakitermelés környezetvédelmi és szociális vonatkozásainak figyelembevétele. || K3.1 Az engedély jogosultja jóváhagyott környezeti hatásvizsgálati dokumentummal rendelkezik, és végrehajtotta az abban foglalt intézkedéseket. || 3.1.1  Az engedély jogosultja az illetékes hatóság által jóváhagyott környezeti hatásvizsgálati dokumentummal rendelkezik, amely a teljes munkaterületre vonatkozik. || Környezeti hatásvizsgálati dokumentumok. || Az erdőkért és az ültetvényekért felelős miniszter 622/1999. sz. rendelete 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   ||   || 3.1.2 Az engedély jogosultja rendelkezik környezetgazdálkodási és környezetvédelmi felügyelet végrehajtásáról szóló jelentésekkel, amelyek ismertetik a környezeti hatások csökkentésére és a társadalmi előnyök biztosítására tett intézkedéseket. || A vonatkozó környezetgazdálkodási és környezetvédelmi felügyeleti dokumentumok. || PP27/1999. sz. kormányrendelet 
  A környezetgazdálkodás végrehajtásának, valamint a jelentős környezeti és társadalmi hatások megfigyelésének igazolása. 
3. JOGSZERŰSÉGI
ELŐÍRÁS: MAGÁNTULAJDONBAN
LÉVŐ ERDŐKRE VONATKOZÓ ELŐÍRÁSOK
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
 1. || P1.  A faanyag tulajdonjoga igazolható. || K1.1       A fakitermelési területre vonatkozó tulajdonviszony vagy földhasználati jogcím jogszerűsége. || 1.1.1      A föld vagy erdő magántulajdonosa igazolni tudja a föld tulajdonjogát vagy használati jogát. || Érvényes földtulajdonlási vagy földbirtoklási dokumentumok (az illetékes hatóságok által elismert, földhasználati jogcímet igazoló okmányok). || Az 5/1960. sz. törvény Az erdészeti miniszter P33/2010. sz. rendelete PP12/1998. sz. kormányrendelet A kereskedelmi miniszter 36/2007. sz. rendelete A kereskedelmi miniszter 37/2007. sz. rendelete A 6/1983. sz. törvény A 13/2003. sz. törvény A 23/2003. sz. törvény A 20/2009. sz. törvény 
 Földművelési jog. A vállalkozás alapító okirata. Működési engedély a kereskedelmi tevékenységeket folytató vállalkozások esetében (SIUP). Cégbejegyzés (TDP). Adózói nyilvántartásba vétel (NPWP). 
 A magánerdő területének térképe és terepen kijelölt határai. 
 1.1.2      Az (egyén vagy csoport tulajdonában lévő) erdőgazdálkodási egységek a faanyagra vonatkozóan érvényes fuvarokmányokat mutatnak be. || A faanyag eredetigazolása vagy a rönkök fuvarokmányai. || Az erdészeti miniszter P30/2012. sz. rendelete 
 Számla/nyugta/a szállítmány vámkezelési okmányai. 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   ||   || 1.1.3  Az erdőgazdálkodási egységek igazolják a föld tulajdonjogának vagy bérleti jogának átruházása előtt a területen álló fákkal kapcsolatos díjak megfizetését. || Az Újraerdősítési Alapnak fizetendő és/vagy erdészetierőforrás-szolgáltatási díj, valamint a kivágott fák értékéért az államnak fizetendő ellentételezés megfizetéséről szóló igazolás. || Az erdészeti miniszter P18/2007. sz. rendelete 
 2. || P2.  A fakitermelés környezetvédelmi és szociális vonatkozásainak figyelembevétele a földművelési joggal érintett területek esetében. || K2.1 Az engedély jogosultja jóváhagyott környezeti hatásvizsgálati dokumentummal rendelkezik, és végrehajtotta az abban foglalt intézkedéseket. || 2.1.1  Az engedély jogosultja az illetékes hatóság által jóváhagyott környezeti hatásvizsgálati dokumentummal rendelkezik, amely a teljes munkaterületre vonatkozik. || Környezeti hatásvizsgálati dokumentumok. || PP27/1999. sz. kormányrendelet Az erdőkért és az ültetvényekért felelős miniszter 602/1998. sz. rendelete 
 3. || P3.  A munkaügyi jogszabályok és előírások betartása a földművelési joggal érintett területek esetében || K3.1 A munkahelyi biztonsági és egészségvédelmi követelmények teljesítése. || 3.1.1 A munkahelyi biztonsági és egészségvédelmi eljárások rendelkezésre állása és végrehajtása. || A munkahelyi biztonsági és egészségvédelmi eljárások végrehajtása. || A munkaerő- és áttelepülésügyi miniszter 01/1978. sz. rendelete Az erdészeti miniszter P12/2009. sz. rendelete 
 Munkahelyi biztonsági és egészségvédelmi felszerelések. 
 Foglalkozásköri baleseti nyilvántartás. 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || K.3.2   A munkavállalók jogainak biztosítása. || 3.2.1 A munkavállalók egyesülési szabadsága. || A munkavállalók munkavállalói szakszervezet tagjai, vagy a vállalati szabályzatok lehetővé teszik, hogy a munkavállalók szakszervezeti tevékenységeket alakítsanak ki, vagy azokban részt vegyenek. || A 21/2000. sz. törvény A munkaerő- és áttelepülésügyi miniszter 16/2001. sz. rendelete 
  3.2.2    Kollektív munkaszerződések megléte. || Kollektív munkaszerződések vagy a munkajogokról szóló vállalati szabályzatok. || A 13/2003. sz. törvény A munkaerő- és áttelepülésügyi miniszter 16/2011. sz. rendelete 
 3.2.3  A vállalat nem foglalkoztat gyermekkorú/kiskorú munkavállalókat. || Nincsenek kiskorú munkavállalók. || A 13/2003. sz. törvény A 23/2003. sz. törvény A 20/2009. sz. törvény 
4. JOGSZERŰSÉGI
ELŐÍRÁS: NEM ERDEI TERÜLETEKEN
BELÜLI FAANYAG-HASZNOSÍTÁSI JOGOKRA VONATKOZÓ ELŐÍRÁSOK 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
 1. || P1.   A terület jogállása és a használati jog. || K.1.1 Nem erdei területeken belüli fakitermelési engedély az erdő jogállásának módosítása nélkül. || 1.1.1      Az egyéb jogszerű engedély (ILS) vagy földhasználat-változási engedély (IPK) birtokában a bérelt területen folytatott kitermelési művelet. || ILS-/IPK-engedélyek a bérelt területen folytatott kitermelési műveletekre vonatkozóan. || Az erdészeti miniszter P18/2011. sz. rendelete 
 A bérelt területre vonatkozó ILS-/IPK-engedélyhez csatolt térképek és a megfelelés igazolása a terepen. 
 K.1.2     Nem erdei területeken belüli fakitermelési engedély, amely az erdő jogállásának megváltozását eredményezi. || 1.2.1      A földhasználat-változási engedély (IPK) alapján végzett fakitermelés. || Az engedélyhez mellékelt működési engedély és térképek (ez a követelmény az IPK‑jogosultakra és a működési engedélyek jogosultjaira is vonatkozik). || Az erdészeti miniszter P14/2011. sz. rendelete Az erdészeti miniszter P33/2010. sz. rendelete 
 IPK a megváltozott használatú földterületeken. 
 Az IPK-hoz csatolt térképek. 
 Az erdő jogállásának megváltoztatására jogosító dokumentumok (ez a követelmény az IPK‑engedélyek jogosultjaira és a működési engedélyek jogosultjaira is vonatkozik). 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || K.1.3     Az újraerdősített erdőültetvények számára kijelölt állami erdőterületeken történő erdészetitermék‑kitermelésre vonatkozó engedély (HTHR). || 1.3.1. A fakitermelést olyan engedély alapján végzik, amely az újraerdősített erdőültetvények számára kijelölt területeken lévő újraerdősített erdőültetvényekről történő erdészetitermék‑kitermelésre vonatkozik (HTHR). || HTHR-engedély. || Az erdészeti miniszter P59/2011. sz. rendelete   
 A HTHR-hez csatolt térképek és a megfelelés igazolása a terepen. 
 2. || P2. A fakitermelésre és a rönkszállításra vonatkozó jogszabályok és eljárások betartása. || K2.1      Az IPK-/ILS-terv és annak végrehajtása megfelel a földhasználati terveknek. || 2.1.1                    Jóváhagyott munkaterv az IPK-val/ILS-sel érintett területekre vonatkozóan. || IPK-/ILS-munkatervet tartalmazó dokumentumok. || Az erdészeti miniszter P62/2008. sz. rendelete Az erdészeti miniszter P53/2009. sz. rendelete 
 Érvényes, berendezésekre vonatkozó engedély. 
 2.1.2        Az engedély jogosultja igazolni tudja, hogy a szállított rönkök olyan területről származnak, amelyek érvényes földhasználat-változási engedély vagy egyéb használati engedélyek (IPK/ILS) hatálya alá tartoznak. || Erdő-nyilvántartási dokumentumok. || Az erdészeti miniszter P62/2008. sz. rendelete Az erdészeti miniszter P55/2006. sz. rendelete 
 Fakitermelési jelentések (LHP). 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || K2.2      Az állami díjak és illetékek megfizetése és a faanyagszállításra vonatkozó követelmények teljesítése. || 2.2.1      A díjak megfizetésének igazolása. || Az Újraerdősítési Alapnak fizetendő és az erdészetierőforrás‑szolgáltatási díj, valamint a kivágott fák értékéért az államnak fizetendő ellentételezés megfizetéséről szóló igazolás. || Az erdészeti miniszter P18/2007. sz. rendelete 
 2.2.2      Az engedély jogosultja a faanyagra vonatkozóan érvényes fuvarokmányokkal rendelkezik. || Rönkszállítási számla (FAKB) és rönkjegyzék kis átmérőjű rönkök esetében. || Az erdészeti miniszter P55/2006. sz. rendelete 
 Rönkök jogszerűségét igazoló okmány (SKSKB) és rönkjegyzék nagy átmérőjű rönkök esetében. 
 3. || P3. A munkaügyi jogszabályok és előírások betartása. || K.3.1  A munkahelyi biztonsági és egészségvédelmi követelmények teljesítése. || 3.1.1 A munkahelyi biztonsági és egészségvédelmi eljárások rendelkezésre állása és végrehajtása. || A munkahelyi biztonsági és egészségvédelmi eljárások végrehajtása. || A munkaerő- és áttelepülésügyi miniszter 01/1978. sz. rendelete Az erdészeti miniszter P12/2009. sz. rendelete 
 Munkahelyi biztonsági és egészségvédelmi felszerelések. 
 Foglalkozásköri baleseti nyilvántartás. 
 K.3.2  A munkavállalók jogainak biztosítása. || 3.2.1 A munkavállalók egyesülési szabadsága. || A munkavállalók munkavállalói szakszervezet tagjai, vagy a vállalati szabályzatok lehetővé teszik, hogy a munkavállalók szakszervezeti tevékenységeket alakítsanak ki, vagy azokban részt vegyenek. || A 21/2000. sz. törvény A munkaerő- és áttelepülésügyi miniszter 16/2001. sz. rendelete 
 Szám || Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   ||   || 3.2.2    Kollektív munkaszerződések megléte. || Kollektív munkaszerződések vagy a munkajogokról szóló vállalati szabályzatok. || A 13/2003. sz. törvény A munkaerő- és áttelepülésügyi miniszter 16/2011. sz. rendelete 
 3.2.3 A vállalat nem foglalkoztat gyermekkorú/kiskorú munkavállalókat. || Nincsenek kiskorú munkavállalók. || A 13/2003. sz. törvény A 23/2003. sz. törvény A 20/2009. sz. törvény 
5. JOGSZERŰSÉGI
ELŐÍRÁS: A NYERSANYAGIPARRA
ÉS AZ ERDÉSZETI ALAPÚ TOVÁBBFELDOLGOZÓ IPARRA VONATKOZÓ ELŐÍRÁSOK 
 Alapelvek || Kritériumok || Indikátorok || Ellenőrző szempontok || Vonatkozó jogszabályok 
 P1.    Az erdészeti fatermékeket feldolgozó ipar támogatja a faanyagok jogszerű kereskedelmének megvalósítását. || K.1.1 Azok az üzleti egységek, amelyek a következő formában működnek: a)               feldolgozóipari vállalkozások és b)        a feldolgozott termékek exportőrei, rendelkeznek érvényes engedéllyel. || 1.1.1       A feldolgozóipari egységek rendelkeznek érvényes engedéllyel. || A vállalkozás alapító okirata és annak legutóbbi módosításai (a cég létesítő okirata). || A jogi és emberi jogi miniszter M.01‑HT.10/2006. sz. rendelete A kereskedelmi miniszter 36/2007. sz. rendelete A kereskedelmi miniszter 37/2007. sz. rendelete A 6/1983. sz. törvény PP80/2007. sz. kormányrendelet Az erdészeti miniszter P35/2008. sz. rendelete Az erdészeti miniszter P16/2007. sz. rendelete A kereskedelmi miniszter 39/2011. sz. rendelete Az ipari miniszter 41/2008. sz. rendelete A környezetvédelmi miniszter 
 Kereskedelmi tevékenység folytatására jogosító engedély (működési engedély/SIUP) vagy kereskedelmi engedély, amely lehet iparűzési engedély (IUI), állandó működési engedély (IUT) vagy ipari bejegyzési tanúsítvány (TDI). 
 Környezetterhelési/bolygatási engedély (a vállalkozás számára a tevékenységei által érintett környezet befolyásolására vonatkozóan kiállított engedély). 
 Cégbejegyzési igazolás (TDP). 
 Adóazonosító szám (NPWP). 
 Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   ||   ||   || 13/2010. sz. rendelete 
   ||   ||   || Környezeti hatásvizsgálati dokumentumok rendelkezésre állása. ||   
 Iparűzési engedély (IUI), állandó működési engedély (IUT) vagy ipari bejegyzési tanúsítvány (TDI) rendelkezésre állása. 
 Az erdészetitermék‑nyersanyagiparra (IPHH) vonatkozó nyersanyag‑készletezési terv (RPBBI) rendelkezésre állása. 
 1.1.2      A feldolgozott fatermékek exportőrei érvényes engedéllyel rendelkeznek a fatermékek előállítójaként és exportőreként is. || Az exportőrök erdészetitermék‑exportőrnek (ETPIK) minősülnek. || A kereskedelmi miniszter P64/2012. sz. rendelete 
 Alapelvek || Kritériumok || Indikátorok || Ellenőrző szempontok || Vonatkozó jogszabályok 
   || K.1.2  A kézműves csoportként/családi ipari vállalkozásként működő üzleti egységek jogszerűen bejegyzett vállalkozások. || 1.2.1      Az üzleti csoportok (szövetkezetek/korlátolt felelősségű társaságok [CV] / egyéb üzleti csoportok) jogszerűen jöttek létre. || Alapító okirat. || A 6/1983. sz. törvény 
 Adózói nyilvántartásba vétel (NPWP). 
 1.2.2      A feldolgozott fatermékekkel foglalkozó kereskedőket érvényesen bejegyezték exportőrként, és őket exportőrként be nem jegyzett, tanúsítvánnyal rendelkező feldolgozóipari kis‑ vagy középvállalkozások látják el. || A kereskedők nem termelő erdészetitermék-exportőri (ETPIK Non Produsen) bejegyzése. || A kereskedelmi miniszter P64/2012. sz. rendelete 
   ||   ||   || Együttműködési megállapodás vagy szerződés olyan feldolgozóipari egységgel, amely rendelkezik a faanyagok jogszerűségét igazoló tanúsítvánnyal (S-LK). ||   
 Alapelvek || Kritériumok || Indikátorok || Ellenőrző szempontok || Vonatkozó jogszabályok 
 P2.       Az üzleti egységek faanyag‑nyomonkövetési rendszert alkalmaznak, amely biztosítja a faanyag eredetének visszakövethetőségét. || K2.1       Az erdészeti termékekben lévő faanyag visszakövetésére szolgáló rendszer megléte és alkalmazása. || 2.1.1       Az üzleti egységek igazolni tudják, hogy a hozzájuk beérkező faanyag jogszerű forrásból származik. || Értékesítései és beszerzései dokumentumok és/vagy anyagszállítási szerződés és/vagy vásárlási igazolás, valamint az erdészeti termékek jogszerűségét igazoló dokumentumok/az erdészeti termékek jogszerűségét tanúsító nyilatkozat. || Az erdészeti miniszter P55/2006. sz. rendelete Az erdészeti miniszter P30/2012. sz. rendelete Az erdészeti miniszter P62/2008. sz. rendelete Az erdészeti miniszter P56/2009. sz. rendelete 
 A faanyag továbbításáról szóló, jóváhagyott jelentés és/vagy a továbbítás igazolása és/vagy a faanyag vizsgálatáról készült hivatalos jelentés; az erdészeti termékek jogszerűségét tanúsító nyilatkozat. 
 Az importált faanyagokat behozatali bejelentő dokumentumok és a faanyag eredetével kapcsolatos információk, valamint a faanyag jogszerűségét és a kitermelési országot igazoló dokumentumok kísérik. 
 Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   ||   || A rönkök fuvarokmányai. ||   
 A lebontott épületekből/építményekből származó használt faanyagra, kiásott faanyagra és eltemetett faanyagra vonatkozó fuvarokmányok (SKAU/ Nota) a helyi hatóság tisztviselőjétől származó, megfelelő hivatalos jelentéssel együtt. 
   ||   ||   || Ipari hulladékfára vonatkozó fuvarokmányok FAKO/Nota formájában. ||   
 A rönkfák készletmozgásairól szóló dokumentumok/jelentések (LMKB)/a kis átmérőjű rönkfák készletmozgásairól szóló jelentések (LMKBK)/a feldolgozott erdészeti fatermékek készletmozgásairól szóló jelentések (LMHHOK). 
   ||   ||   || Igazoló dokumentumok, vagyis a nyersanyag‑készletezési terv (RPBBI), az éves munkatervet hivatalosan hitelesítő határozatról szóló levél (SK RKT). ||   
 Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || 2.1.2      Az üzleti egységek faanyag-nyomonkövetési rendszert alkalmaznak, és a megengedett termelési szinteken belül működnek || A nyersanyagok használatára és a termelési kibocsátásra vonatkozó ellenőrző lajstromok. || Az erdészeti miniszter P55/2006. sz. rendelete Az ipari miniszter 41/2008. sz. rendelete Az erdészeti miniszter P35/2008. sz. rendelete 
 A feldolgozott termékek előállításáról szóló termelési jelentések. 
 Az egység termelése nem haladja meg a megengedett termelési kapacitást. 
   ||   || 2.1.3       A másik féllel (másik ipari vállalkozással vagy kézművesekkel/családi ipari vállalkozásokkal) együttműködve megvalósított termelési folyamat gondoskodik a faanyag nyomon követéséről. || A másik féllel a termékfeldolgozásról kötött együttműködési vagy szolgáltatási szerződés. || A kereskedelmi miniszter 37/M‑DAG/PER/9/2007. sz. rendelete A 6/1983. sz. törvény Az erdészeti miniszter P35/2008. sz. rendelete Az erdészeti miniszter P16/2007. sz. rendelete A kereskedelmi miniszter 39/M-DAG/PER/12/2011. sz. rendelete Az ipari miniszter 41/M- IND/PER/6/2008. sz. rendelete Az erdészeti miniszter P55/2006. sz. rendelete 
 Az együttműködő fél az 1. alapelvnek megfelelő érvényes engedéllyel rendelkezik. 
 Az előállított termékek elkülönítése/szétválogatása. 
   ||   ||   || Dokumentáció a nyersanyagokról, folyamatokról, termelésről, valamint adott esetben a kivitelről, amennyiben a kivitelt az üzleti egységen vagy azzal együttműködési megállapodást kötött másik vállalaton keresztül bonyolítják. 
 Alapelvek || Kritériumok || Indikátorok || Ellenőrző szempontok || Vonatkozó jogszabályok 
 P3.      A feldolgozott faanyag kereskedelmének vagy tulajdonjoga átruházásának jogszerűsége. || K3.1       A szigetek közötti szállítás és kereskedelem megfelel a vonatkozó jogszabályi előírásoknak. || 3.1.1       A fatermékek szigetek közötti szállításával foglalkozó üzleti egység nyilvántartott, szigetek közötti fakereskedő (PKAPT). || PKAPT-dokumentumok. || Az ipari és kereskedelmi miniszter 68/MPP/Kep/2/2003. sz. rendelete Az erdészeti miniszter, a közlekedési miniszter és az ipari és kereskedelmi miniszter 22/2003. sz. közös rendelete 
 PKAPT-jelentések. 
   ||   || 3.1.2       A feldolgozott faanyag szállításához használt vízi jármű indonéz lobogó alatt közlekedik, és érvényes hajózási engedéllyel rendelkezik. || A vízi jármű azonosító adatait tartalmazó okmányok. Nyilvántartásba vételhez kapcsolódó okmányok, amelyeken szerepelnek a hajó azonosító adatai és az érvényes engedély. || Az erdészeti miniszter P55/2006. sz. rendelete Az erdészeti miniszter P30/2012. sz. rendelete A közlekedési miniszter KM71/2005. sz. rendelete Az erdészeti miniszter, a közlekedési miniszter és az ipari és kereskedelmi miniszter 22/2003. sz. közös rendelete 
   ||   ||   || A vízi jármű azonosító adatai megegyeznek a rönkök vagy a faanyagok fuvarokmányain feltüntetett adatokkal. 
 Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || 3.1.3       A nyilvántartott, szigetek közötti fakereskedők (PKAPT) igazolni tudják, hogy a szállított faanyag jogszerű forrásból származik. || A rönkök vagy a faanyagok fuvarokmányai || Az erdészeti miniszter P55/2006. sz. rendelete Az erdészeti miniszter P30/2012. sz. rendelete Az erdészeti miniszter, a közlekedési miniszter és az ipari és kereskedelmi miniszter 22/2003. sz. közös rendelete 
 A rönkökön faanyag-adminisztrációs jelzések/vonalkód (PUHH) szerepel. 
   || K.3.2     Az exportra szánt, feldolgozott faanyag szállítása megfelel a vonatkozó jogszabályi előírásoknak. || 3.2.1       Exportra szánt, feldolgozott faanyag szállítása kiviteli bejelentő (PEB) dokumentumokkal. || PEB. || A 17/2006. sz. törvény (vámügy) A pénzügyminiszter 223/PMK.011/2008. sz. rendelete A vámügyi főigazgatóság P‑40/BC/2008. sz. rendelete A vámügyi főigazgatóság P‑06/BC/2009. sz. rendelete A kereskedelmi miniszter P64/2012. sz. rendelete A 43/1978. sz. elnöki rendelet Az erdészeti miniszter 447/2003. sz. rendelete 
 Csomagjegyzék. 
 Számla. 
 B/L (hajóraklevél). 
 Kiviteli engedélyek (jogszerűséget igazoló dokumentumok). 
 A kötelező műszaki ellenőrzés alá tartozó termékek műszaki ellenőrzésének eredményei (a vámtisztviselő jelentése). 
 Adott esetben a kiviteli vám befizetéséről szóló igazolás. 
 Egyéb lényeges dokumentumok (ideértve a CITES-engedélyeket) azon fatípusokra vonatkozóan, amelyek kereskedelme korlátozott 
 Alapelvek || Kritériumok || Indikátorok || Ellenőrző szempontok || Vonatkozó jogszabályok 
 P4.  A munkaügyi előírások betartása a feldolgozóipar terén. || K.4.1 A munkahelyi biztonsági és egészségvédelmi követelmények teljesítése. || 4.1.1  A munkahelyi biztonsági és egészségvédelmi eljárások rendelkezésre állása és végrehajtása. || A munkahelyi biztonsági és egészségvédelmi eljárások végrehajtása. || A munkaerő- és áttelepülésügyi miniszter 01/1978. sz. rendelete Az erdészeti miniszter P12/2009. sz. rendelete 
 Munkahelyi biztonsági és egészségvédelmi berendezések, például könnyű tűzoltókészülékek, egyéni védőeszközök, valamint menekülési útvonal. 
 Foglalkozásköri baleseti nyilvántartás. 
 K.4.2 A munkavállalók jogainak biztosítása. || 4.2.1  A munkavállalók egyesülési szabadsága. || Szakszervezet vagy vállalati szabályzat, amely lehetővé teszi, hogy a munkavállalók/alkalmazottak szakszervezetet hozzanak létre, vagy szakszervezeti tevékenységekben vegyenek részt. || A munkaerő- és áttelepülésügyi miniszter 16/2001. sz. rendelete 
 4.2.2  Kollektív munkaszerződések vagy a munkajogokról szóló vállalati szabályzatok megléte. || Kollektív munkaszerződések vagy a munkajogokról szóló vállalati szabályzatok rendelkezésre állása. || A 13/2013. sz. törvény A munkaerő- és áttelepülésügyi miniszter 16/2011. sz. rendelete 
 Alapelvek || Kritériumok || Indikátorok || Ellenőrző szempontok || Vonatkozó jogszabályok 
   ||   || 4.2.3  A vállalat nem foglalkoztat gyermekkorú/kiskorú munkavállalókat. || Nincsenek kiskorú munkavállalók. || A 13/2003. sz. törvény A 23/2003. sz. törvény A 20/2009. sz. törvény 
III. MELLÉKLET
A FLEGT-ENGEDÉLLYEL RENDELKEZŐ INDONÉZ FATERMÉKEK
UNIÓN BELÜLI SZABAD FORGALOMBA BOCSÁTÁSÁT SZABÁLYOZÓ FELTÉTELEK
1.           Az engedély benyújtása
1.1.        Az engedélyt azon tagállam
illetékes hatóságához kell benyújtani, amelyben az engedély hatálya alá tartozó
szállítmány szabad forgalomba bocsátására vonatkozó nyilatkozatot tesznek. Ez
történhet elektronikus formában vagy más, hasonlóan gyors eljárás útján. 
1.2.        Az engedély akkor fogadható
el, ha megfelel a IV. mellékletben felsorolt valamennyi követelménynek, és
ha az e melléklet 3., 4. és 5. pontjának megfelelően nincs
szükség további igazolásra.
1.3.        Az engedélyt a hatálya alá
tartozó szállítmány érkezése előtt is be lehet nyújtani. 
2.           Az engedély elfogadása
2.1.        Érvénytelen az az engedély,
amely nem felel meg a IV. mellékletben szereplő követelményeknek és
előírásoknak.
2.2.        Az engedélyben foglalt adatok
törlése vagy módosítása csak akkor fogadható el, ha az engedélyező hatóság
jóváhagyja ezeket a törléseket vagy módosításokat. 
2.3.        Az engedély érvénytelennek
tekintendő, ha azt az engedélyben feltüntetett érvényességi idő után
nyújtják be az illetékes hatósághoz. Az engedély érvényességi idejének
meghosszabbítása csak akkor fogadható el, ha az engedélyező hatóság
jóváhagyja ezt a hosszabbítást.
2.4.        Az engedély másodpéldánya vagy
cserepéldánya csak akkor fogadható el, ha azt az engedélyező hatóság
bocsátotta ki és hagyta jóvá. 
2.5.        Amennyiben az engedéllyel vagy
a szállítmánnyal kapcsolatosan további információkra van szükség e mellékletnek
megfelelően, az engedély csak a kért információk közlése után fogadható
el. 
2.6.        Amennyiben a szabadon
forgalomba bocsátásra szánt szállítmány fatermékeinek térfogata vagy súlya nem
tér el 10%-nál nagyobb mértékben a vonatkozó engedélyben feltüntetett
térfogattól vagy súlytól, a szállítmányt az engedélyben megadott térfogatra
vagy súlyra vonatkozó információknak megfelelőnek kell tekinteni.
2.7.        Az illetékes hatóságok az
alkalmazandó jogszabályoknak és eljárásoknak megfelelően az engedély
elfogadása esetén azonnal értesítik a vámhatóságokat.
3.           Az engedély érvényességének
és valódiságának igazolása
3.1.        Amennyiben kétség merülne fel
az engedély, a másodpéldány vagy a cserepéldány érvényességét vagy valódiságát
érintően, az illetékes hatóság további tájékoztatást kérhet az
engedélyinformációs egységtől. 
3.2.        Az engedélyinformációs egység
kérheti az illetékes hatóságtól a kérdéses engedély példányának elküldését.
3.3.        Ha az engedélyező hatóság
szükségesnek ítéli, visszavonja az engedélyt és javított példányt ad ki,
amelyet a „Másodpéldány” pecséttel hitelesít, és továbbítja azt az illetékes
hatósághoz.
3.4.        Ha az illetékes hatóság az e
melléklet 3.1. pontja szerinti kiegészítő tájékoztatás iránti
megkereséstől számított 21 naptári napon belül nem kap választ az
engedélyinformációs egységtől, akkor nem fogadja el az engedélyt, és az
alkalmazandó jogszabályok és eljárások szerint jár el.
3.5.        Az engedély érvényességének
megerősítése esetén az engedélyinformációs egység haladéktalanul,
lehetőség szerint elektronikus úton értesíti az illetékes hatóságot. A
visszaküldött példányokon fel kell tüntetni egy „Érvényesítve …-án/én”
szövegű hitelesítő pecsétet. 
3.6.        Ha a kiegészítő
tájékoztatásnyújtás és a további vizsgálódás nyomán azt állapítják meg, hogy az
engedély nem érvényes vagy nem valódi, akkor az illetékes hatóság nem fogadja
el az engedélyt, és az alkalmazandó jogszabályok és eljárások szerint jár el. 
4.           Az engedély és a szállítmány
közötti megfelelés igazolása
4.1.        Ha a szállítmányra vonatkozó
további ellenőrzés szükséges azt megelőzően, hogy az illetékes hatóságok
eldönthetnék, hogy az engedély elfogadható-e, ellenőrzést lehet végezni
annak megállapítása érdekében, hogy a kérdéses szállítmány megfelel-e az
engedélyben foglalt információknak, illetve az adott engedélyre vonatkozó, az
engedélyező hatóság által nyilvántartott adatoknak.
4.2.        Amennyiben kétség merülne fel
a szállítmány engedélynek való megfelelésével kapcsolatban, az érintett
illetékes hatóság további magyarázatot kérhet az engedélyinformációs
egységtől.
4.3.        Az engedélyinformációs egység
kérheti az illetékes hatóságtól a kérdéses engedély vagy cserepéldány egy
példányának elküldését.
4.4.        Ha az engedélyező hatóság
szükségesnek ítéli, visszavonja az engedélyt és javított példányt ad ki,
amelyet a „Másodpéldány” pecséttel hitelesít, és továbbítja azt az illetékes
hatósághoz.
4.5.        Ha az illetékes hatóság az e
megállapodás 4.2. cikkében foglaltak szerint a további magyarázatra
vonatkozó megkeresés napjától számított 21 naptári napon belül nem kap
választ, akkor nem fogadja el az engedélyt, és az alkalmazandó jogszabályok és
eljárások szerint jár el. 
4.6.        Ha a kiegészítő
tájékoztatásnyújtás és a további vizsgálódás nyomán azt állapítják meg, hogy a
kérdéses szállítmány nem felel meg az engedélynek, illetve az adott engedélyre
vonatkozó, az engedélyező hatóság által nyilvántartott adatoknak, akkor az
illetékes hatóság nem fogadja el az engedélyt, és az alkalmazandó jogszabályok
és eljárások szerint jár el.
5.           Egyéb kérdések
5.1.        Az érintett tagállam vonatkozó
jogszabályai és eljárásai eltérő rendelkezéseinek hiányában az igazolás
költségét az importőrnek kell fizetnie. 
5.2.        Ha az engedélyek igazolása
során huzamosabb ideig fennálló ellentétek vagy nehézségek merülnek fel, akkor
az ügy a vegyes bizottság elé utalható.
6.           Uniós vámáru-nyilatkozat
6.1.        A szabad forgalomba bocsátásra
bejelentett fatermékekre vonatkozó engedély számát azon egységes vámokmány
44. mezőjében kell feltüntetni, amelyben vámáru‑nyilatkozatot
tesznek.
6.2.        Amennyiben a
vámáru-nyilatkozatot adatfeldolgozási módszer segítségével állították elő,
a hivatkozást a megfelelő mezőben kell feltüntetni.
7.           Szabad forgalomba bocsátás
7.1.        A fatermékszállítmányok csak
akkor bocsáthatók szabad forgalomba, amikor a 2.7. pontban ismertetett
eljárás megfelelően lezárult.
IV. MELLÉKLET
A FLEGT-ENGEDÉLYEK
KIADÁSÁRA VONATKOZÓ KÖVETELMÉNYEK ÉS MŰSZAKI ELŐÍRÁSOK
A FLEGT-engedélyekre vonatkozó általános
követelmények
7.2.        A FLEGT-engedélyeket papír
alapon vagy elektronikus módon állítják ki.
7.3.        Mind a papíralapú, mind pedig
az elektronikus engedélyeknek tartalmazniuk kell az 1. függelékben
meghatározott információkat, a 2. függelékben meghatározott útmutató
megjegyzésekkel összhangban.
7.4.        A FLEGT-engedélyeket úgy kell
számozni, hogy a felek különbséget tudjanak tenni az uniós piacokra szánt
szállítmányokra vonatkozó FLEGT-engedélyek és az Unión kívüli piacokra szánt
szállítmányokra vonatkozó, jogszerűséget igazoló dokumentumok között.
7.5.        A FLEGT-engedély tényleges
kiadása napjától fogva érvényes.
7.6.        A FLEGT-engedély négy hónapig
érvényes. Az engedélyben meg kell jelölni annak lejárati idejét.
7.7.        A FLEGT-engedély a lejártát
követően érvénytelennek minősül. Vis maior esetén vagy az engedély
jogosultja befolyásán kívüli okok miatt indokolt egyéb esetben az
engedélyező hatóság két hónappal meghosszabbíthatja az engedély
érvényességét. Az engedélyező hatóság a meghosszabbításkor megadja és
jóváhagyja az új lejárati dátumot.
7.8.        A FLEGT-engedély
érvénytelennek minősül, és azt vissza kell juttatni az engedélyező
hatósághoz, ha az engedély hatálya alá tartozó fatermékek az Unióba érkezést
megelőzően elvesznek vagy megsemmisülnek. 
8.           A papíralapú
FLEGT-engedélyekre vonatkozó műszaki előírások
8.1.        A papíralapú engedélyeknek az
1. függelékben meghatározott formátumnak kell megfelelniük.
8.2.        A papír szabványos A4-es
méretű. A papíron található vízjeleknek logót kell ábrázolnia, amelyet a
pecsét mellett szárazbélyegzővel is a papírra kell nyomni.
8.3.        A FLEGT-engedélyt írógéppel
vagy számítógéppel kell kitölteni. Szükség esetén kézzel is kitölthető.
8.4.        Az engedélyező hatóság
pecsétjét lehetőleg bélyegzővel kell elhelyezni. Az engedélyező
hatóság bélyegzője helyett szárazbélyegző vagy perforálás is
alkalmazható. 
8.5.        Az engedélyező hatóság az
odaítélt mennyiség rögzítésére bármilyen hamisíthatatlan módszert igénybe
vehet, ami lehetetlenné teszi számok vagy hivatkozások utólagos beírását.
8.6.        A nyomtatvány nem tartalmazhat
semmiféle törlést vagy betoldást, kivéve, ha ezt az engedélyező hatóság
pecsétje és aláírása hitelesíti.
8.7.        A FLEGT-engedélyt angol
nyelven kell kinyomtatni és kitölteni. 
9.           A FLEGT-engedélyek példányai
9.1.        A FLEGT-engedélyeket hét
példányban kell kiállítani az alábbiak szerint:
i.    egy „Eredeti” példány az illetékes hatóság részére fehér
papíron;
ii.   „A rendeltetési hely szerinti vámhatóság példánya” sárga
papíron;
iii.   „Az importőr példánya” fehér papíron;
iv.  „Az engedélyező hatóság példánya” fehér papíron;
v.   „Az engedély jogosultjának példánya” fehér papíron;
vi.  „Az engedélyinformációs egység példánya” fehér papíron;

vii.  „Az indonéz vámhatóság példánya” fehér papíron.
9.2.        Az „Eredeti”, „A rendeltetési
hely szerinti vámhatóság példánya” és „Az importőr példánya”
megjelölésű példányokat az engedély jogosultjának kell átadni, aki
megküldi azokat az importőrnek. Az importőr az eredeti példányt az
illetékes hatósághoz, a megfelelő példányt pedig a vámhatósághoz nyújtja
be abban a tagállamban, ahol az engedéllyel rendelkező szállítmányt
szabadon forgalomba bocsáthatónak nyilvánították. „Az importőr példánya”
megjelölésű harmadik példányt az importőr magánál tartja, és nyilvántartásba
veszi. 
9.3.        „Az engedélyező hatóság
példánya” megjelölésű negyedik példányt az engedélyező hatóság
magánál tartja, és a kiadott engedélyek esetleges jövőbeli igazolása
érdekében nyilvántartásba veszi.
9.4.        „Az engedély jogosultja
példánya” megjelölésű ötödik példányt nyilvántartásba vétel céljából
átadják az engedély jogosultjának.
9.5.        „Az engedélyinformációs egység
példánya” megjelölésű hatodik példányt nyilvántartásba vétel céljából
átadják az engedélyinformációs egységnek.
9.6.        „Az indonéz vámhatóság
példánya” megjelölésű hetedik példányt exportcélokra átadják az indonéz
vámhatóságnak.
10.         A FLEGT-engedély elvesztése,
ellopása vagy megsemmisülése 
10.1.      Amennyiben az „Eredeti” vagy „A
rendeltetési hely szerinti vámhatóság példánya” vagy mindkét példány elveszik,
illetve azokat ellopják, vagy megsemmisülnek, az engedély jogosultja vagy annak
meghatalmazott képviselője kérelmezheti az engedélyező hatóságtól az
engedély pótlását. Az engedély jogosultja vagy annak meghatalmazott
képviselője a kérelem benyújtásakor magyarázattal szolgál az eredeti,
illetve a másolati példány elvesztését illetően.
10.2.      Az engedélyező hatóság,
amennyiben kielégítőnek találja a magyarázatot, az engedély cserepéldányát
az engedély jogosultja kérelmének beérkezését követő öt napon belül kiadja.
10.3.      A cserepéldány tartalmazza a
korábbi engedélyben foglalt információkat és bejegyzéseket, ideértve az
engedély számát is, ezenkívül szerepel rajta az „Engedély cserepéldánya”
megjegyzés.
10.4.      Amennyiben egy elveszett vagy
ellopott engedély előkerül, akkor az előkerült engedély nem
használható fel, és azt vissza kell juttatni az engedélyező hatósághoz. 
11.         Az elektronikus
FLEGT-engedélyekre vonatkozó műszaki előírások
11.1.      A FLEGT-engedély számítógépes
rendszerek használatával is kibocsátható és feldolgozható. 
11.2.      Papíralapú engedélyt el kell
juttatni azon tagállamok számára, amelyek nem csatlakoztak az elektronikus
rendszerhez.
FÜGGELÉKEK
Az engedély formátuma.
12.         Útmutató megjegyzések.
1. függelék: Az engedély formátuma
2. függelék Útmutató megjegyzések
Általános:
–                        
Kérjük, nyomtatott
betűkkel töltse ki a nyomtatványt.
–                        
Az ISO-kód – ahol fel van ilyen
tüntetve – a két betűből álló szabványos nemzetközi országjelzésekre
vonatkozik.
–                        
A 2. mezőt kizárólag
az indonéz hatóságok tölthetik ki.
–                        
Az A. és B. rovat
kizárólag az Unióba történő FLEGT-engedélyezés céljából használható.
 A. rovat || Rendeltetési hely || „Európai Unió” írandó be, ha az engedély az Európai Unióba szánt szállítmányra vonatkozik. 
 B. rovat || FLEGT-engedély || „FLEGT” írandó be, ha az engedély az Európai Unióba szánt szállítmányra vonatkozik. 
   ||   ||   
 1. mező || Kibocsátó hatóság || Adja meg az engedélyező hatóság nevét, címét és nyilvántartási számát. 
 2. mező || Indonézia által megadott információk || Adja meg a szállítmány importőrének nevét és címét, a szállítmány összértékét (USD-ben), valamint a rendeltetési ország és adott esetben a tranzitország nevét és kétjegyű ISO-kódját. 
 3. mező || A jogszerűséget igazoló dokumentum/engedély száma || Adja meg az engedély kiállítási számát. 
 4. mező || A lejárat dátuma || Az engedély érvényességi ideje. 
 5. mező || Az exportáló ország || Az a partnerország, amelyikből a fatermékeket az EU-ba exportálták. 
 6. mező || ISO-kód || Adja meg az 5. mezőben szereplő partnerország kétjegyű ISO-kódját. 
 7. mező || Szállítóeszköz || Adja meg a kiviteli (export) helyen használt szállítóeszközt. 
 8. mező || Engedély jogosultja || Adja meg az exportőr nevét és címét, ideértve a nyilvántartott exportőr ETPIK- és adóazonosító számát. 
 9. mező || Kereskedelmi megnevezés || Adja meg a fatermék(ek) kereskedelmi leírását. A leírásnak kellően részletesnek kell lennie ahhoz, hogy lehetővé tegye a HR-be való besorolást. 
 10. mező || HR-kód || Az eredeti példányon, a rendeltetési hely szerinti vámhatóság példányán és az importőr példányán tüntesse fel a Harmonizált Áruleíró- és Kódrendszer alapján meghatározott négy vagy hat számjegyű árukódot. Az Indonézián belüli használatra szánt példányokon (a IV. melléklet 3.1. pontjában meghatározott iv–vii. példány) tüntesse fel az Indonéz Vámtarifakönyv szerinti tízjegyű vámtarifaszámokat. 
 11. mező || Közismert és tudományos név || Adja meg a termékhez felhasznált fafajok közismert és tudományos nevét. Amennyiben egynél több fafajtát tartalmaz egy összetett termék, használjon külön sorokat. A mező kitöltése elhagyható olyan összetett termék vagy rész esetében, amely több azonosíthatatlan fafajtából készült (például préselt lemez). 
 12. mező || Kitermelési országok || Adja meg azokat az országokat, ahol a 10. mezőben felsorolt fafajtákat kitermelték. Összetett termék esetében adja meg az összes felhasznált faanyag származási országát. A mező kitöltése elhagyható olyan összetett termék vagy rész esetében, amely több azonosíthatatlan fafajtából készült (például préselt lemez). 
 13. mező || ISO-kódok || Adja meg a 12. mezőben felsorolt országok ISO-kódját. A mező kitöltése elhagyható olyan összetett termék vagy rész esetében, amely több azonosíthatatlan fafajtából készült (például préselt lemez). 
 14. mező || Térfogat (m3) || Adja meg az össztérfogatot m3-ben. A mező kitöltése elhagyható, ha a 15. mező ki van töltve. 
 15. mező || Nettó tömeg (kg) || Adja meg kilogrammban a szállítmány össztömegét a mérés időpontjában. Ez a fatermékek nettó tömegét jelenti, az állványoktól, távtartóktól, öntapadó címkéktől stb. különböző közvetlen tárolóeszközök és csomagolás nélkül. 
 16. mező || Egységek száma || Adja meg az egységek számát, amennyiben a feldolgozott termék ilyen módon számszerűsíthető leginkább. A mező kitöltése elhagyható. 
 17. mező || Megkülönböztető jelzések || Lehetőség szerint adjon meg vonalkódot és minden megkülönböztető jelzést, például a tétel számát, hajórakjegy számát stb. A mező kitöltése elhagyható. 
 18. mező || A kiállító hatóság aláírása és bélyegzője || Ezt a mezőt egy erre felhatalmazott tisztviselő írja alá, és az engedélyező hatóság pecsételi le. Fel kell tüntetni az aláírók nevét, valamint az aláírás helyét és idejét is. 
V. MELLÉKLET
FAANYAGOKRA
VONATKOZÓ INDONÉZ JOGSZERŰSÉG-IGAZOLÁSI RENDSZER
Bevezetés
Célkitűzés: annak biztosítása, hogy a rönkfa és a
feldolgozott fatermékek kitermelése, szállítása, feldolgozása és értékesítése a
vonatkozó indonéz jogszabályoknak és előírásoknak megfelelően
történjen.
Az illegális fakitermelés és
az illegálisan kitermelt faanyagok és az ilyen fából készült fatermékek
kereskedelme elleni küzdelem élharcosaként ismert Indonézia volt a házigazdája
a 2001 szeptemberében Baliban megrendezett, az erdészeti jogszabályok
végrehajtásáról és az erdészeti irányításról tartott miniszteri konferenciának,
amelynek eredményeképpen megszületett az erdészeti jogszabályok végrehajtásáról
és az erdészeti irányításról szóló nyilatkozat (bali nyilatkozat). Indonézia azóta folyamatosan élen jár az
illegális fakitermelés és az ahhoz kapcsolódó kereskedelem elleni nemzetközi
összefogásban.
Az e problémák korrigálására
tett nemzetközi erőfeszítések keretében egyre több fogyasztó ország
vállalja, hogy intézkedéseket hoz annak érdekében, hogy piacán megakadályozza
az illegálisan kitermelt fa kereskedelmét, míg a kitermelő országok olyan
mechanizmus bevezetése mellett kötelezték el magukat, amely biztosítja a
fatermékeik jogszerűségét. Rendkívül
fontos, hogy hiteles rendszer gondoskodjon a faanyagok és a feldolgozott
fatermékek kitermelésének, szállításának, feldolgozásának és kereskedelmének
jogszerűségéről.
A faanyagokra vonatkozó
indonéz jogszerűség-igazolási rendszer biztosítja, hogy az Indonéziában
előállított és feldolgozott faanyagok és a fatermékek jogszerű
forrásból származnak, és teljes mértékben megfelelnek a vonatkozó indonéz
jogszabályoknak és előírásoknak, amit független ellenőrzés igazol és
a civil társadalom felügyel. 
12.1.      A faanyagokra vonatkozó
jogszerűség-igazolási rendszer alapjául szolgáló indonéz jogszabályok és
előírások
A fenntartható
erdőgazdálkodás teljesítményének értékelésével, valamint az állami és
magántulajdonban lévő erdők esetében a faanyag jogszerűségének
igazolásával kapcsolatos előírásokról és iránymutatásokról szóló indonéz
rendelet (az erdészeti miniszter P.38/Menhut-II/2009. sz. rendelete)
létrehozta a faanyagokra vonatkozó jogszerűség-igazolási rendszert és a
fenntarthatósági programot azzal a céllal, hogy javítsa az erdészeti
irányítást, visszaszorítsa az illegális fakitermelést és az ehhez kapcsolódó
faanyag-kereskedelmet, gondoskodjon Indonézia fatermékeinek jó hírnevéről,
és javítsa azok megítélését. 
A faanyagokra vonatkozó
jogszerűség-igazolási rendszer az alábbi elemekből áll: 
1.      jogszerűségi
előírások;
2.      az ellátási
lánc ellenőrzése;
3.      igazolási
eljárások;
4.      engedélyezési
rendszer; 
5.      nyomon követés.
A faanyagokra vonatkozó
jogszerűség-igazolási rendszer az Indonéziában az Unióba és más piacokra
való kivitelre előállított faanyagok és fatermékek jogszerűségének
biztosítására szolgáló alapvető rendszer.
12.2.      A faanyagokra vonatkozó
jogszerűség-igazolási rendszer kidolgozása: több érdekelt fél bevonásával
zajló folyamat 
Számos, az erdészetben
érdekelt indonéz fél aktív részvételével zajlik 2003 óta a faanyagokra
vonatkozó jogszerűség-igazolási rendszer kialakítása, megvalósítása és
értékelése, ennek köszönhetően pedig biztosított a folyamat fokozott
felügyelete, átláthatósága és hitelessége. A több érdekelt fél bevonásával zajló folyamat
eredményeként az erdészeti miniszter 2009-ben kiadta a P.38/Menhut-II/2009. sz.
rendeletet, amelyet az erdőhasznosítási főigazgatóság 6/VI-SET/2009.
és 02/VI-BPPHH/2010. sz. műszaki iránymutatásai követtek. 
13.         A faanyagokra vonatkozó
jogszerűség-igazolási rendszer hatálya
Az indonéz erdőállományok
tulajdoni jelleg alapján általánosságban két kategóriába sorolhatók: 1) állami erdők és 2) magántulajdonban
lévő erdők/földek. Az állami
erdőket hosszú távú, fenntartható fakitermelés céljából
erdőgazdálkodás alatt álló erdők alkotják, ahol különféle
engedélytípusok alapján folyik a kitermelés olyan erdőterületeken, amelyek
adott esetben nem erdőgazdálkodási célokra, például település vagy
ültetvények létesítésére fordíthatók. A
faanyagokra vonatkozó jogszerűség-igazolási rendszer állami erdőkre
és magántulajdonban lévő erdőkre/földekre való alkalmazásával
kapcsolatos előírásokat a II. melléklet határozza meg. 
A faanyagokra vonatkozó
jogszerűség-igazolási rendszer hatálya alá tartozik engedélytípustól
függetlenül minden faanyag és fatermék, valamint minden fakereskedő,
további feldolgozó és exportőr összes tevékenysége. 
A faanyagokra
vonatkozó jogszerűség-igazolási rendszer megköveteli, hogy az importált
faanyagokat és fatermékeket vámkezeljék, és hogy azok megfeleljenek Indonézia
behozatali előírásainak. Az
importált faanyagokat és fatermékeket olyan dokumentumoknak kell kísérniük,
amelyek a faanyagot a kitermelési országban jogszerűnek minősítik.
Az importált faanyagoknak és fatermékeknek
ellenőrzött ellátási láncba kell kerülniük, amely megfelel az indonéz
jogszabályoknak és előírásoknak. A
fentiek megvalósítását illetően Indonézia nyújt útmutatást. 
Bizonyos fatermékek
újrahasznosított anyagokat tartalmazhatnak. Indonézia útmutatást nyújt arról, hogyan kell kezelni az
újrahasznosított anyagok felhasználását a faanyagokra vonatkozó
jogszerűség-igazolási rendszerben. 
A lefoglalt faanyag nem
tartozik a faanyagokra vonatkozó jogszerűség-igazolási rendszer hatálya
alá, ezért arra nem adható ki FLEGT-engedély. 
A faanyagokra vonatkozó
jogszerűség-igazolási rendszer hatálya alá tartoznak a belföldi és a
nemzetközi piacra szánt fatermékek. Minden indonéz fakitermelő, fafeldolgozó és
fakereskedő (piaci szereplő) esetében ellenőrizni kell, hogy
jogszerűen tevékenykedik-e. Ez az előírás a belföldi piacra
termelő szereplőkre is vonatkozik. 
13.1.      A faanyagokra vonatkozó
jogszerűség-igazolási rendszer jogszerűségi előírásai
A faanyagokra vonatkozó
jogszerűség-igazolási rendszer öt előírással rendelkezik a faanyag
jogszerűségével kapcsolatban. Ezen előírásokat és azok teljesítésének igazolására vonatkozó
iránymutatásokat a II. melléklet tartalmazza.
A faanyagokra vonatkozó
jogszerűség-igazolási rendszer emellett a fenntartható
erdőgazdálkodás teljesítményének értékelésével kapcsolatos
előírásokat és iránymutatásokat is magában foglalja. A fenntartható erdőgazdálkodás ezen előírások
alapján végzett értékelése azt is igazolja, hogy az ellenőrzött szervezet
megfelel a vonatkozó jogszerűségi kritériumoknak. Az erről tanúsítvánnyal rendelkező szervezetek,
amelyek állami tulajdonban lévő földeken fekvő erdőgazdálkodási
területeken (állandó erdészeti területeken) tevékenykednek, a vonatkozó
jogszerűségi és fenntartható erdőgazdálkodási előírásoknak
egyaránt megfelelnek. 
14.         A faanyag-ellátási lánc
ellenőrzése
Az engedély jogosultja
(koncesszió esetében), a földtulajdonos (magántulajdonban lévő föld
esetében) vagy a vállalkozás (kereskedők, feldolgozók vagy exportőrök
esetében) igazolja, hogy ellátási láncának minden állomását az erdészeti
miniszter P.55/Menhut-II/2006. és P.30/Menhut-II/2012. sz. rendeletének (a
továbbiakban: a rendeletek) megfelelően ellenőrzi és dokumentálja. E rendeletek előírják a tartományi és körzeti
erdészeti tisztségviselők számára, hogy
végezzenek helyszíni ellenőrzéseket, és igazolják a dokumentumokat,
amelyeket az engedélyek jogosultjai, a földtulajdonosok vagy a feldolgozók
nyújtanak be az ellátási lánc egyes állomásain. 
Az ellátási lánc egyes
pontjain végzett operatív ellenőrzéseket az 1. ábra foglalja össze, a
behozatalra vonatkozó iránymutatás jelenleg kidolgozás alatt áll.
Az ellátási láncban minden
szállítmányhoz csatolni kell a megfelelő fuvarokmányokat. A vállalkozásoknak megfelelő
rendszereket kell alkalmazniuk az igazolt forrásból származó faanyagok és
fatermékeknek az egyéb forrásból származó faanyagoktól és fatermékektől
való elkülönítéséhez, továbbá olyan nyilvántartást kell vezetniük, amely
megkülönbözteti e két forrást. A vállalkozások
az ellátási lánc minden pontján kötelesek feljegyezni, hogy az érintett rönk-,
fatermék- vagy faanyagszállítmány a faanyagokra vonatkozó
jogszerűség-igazolási rendszer szerint igazolt-e. 
Az ellátási lánc
szereplői kötelesek nyilvántartást vezetni a befogadott, tárolt,
feldolgozott és leszállított faanyagokról és fatermékekről, hogy ezzel
lehetővé tegyék a mennyiségi adatok egyeztetését az ellátási lánc
állomásai között és azokon belül. A
tartományi és körzeti erdészeti tisztségviselők számára hozzáférést kell
biztosítani ezekhez az adatokhoz az egyeztetési vizsgálatok elvégzése céljából.
E melléklet függeléke részletes információkkal
szolgál az ellátási lánc egyes állomásain végrehajtott főbb
tevékenységekről és eljárásokról, ideértve az egyeztetést is.
1. ábra: Az
ellátási lánc ellenőrzése, az ellátási lánc egyes pontjain szükséges,
kulcsfontosságú dokumentumok bemutatásával együtt
15.         A jogszerűség-igazolás és
a kivitelengedélyezés intézményes kerete
15.1.      Bevezetés
A faanyagokra vonatkozó
indonéz jogszerűség-igazolási rendszer az úgynevezett „gazdasági
szereplőkre összpontosító engedélyezés” megközelítésén alapul, és sok
közös vonása van a termék- vagy erdőgazdálkodási tanúsítási rendszerekkel. Az Indonéz Erdészeti Minisztérium
megfelelőségértékelő testületeket (LP és LV) jelöl ki, amelyeket
felhatalmaz annak ellenőrzésére, hogy a fakitermelők,
kereskedők, feldolgozók és exportőrök („gazdasági szereplők”)
jogszerűen végzik-e a tevékenységeiket. 
A
megfelelőségértékelő testületeket az Indonéz Nemzeti Akkreditáló
Testület (KAN) akkreditálja. A
megfelelőségértékelő testületekkel olyan gazdasági szereplők
kötnek szerződést, akik igazolni szeretnék tevékenységeik
jogszerűségét, és a vonatkozó ISO‑iránymutatások szerint kötelesek
működni. A testületek beszámolnak az
ellenőrzések eredményeiről az ellenőrzött szervezetnek és az
Erdészeti Minisztériumnak. 
A
megfelelőségértékelő testületek meggyőződnek arról, hogy az
ellenőrzött szervezet a II. mellékletben meghatározott indonéz
jogszerűség-fogalomnak megfelelően működik-e, ideértve az
ismeretlen anyagok ellátási láncba való bekerülését megelőző
ellenőrzések végrehajtását is. Ha megállapítják az ellenőrzött szervezet
megfelelőségét, akkor 3 (három) évre érvényes jogszerűségi
tanúsítványt állítanak ki. 
Az LV-k
kivitelengedélyező hatóságként is eljárnak, és megvizsgálják az igazolt
exportőrök ellátásilánc-ellenőrzési rendszereit.
Amennyiben megfelelőnek találják azokat,
kiviteli engedélyt állítanak ki jogszerűséget igazoló dokumentum
formájában. Kiviteli engedély nélkül ezért
tilos exportálni.
Indonézia rendeletet fogadott
el, amely lehetővé teszi, hogy civil társadalmi csoportok gazdasági
szereplő megfelelőségértékelő testület általi jogszerűség‑igazolása
ellen vagy a szereplő működése során feltárt jogellenes tevékenységek
esetében kifogást emeljenek. A
megfelelőségértékelő testület működésével kapcsolatos kifogás
esetén a civil társadalmi csoportok panaszt tehetnek a KAN-nál. 
A faanyagokra vonatkozó
jogszerűség-igazolási rendszer megvalósításában részt vevő szervek
közötti kapcsolatot a 2. ábra szemlélteti:
15.2.          Megfelelőségértékelő
testületek
A megfelelőségértékelő testületek
kulcsszerepet játszanak az indonéz rendszerben. E testületek szerződés
keretében megbízást kapnak arra, hogy igazolják az ellátási láncban részt
vevő egyes vállalkozások kitermelési, feldolgozási és kereskedelmi
tevékenységeinek jogszerűségét, ideértve az ellátási lánc integritását is.
Az LV-k emellett jogszerűséget igazoló dokumentumokat állítanak ki az
exportált faanyag egyes szállítmányaira.
A
megfelelőségértékelő testületek két kategóriába sorolhatók: i.
értékelő testületek (Lembaga Penilai, LP), amelyek az
erdőgazdálkodási egységek teljesítményét a fenntarthatósági előírások
alapján értékelik, és ii. igazoló szervek (Lembaga Verifikasi, LV), amelyek az
erdőgazdálkodási egységeket és a faipari ágazatokat a jogszerűségi
előírások alapján értékelik. 
Annak biztosítása érdekében,
hogy a II. mellékletben meghatározott jogszerűségi előírások
igazolására szolgáló ellenőrzésekre a lehető legszínvonalasabb módon
kerüljön sor, az LP-knek és az LV-knek ki kell dolgozniuk a szükséges
irányítási rendszereket, figyelembe véve az alkalmassággal, a következetességgel,
a pártatlansággal, az átláthatósággal és az értékelési folyamattal kapcsolatos
követelményeket az ISO/IEC 17021 (fenntartható erdőgazdálkodási szabvány
LP-k számára), illetve a 65. sz. ISO-/IEC-útmutató (Jogszerűségi
előírások az LV-k számára) szerint. E követelményeket a faanyagokra vonatkozó
jogszerűség-igazolási rendszerrel kapcsolatos iránymutatások tartalmazzák.

Az LV-k engedélyező
hatóságként is eljárhatnak. Ebben
az esetben az LV-k állítják ki a nemzetközi piacra szánt fatermékekre vonatkozó
kiviteli engedélyeket. Az engedélyező
hatóságok az Unión kívüli piacok esetében jogszerűséget igazoló
dokumentumokat, az uniós piacok esetében pedig FLEGT-engedélyeket állítanak ki
a IV. mellékletben szereplő követelményeknek megfelelően.
Indonézia részletes eljárásokat alakít ki az
exportszállítmányok jogszerűséget igazoló dokumentummal vagy
FLEGT-engedéllyel történő engedélyezésére.
Az LV-k az ellenőrzött
szervezetekkel szerződést kötnek a jogszerűségi ellenőrzések
elvégzéséről, és a faanyagokra vonatkozó jogszerűség-igazolási
rendszer szerinti jogszerűségi tanúsítványokat és jogszerűséget
igazoló dokumentumokat vagy FLEGT-engedélyeket állítanak ki a nemzetközi piacra
irányuló kivitelre vonatkozóan. Az
LP-k a fenntartható erdőgazdálkodási szabvány alapján ellenőrzik a
fakitermelési koncessziókat. Az LP-k nem
állítanak ki kiviteli engedélyeket.
15.3.      Akkreditáló testület
Az Indonéz Nemzeti Akkreditáló
Testület (Komite Akreditasi Nasional, KAN) feladata a
megfelelőségértékelő testület akkreditálása. Amennyiben egy LP-vel vagy LV-vel kapcsolatosan probléma
merül fel, a KAN-nál kell panaszt tenni.
A KAN 2009. július 14-én
egyetértési megállapodást kötött az Erdészeti Minisztériummal arról, hogy
akkreditációs szolgáltatásokat nyújt a faanyagokra vonatkozó jogszerűség-igazolási
rendszer keretében. A KAN
független akkreditáló testület, amelyet a nemzeti szabványosításról szóló 102/2000. sz.
kormányrendelettel (Peraturan Pemerintah, PP) és a nemzeti akkreditáló
bizottságról szóló 78/2001. sz. elnöki rendelettel (Keputusan Presiden,
Keppres) hoztak létre. 
A KAN az ISO/IEC 17011
szabványnak (Megfelelőségértékelést végző szervezeteket akkreditáló
testületekre vonatkozó általános követelmények) megfelelően működik. Kifejezetten a faanyagokra vonatkozó
jogszerűség-igazolási rendszerhez készült, belső igazoló
dokumentumokat dolgozott ki az LP-k (DPLS 13) és az LV-k (DPLS 14)
akkreditálásához. A KAN emellett ki fogja
dolgozni az LV-k kivitelengedélyezésre való akkreditációjára vonatkozó
követelményeket és útmutatást.
A KAN a Csendes-óceáni
Akkreditációs Együttműködés (Pacific Accreditation Cooperation, PAC) és a
Nemzetközi Akkreditációs Fórum (International Accreditation Forum, IAF) által
nemzetközileg elismert akkreditáló testület, amely ezáltal jogosult
minőségirányítási rendszerekkel, környezetvédelmi irányítási rendszerekkel
és terméktanúsítással foglalkozó tanúsító szervek akkreditálására. A KAN-t ezenkívül az Ázsiai és
Csendes-óceáni Laboratóriumi Akkreditációs Együttműködés (Asia Pacific
Laboratory Accreditation Cooperation, APLAC) és a Nemzetközi Laboratóriumi
Akkreditációs Együttműködés (International Laboratory Accreditation
Cooperation, ILAC) is elismeri. 
15.4.      Ellenőrzött szervezetek
Az ellenőrzött
szervezetek olyan gazdasági szereplők, amelyek jogszerűség‑igazoláson
esnek át. Idetartoznak az
erdőgazdálkodási egységek (engedményesek vagy faanyag-hasznosítási
engedély jogosultjai, közösségi alapú erdészeti engedély jogosultjai,
erdők/földek magántulajdonosai), valamint a faipari ágazatok. Az erdőgazdálkodási egységeknek és a faipari
ágazatoknak meg kell felelniük a faanyagokra vonatkozó
jogszerűség-igazolási rendszerrel kapcsolatos szabványnak. Az export tekintetében a faipari ágazatoknak teljesíteniük
kell a kivitelengedélyezési követelményeket. A
rendszer lehetővé teszi, hogy az ellenőrzött szervezetek az
ellenőrzések lefolytatásával vagy eredményével kapcsolatosan panaszt
tegyenek az LP-nél. 
15.5.      Független megfigyelő
A civil társadalom
kulcsszerepet játszik a faanyagokra vonatkozó jogszerűség‑igazolási
rendszer független megfigyelésében. A független megfigyelő megállapításai az
időszakos értékelés során is felhasználhatók, amelyet e megállapodás
alapján kell elvégezni.
Értékeléssel kapcsolatos
szabálytalanság esetén a civil társadalmi szervezeteknek közvetlenül az
érintett LP-nél vagy LV-nél kell panaszt tenniük. Amennyiben a panaszra nem érkezik megfelelő válasz, a
civil társadalmi szervezetek a KAN-hoz nyújthatnak be jelentést. Akkreditációval kapcsolatos szabálytalanságok esetén
közvetlenül a KAN-nál kell panaszt tenni. Amennyiben
a civil társadalmi szervezetek szabálysértést észlelnek a gazdasági
szereplők részéről, a megfelelő LP-nél vagy LV-nél tehetnek
panaszt. 
15.6.      A kormány
Az Erdészeti Minisztérium szabályozza a
faanyagokra vonatkozó jogszerűség‑igazolási rendszert, és
engedélyezi az akkreditált LP-k számára, hogy fenntartható
erdőgazdálkodással kapcsolatos értékelést vállaljanak, az LV-k számára
pedig, hogy jogszerűség-igazolást végezzenek, és jogszerűséget
igazoló dokumentumokat állítsanak ki.
Az Erdészeti Minisztérium
ezenkívül az engedélyinformációs egység működését is szabályozza, amely az
információcseréért felel, fogadja és tárolja a jogszerűséget igazoló
dokumentumok kiállításával kapcsolatos adatokat és információkat, és válaszol
az illetékes hatóságok vagy az érintettek kérdéseire. 
16.         Jogszerűség-igazolás
16.1.      Bevezetés 
Az indonéz faanyag akkor
minősül jogszerűnek, ha eredete és a kitermelése során alkalmazott
eljárás, valamint az azt követő feldolgozási, szállítási és kereskedelmi
tevékenységek igazoltan megfelelnek az összes vonatkozó indonéz jogszabálynak
és előírásnak a II. mellékletben foglaltak szerint. Az LV-k az előírások betartásának igazolása érdekében
megfelelőségértékelést végeznek.
16.2.      Jogszerűség-igazolási
eljárás
A 65. sz. ISO/IEC
útmutatásnak és a faanyagokra vonatkozó jogszerűség-igazolási rendszerrel
kapcsolatos iránymutatásoknak megfelelően a jogszerűség-igazolási
eljárás a következőket foglalja magában:
Kérelmezés és
szerződéskötés: az engedély
jogosultja kérelmet nyújt be az LV-nek, amelyben meghatározza az igazolás
hatókörét, az engedély jogosultjának profilját, és egyéb fontos információkat
közöl. Az igazolási tevékenységek megkezdése
előtt az engedély jogosultjának szerződést kell kötnie az LV-vel,
amelyben meghatározzák az igazolás feltételeit.
Igazolási terv: az igazolási szerződés aláírását
követően az LV igazolási tervet készít, amely magában foglalja az
ellenőrzést végző csoport kinevezését, az igazolási programot és a
tevékenységek ütemezését. A tervet közli az
ellenőrzött szervezettel, majd közösen megállapodnak az igazolási
tevékenységek végrehajtásának napjáról. Ezt az
információt előre kell közölni a független megfigyelőkkel az LV-k
weboldalain és az Erdészeti Minisztériumon keresztül vagy tömegtájékoztatási
eszközökkel.
Igazolási tevékenységek: az igazolási ellenőrzés három
szakaszból áll: i. ellenőrzési nyitóértekezlet, ii. dokumentumok igazolása
és helyszíni szemle, valamint iii. ellenőrzési záróértekezlet.
·              
Ellenőrzési
nyitóértekezlet: az
ellenőrzés célját, hatókörét, ütemezését és módszerét megvitatják az
ellenőrzött szervezettel, amelynek ilyen módon lehetősége nyílik
kérdéseket feltenni az igazolási tevékenységek módszeréről és
végrehajtásáról.
·              
Dokumentumok igazolása és
helyszíni szemle: annak
érdekében, hogy igazoló adatokat gyűjtsön arra, hogy az ellenőrzött
szervezet megfelel a faanyagokra vonatkozó indonéz jogszerűség-igazolási
rendszer követelményeinek, az LV megvizsgálja az ellenőrzött szervezet
rendszereit és folyamatait, valamint a vonatkozó dokumentumokat és
nyilvántartásokat. Az LV a megfelelés
igazolása érdekében helyszíni vizsgálatokat végez, amelyek magukban foglalják a
hivatalos vizsgálati jelentések eredményeinek összevetését is. Az LV ezenkívül megvizsgálja az ellenőrzött szervezet
faanyag-visszakövetési rendszerét, hogy a megfelelő igazoló adatok
beszerzésével meggyőződjön arról, hogy minden faanyag megfelel a
jogszerűségi követelményeknek. 
·              
Ellenőrzési
nyitóértekezlet: az igazolás
eredményeit, különösen az esetlegesen feltárt meg nem feleléseket ismertetik az
ellenőrzött szervezettel. Az
ellenőrzött szervezet kérdéseket tehet fel az igazolás eredményeiről,
és magyarázattal szolgálhat az LV által bemutatott igazoló adatokra.
Jelentés és döntéshozatal: az ellenőrzést végző csoport
igazolási jelentést készít, amely az Erdészeti Minisztérium által megadott
struktúrát követi. A jelentést az
ellenőrzési záróértekezlettől számított 14 napon belül közli az
ellenőrzött szervezettel. A jelentés egy
példányát, amely tartalmazza az esetlegesen feltárt meg nem felelések leírását,
benyújtja az Erdészeti Minisztériumnak.
A jelentést elsősorban
arra használják fel, hogy döntést hozzanak az LV által lefolytatott igazolási
ellenőrzés eredményéről. Az LV határoz arról, hogy az ellenőrzést végző csoport
jelentése alapján kiállítja-e a jogszerűségi tanúsítványt.
Meg nem felelés esetén az LV
nem állít ki jogszerűségi tanúsítványt, ezáltal a faanyag nem kerülhet be
az igazoltan jogszerű faanyagok ellátási láncába. A meg nem felelés korrigálása után a gazdasági
szereplő ismét kérelmezheti a jogszerűség igazolását. 
Az LV által az igazolás során
észlelt és az Erdészeti Minisztériumnak jelentett szabálysértésekkel az
illetékes hatóságok foglalkoznak a közigazgatási vagy bírósági eljárásoknak
megfelelően. Ha egy
gazdasági szereplő esetében felmerül az előírások megsértésének
gyanúja, akkor a tartományi és körzeti hatóságok határozhatnak a gazdasági
szereplők működésének leállításáról.
Jogszerűségi tanúsítvány
kiállítása és újbóli tanúsítás: az
LV jogszerűségi tanúsítványt állít ki, ha az ellenőrzött
szervezetről bebizonyosodik, hogy megfelel a jogszerűségi
előírásban szereplő mutatóknak, ideértve a faanyag-ellátási lánc
ellenőrzésére vonatkozó szabályokat is. 
Az LV bármikor beszámolhat az
Erdészeti Minisztériumnak a kiállított, módosított, felfüggesztett és
visszavont tanúsítványokról, és háromhavonta jelentést készít. Az Erdészeti Minisztérium ezután a honlapján
közzéteszi ezeket a jelentéseket. 
A jogszerűségi
tanúsítvány három évig érvényes, az érvényességi idő lejárta után pedig
újbóli tanúsítással kapcsolatos ellenőrzésnek kell alávetni a gazdasági
szereplőt. Az újbóli
tanúsítást a tanúsítvány érvényességének lejárta előtt kell elvégezni.
Felülvizsgálat: a jogszerűségi tanúsítvánnyal
rendelkező gazdasági szereplőket éves felülvizsgálatnak kell
alávetni, amely a fentiekben összefoglalt igazolási tevékenységek elveit
követi. Az LV emellett az ütemezettnél
korábban, az éves ellenőrzés előtt is végezhet felülvizsgálatot,
amennyiben az igazolás hatályát kiterjesztették.
A felülvizsgálatot végző
csoport felülvizsgálati jelentést készít. A jelentés egy példányát, amely tartalmazza az esetlegesen
feltárt meg nem felelések leírását, benyújtja az Erdészeti Minisztériumnak.
A felülvizsgálat során észlelt meg nem felelések a
jogszerűségi tanúsítvány felfüggesztését vagy visszavonását eredményezik.
Az LV által a felülvizsgálat
során észlelt és az Erdészeti Minisztériumnak jelentett szabálysértésekkel az
érintett hatóságok foglalkoznak a közigazgatási vagy bírósági eljárásoknak
megfelelően. 
Különleges ellenőrzések: a jogszerűségi tanúsítvánnyal
rendelkező gazdasági szereplők kötelesek értesíteni az LV-t minden
olyan, a tulajdonlásban, a szerkezetben, a vezetésben és a működésben
bekövetkező jelentős változásról, amely a tanúsítvány érvényességi
ideje alatt befolyásolja a jogszerűség-ellenőrzések minőségét.
Az LV különleges ellenőrzést végezhet a
független megfigyelők, a kormányzati intézmények vagy egyéb érdekelt felek
részéről esetlegesen felmerülő panasz vagy jogvita kivizsgálása
céljából, vagy a gazdasági szereplő által a
jogszerűség-ellenőrzések minőségét befolyásoló változásokról
készített jelentés kézhezvételekor. 
16.3.      Kormányzati felelősség a
végrehajtás iránt
Az Erdészeti Minisztérium,
valamint a tartományi és körzeti erdészeti irodák feladata a faanyag-ellátási
lánc ellenőrzése, valamint a kapcsolódó dokumentumok (például éves
munkatervek, rönkkitermelési jelentések, rönkökre vonatkozó kimutatások,
fuvarokmányok, a rönkökre/nyersanyagra/feldolgozott termékekre vonatkozó kimutatások
és termelési ellenőrző lajstromok) vizsgálata. Ellentmondás esetén az erdészeti tisztségviselők
megtagadhatják az ellenőrzési okmányok jóváhagyását, ami a működés
felfüggesztését eredményezi. 
Az erdészeti
tisztségviselők vagy független megfigyelők által észlelt
szabálysértésekről értesíteni kell az LV-t, amely ennek
következményeképpen az igazoláskor felfüggesztheti vagy visszavonhatja a már
kiállított jogszerűségi tanúsítványt. Az erdészeti tisztségviselők a szabályozási
eljárásoknak megfelelően végrehajthatják a megfelelő utólagos
intézkedéseket. 
Az Erdészeti Minisztérium az
LV-k által kibocsátott igazolási jelentésekből és későbbi
felülvizsgálati és különleges ellenőrzési jelentésekből is kap
példányt. Az LV-k, az erdészeti
tisztségviselők vagy a független megfigyelők által észlelt
szabálysértéseket a közigazgatási vagy bírósági eljárásoknak megfelelően
kell kezelni. Ha egy gazdasági szereplő
esetében felmerül az előírások megsértésének gyanúja, akkor a tartományi
és körzeti hatóságok határozhatnak a gazdasági szereplők működésének
felfüggesztéséről vagy leállításáról.
17.         FLEGT-engedélyezés
Az indonéz FLEGT-engedély az úgynevezett
jogszerűséget igazoló dokumentum. Ez olyan kiviteli engedély, amely
igazolja, hogy az exportált fatermékek megfelelnek a II. mellékletben
meghatározott indonéz jogszerűségi előírásoknak, és olyan ellátási
láncból származnak, amelyben megfelelő ellenőrzéseket végeznek annak
elkerülése érdekében, hogy az ellátási láncba ismeretlen eredetű faanyag
kerüljön. Az engedélyező hatóságként eljáró LV-k állítják ki a
jogszerűséget igazoló dokumentumot, amely FLEGT-engedélyként szolgál az
Unióba küldött szállítmányok esetében, miután a felek megállapodtak a FLEGT
engedélyezési rendszer bevezetéséről.
Indonézia egyértelműen
meghatározza a jogszerűséget igazoló dokumentumok kiállítására vonatkozó
eljárásokat, és azokról az engedélyező hatóságain (az LV-k) és az
Erdészeti Minisztérium weboldalán keresztül tájékoztatja az exportőröket
és az egyéb érdekelt feleket.
Az Erdészeti Minisztérium
engedélyinformációs egységet hozott létre, amely az összes jogszerűséget
igazoló dokumentum példányait és az LV-k meg nem felelésről szóló
jelentéseit tároló adatbázist működtet. Amennyiben a jogszerűséget igazoló dokumentum vagy a
FLEGT-engedély valódiságát, teljességét és érvényességét illetően kérdés
merül fel, az Európai Unióban lévő illetékes hatóságok a kérdés további
tisztázása érdekében felveszik a kapcsolatot az Erdészeti Minisztérium
engedélyinformációs egységével. Ez az egység
kommunikál az érintett LV-vel. Az
engedélyinformációs egység választ ad az illetékes hatóságoknak, miután a
szükséges információkat megkapta az LV-től.
A jogszerűséget igazoló
dokumentumot az exportszállítmány összeállításának helyén állítják ki a kivitel
helyére való szállítás előtt. Az eljárás a következő:
17.1.      A jogszerűséget igazoló
dokumentumot az exportőrrel kapcsolatban álló LV állítja ki az
exportálandó fatermékszállítmányra vonatkozóan.
17.2.      Az exportőr belső
visszakövetési rendszere igazolja az exportengedélyezésre szánt faanyag
jogszerűségét. A rendszernek legalább az ellátási lánccal kapcsolatos
összes ellenőrzésre ki kell terjednie attól a fázistól kezdve, amelyben a
nyersanyagokat (például rönköket vagy félkész termékeket) a fafeldolgozó
üzembe, az üzemen belül, valamint az üzemből a kivitel helyére
szállították.
17.2.1.   A nyersanyagipar szempontjából
az exportőr visszakövetési rendszerének legalább a fakivágás helyéről
vagy a rönktelepről való elszállításra és egészen a kivitel helyére való
szállításig minden további fázisra ki kell terjednie.
17.2.2.   A feldolgozóipar szempontjából a
visszakövetési rendszernek legalább a nyersanyagipari vállalkozás
telephelyéről való elszállításra és egészen a kivitel helyére való
szállításig minden további fázisra ki kell terjednie.
17.2.3.   Az ellátási lánc 6.2.1. és 6.2.2. pontban
említett előző fázisaira is kiterjed az exportőr belső
visszakövetési rendszere, ha azokat az exportőr kezeli.
17.2.4.   Ha az ellátási lánc 6.2.1. és 6.2.2. pontban
említett előző fázisait az exportőrtől eltérő jogalany
kezeli, akkor az LV-nek kell igazolnia, hogy azokat az exportőr
beszállítója (beszállítói) vagy alvállalkozója (alvállalkozói) ellenőrzik,
és hogy a fuvarokmányokban szerepel, hogy a faanyag olyan kitermelési
területről származik-e vagy sem, amelynek jogszerűségét nem
tanúsították. 
17.2.5.   A jogszerűséget igazoló
dokumentum akkor állítható ki, ha az exportőr ellátási láncában részt
vevő, a szállítmány összeállításában érintett minden beszállító
rendelkezik érvényes jogszerűségi vagy a fenntartható
erdőgazdálkodásra vonatkozó tanúsítvánnyal, ezenkívül igazolja, hogy az
ellátási lánc minden fázisában elkülönítette az igazoltan jogszerű
faanyagot az érvényes jogszerűségi vagy a fenntartható
erdőgazdálkodásra vonatkozó tanúsítvánnyal nem rendelkező
készletektől.
17.3.      A jogszerűséget igazoló
dokumentum megszerzéséhez a vállalkozásnak nyilvántartott exportőrnek
(ETPIK-jogosultnak) kell lennie, és rendelkeznie kell érvényes
jogszerűségi tanúsítvánnyal. Az ETPIK-jogosult az LV-hez kérelmet nyújt
be, amelyhez csatolja az alábbi dokumentumokat annak igazolása érdekében, hogy
a termék előállításához használt faanyagok kizárólag igazoltan
jogszerű forrásból származnak:
17.3.1.   a legutóbbi ellenőrzés óta
(legfeljebb tizenkét hónapja) az üzem által átvett összes faanyag, illetve
nyersanyag fuvarokmányainak összefoglalója; és
17.3.2.   a legutóbbi ellenőrzés óta
(legfeljebb tizenkét hónapja) készített, faanyagra, illetve nyersanyagra,
valamint a feldolgozott faanyagra vonatkozó kimutatások összefoglalói.
17.4.      Az LV ezután a következő
ellenőrzési intézkedéseket hajtja végre:
17.4.1.   Adategyeztetés a fuvarokmányok,
a faanyagra, illetve nyersanyagra, valamint a feldolgozott faanyagra vonatkozó
kimutatások összefoglalói alapján.
17.4.2.   A hasznosítási arány
ellenőrzése mindegyik terméktípus esetében a faanyagra, illetve
nyersanyagra, valamint a feldolgozott faanyagra vonatkozó kimutatások elemzése
alapján.
17.4.3.   Szükség esetén az adategyeztetés
után helyszíni szemlét lehet tartani a jogszerűséget igazoló dokumentumon
feltüntetendő információkkal való összhang biztosítása érdekében. A szemle
elvégezhető az exportszállítmányokon végrehajtott mintavételi
ellenőrzéssel, valamint az üzem működésének és nyilvántartásának
vizsgálatával.
17.5.      Az ellenőrzés eredménye:
17.5.1.   Ha az ETPIK-jogosult megfelel a
jogszerűséggel és az ellátási lánccal kapcsolatos követelményeknek, akkor
az LV jogszerűséget igazoló dokumentumot állít ki a IV. mellékletben
ismertetett formában.
17.5.2.   A fenti követelményeknek
megfelelő ETPIK-jogosult megfelelőségi jelölést tüntethet fel a
termékeken, illetve a csomagoláson. Kidolgozásra kerültek a megfelelőségi
jelölés használatára vonatkozó iránymutatások.
17.5.3.   Ha az ETPIK-jogosult nem felel
meg a jogszerűséggel és az ellátási lánccal kapcsolatos követelményeknek,
akkor az LV meg nem felelésről szóló jelentést készít a jogszerűséget
igazoló dokumentum kiállítása helyett.
17.6.      Az LV: 
17.6.1.   A jogszerűséget igazoló
dokumentum vagy a meg nem felelésről szóló jelentés egy példányát a
határozathozataltól számított huszonnégy órán belül továbbítja az Erdészeti
Minisztériumnak.
17.6.2.   Az Erdészeti Minisztériumhoz
háromhavonta átfogó jelentést és nyilvános összefoglaló jelentést nyújt be,
amelyben beszámol a kiállított, jogszerűséget igazoló dokumentumok
számáról, valamint az észlelt meg nem felelések számáról és jellegéről,
ezenkívül e jelentések egy-egy példányát megküldi a KAN-nak, a Kereskedelmi
Minisztériumnak és az Ipari Minisztériumnak. 
18.         Megfigyelés
A faanyagokra vonatkozó
indonéz jogszerűség-igazolási rendszer a civil társadalom által végzett
megfigyelést (független megfigyelést) és az átfogó értékelést foglalja magában. Annak érdekében, hogy a rendszer még
megbízhatóbb legyen a FLEGT önkéntes partnerségi megállapodások számára, átfogó
értékelési összetevő került bele.
A független megfigyelést a
civil társadalom végzi annak felmérése céljából, hogy a gazdasági
szereplők, az LP-k, az LV-k megfelelnek-e a faanyagokra vonatkozó indonéz
jogszerűség-igazolási rendszer által támasztott követelményeknek, ideértve
az akkreditációs szabványokat és iránymutatásokat is. A civil társadalom ebben az összefüggésben az indonéz
jogalanyokat, így az erdészettel foglalkozó nem kormányzati szervezeteket, az
erdőben és erdő közelében élő közösségeket, valamint az egyes
indonéz állampolgárokat jelenti.
Az átfogó értékelést több
érdekelt félből álló csoport végzi, amely az Erdészeti Minisztériumtól
kapott felhatalmazásban foglaltak szerint felülvizsgálja a faanyagokra
vonatkozó indonéz jogszerűség-igazolási rendszert, és meghatározza annak
hiányosságait és fejlesztési lehetőségeit. 
Az időszakos értékelés
célja, hogy független felek bevonásával igazolja, hogy a faanyagokra vonatkozó
indonéz jogszerűség-igazolási rendszer az előírásoknak
megfelelően működik, mivel ezáltal fokozható a kiállított
FLEGT-engedélyek hitelessége. Az
időszakos értékeléshez a független megfigyelés és az átfogó értékelés
megállapításait és ajánlásait használják fel. Az
időszakos értékelés feladatmeghatározása a II. mellékletben található.        
Függelék – Az ellátási lánc ellenőrzése
19.         Az állami tulajdonban
lévő erdőkből származó faanyagok ellátási láncán végzett
operatív ellenőrzés leírása
19.1.      Kitermelési terület
a)      Fő tevékenységek:
–              
az engedély jogosultja
fabecslést végez (fák számbavétele); 
–              
az engedély jogosultja
fabecslési jelentést készít; 
–              
a körzeti erdészeti
tisztségviselő ellenőrzi és jóváhagyja a fabecslési jelentést;
–              
az engedély jogosultja javasolt
éves munkatervet nyújt be;
–              
a tartományi erdészeti
tisztségviselő jóváhagyja az éves munkatervet;
–              
az engedély jogosultja elvégzi
a kitermelési műveleteket, ideértve a rönköknek a lerakóhelyre való
vontatását is.
b)      Eljárások:
–              
Az engedély jogosultja címkék
használatával fabecslést végez (számba veszi a fákat). E címkék három levehető részből állnak: az egyes
részeket a tuskón, a kitermelt rönkön és a gazdasági szereplő jelentésén
kell elhelyezni. Mindegyik rész tartalmazza a
faanyag nyomon követéséhez szükséges információkat, ideértve a fa számát és
helyét is.
–              
Az engedély jogosultja az
Erdészeti Minisztérium hivatalos formanyomtatványát használva a
kitermelendő fák számára, becsült térfogatára, fajának előzetes
meghatározására, valamint helyére vonatkozó információkat tartalmazó fabecslési
jelentést, valamint összefoglalót készít.
–              
Az engedély jogosultja
benyújtja a fabecslési jelentést a körzeti erdészeti tisztségviselőhöz. A tisztségviselő mintavétel alapján
elvégzi a fabecslési jelentés dokumentumokon alapuló és helyszíni
ellenőrzését is. Amennyiben mindent
rendben talál, jóváhagyja a jelentést.
–              
A fabecslési jelentés alapul
szolgál a javasolt éves munkatervhez, amelyet az engedély jogosultja készít el,
majd felülvizsgálat és jóváhagyás céljából benyújt a tartományi erdészeti
tisztségviselőhöz. A
tisztségviselő felülvizsgálja a javasolt éves munkatervet, összeveti azt a
jóváhagyott fabecslési jelentéssel, és ha mindent rendben talál, jóváhagyja a
munkatervet.
–              
Miután a tisztségviselő
jóváhagyta az éves munkatervet, az engedély jogosultja megkezdheti a
kitermelési műveletek végrehajtását.
–               
A kitermelési
műveletek végrehajtása során a fentieknek megfelelően címkéket
használnak annak biztosítására, hogy a rönk jóváhagyott kitermelési
területről származik.
19.2.      Rönklerakóhely
a)      Fő tevékenységek:
–              
Az engedély jogosultja szükség
esetén feldarabolja, majd megjelöli a rönköket annak érdekében, hogy
megfeleljen a rönkkitermelési jelentésben szereplő információknak.
–              
Az engedély jogosultja felveszi
a rönkök méreteit (mérés), és osztályokba sorolja őket.
–              
Az engedély jogosultja
rönkjegyzéket készít.
–              
Az engedély jogosultja
benyújtja a javasolt rönkkitermelési jelentést.
–              
A körzeti erdészeti
tisztségviselő jóváhagyja a rönkkitermelési jelentést. 
b)      Eljárások:
–              
Az engedély jogosultja minden
darabolt rönköt megjelöl.
–              
A rönkök maradandó fizikai
megjelölése a fa eredeti azonosítószámát, valamint olyan egyéb jeleket foglal
magában, amelyekkel kapcsolat állapítható meg a rönk és a jóváhagyott
kitermelési terület között.
–              
Az engedély jogosultja megméri
és osztályozza a rönköket, majd az így kapott adatokat az Erdészeti Minisztérium
hivatalos formanyomtatványainak felhasználásával készített rönkjegyzékben
rögzíti.
–              
Az engedély jogosultja a
rönkjegyzék alapján az Erdészeti Minisztérium hivatalos formanyomtatványát
használva időszakos rönkkitermelési jelentést, valamint összefoglaló jelentést
készít.
–              
Az engedély jogosultja
rendszeresen rönkkitermelési jelentést nyújt be jóváhagyásra a körzeti
erdészeti tisztségviselőnek.
–              
A körzeti erdészeti
tisztségviselő elvégzi a jelentések mintavételen alapuló fizikai
ellenőrzését. A fizikai
ellenőrzés eredményét az Erdészeti Minisztérium hivatalos
formanyomtatványainak felhasználásával készített rönkellenőrzési
jegyzékben foglalja össze.
–              
Amennyiben a fizikai
ellenőrzés pozitív eredménnyel zárul, a tisztségviselő jóváhagyja a
rönkkitermelési jelentést. 
–              
Miután a tisztségviselő
ellenőrizte a rönköket, azokat a nem ellenőrzött rönköktől
elkülönítve kell rakásba rendezni. 
–              
A rönkkitermelési jelentés
alapján számítják ki (adott esetben) az erdészetierőforrás-szolgáltatási
díj befizetendő összegét és az Újraerdősítési Alapnak fizetendő
összeget.
c)      Adatok egyeztetése:
Természetes erdőkre
vonatkozó koncessziók esetében:
a körzeti erdészeti
tisztségviselő összeveti a rönkök számát, a címkéket, valamint a kitermelt
és a rönkkitermelési jelentésben feltüntetett rönkök összesített térfogatát az
éves munkatervben jóváhagyott kvótával. 
Faültetvényre vonatkozó
koncessziók esetében: 
a körzeti erdészeti
tisztségviselő összeveti a kitermelt és a rönkkitermelési jelentésben
feltüntetett rönkök összesített térfogatát az éves munkatervben jóváhagyott
kvótával. 
19.3.      Rönktelep
A rönköket a
rönklerakóhelyről a rönktelepre szállítják, ahonnan vagy rögtön a
feldolgozóüzembe vagy köztes rönktelepre kerülnek.
a)      Fő tevékenységek:
–              
Az engedély jogosultja
rönkjegyzéket készít. 
–              
A körzeti erdészeti hivatal
kiállítja a számlát, az engedély jogosultja pedig megfizeti az erdészetierőforrás-szolgáltatási
díjat, valamint a megfelelő összeget az Újraerdősítési Alapnak. A körzeti erdészeti tisztségviselő a
rönkjegyzék alapján helyszíni ellenőrzést végez.
–              
Amennyiben a helyszíni
ellenőrzés eredménye pozitív, akkor tisztségviselő kiállítja a rönkök
fuvarokmányait, amelyekhez csatolja a rönkjegyzéket.
–              
Az engedély jogosultja rönkökre
vonatkozó kimutatást készít.
b)      Eljárások:
–              
Az engedély jogosultja
vonatkozó díjak megfizetésével kapcsolatos kérelmet nyújt be a körzeti
erdészeti tisztségviselőhöz a rönkjegyzék alapján, amelyet mellékel a
kérelemhez. 
–              
A körzeti erdészeti
tisztségviselő a fent említett kérelem alapján egy vagy több számlát állít
ki, amelyet az engedély jogosultja kiegyenlít. 
–              
Az engedély jogosultja
megfizeti az erdészetierőforrás-szolgáltatási díj és/vagy az Újraerdősítési
Alap számláján (számláin) szereplő összeget, a körzeti erdészeti
tisztségviselő pedig kiállítja a befizetésről szóló elismervényt.
–              
Az engedély jogosultja rönkök
fuvarokmányainak kiállítására vonatkozó kérelmet nyújt be, amelyhez csatolja a
fizetési elismervényt, a rönkjegyzéket és a rönkökre vonatkozó kimutatást.
–              
A körzeti erdészeti
tisztségviselő közigazgatási és fizikai ellenőrzést végez a
szállítandó rönkökön, és ellenőrzési jelentést készít. 
–              
Amennyiben az ellenőrzés
pozitív eredménnyel zárul, a körzeti erdészeti tisztségviselő kiállítja a
rönkök fuvarokmányait.
–              
Az engedély jogosultja
elkészíti/frissíti a rönkökre vonatkozó kimutatást, amelyben rögzíti a
rönktelepre beérkező, ott tárolt és onnan elszállított rönkök mennyiségét.
c)      Adatok egyeztetése:
A körzeti erdészeti
tisztségviselő megvizsgálja a rönkökre vonatkozó kimutatást a rönktelepre
bejövő, az ott tárolt és az onnan kimenő rönkmennyiség
rönkkitermelési jelentések és a rönkök vonatkozó fuvarokmányai alapján
történő összevetésével.
19.4.      Köztes rönktelep
A rönkök akkor kerülnek a
köztes rönktelepre, ha a koncessziós területről nem szállítják őket
rögtön a fűrésztelepre. A
köztes rönktelepeket különösen akkor használják, ha a rönköket szigetek között
kell szállítani, vagy ha megváltozik a szállítás módja. 
A köztes rönktelep
létesítésére vonatkozó engedélyt az erdészeti hivatal adja az engedély
jogosultja által benyújtott javaslat alapján. A köztes rönktelepre vonatkozó engedély érvényességi ideje
öt év, de az erdészeti tisztségviselő által végrehajtott felülvizsgálat és
jóváhagyás után meghosszabbítható. 
a)      Fő tevékenységek:
–              
A tisztségviselő
megszünteti a rönkök fuvarokmányainak érvényességét.
–              
Az engedély jogosultja rönkökre
vonatkozó kimutatást készít.
–              
Az engedély jogosultja
rönkjegyzéket készít.
–              
Az engedély jogosultja az
Erdészeti Minisztérium által megadott formában kiállítja a rönkök
fuvarokmányait.
b)      Eljárások
–              
A körzeti erdészeti
tisztségviselő számlálással (összeírás), vagy amennyiben a rönkök száma
meghaladja a százat, mintavétel alapján fizikailag ellenőrzi a
beérkező rönkök számát, faját és méreteit.
–              
Amennyiben az ellenőrzés
pozitív eredménnyel zárul, a tisztségviselő megszünteti a beérkező
rönkök fuvarokmányainak érvényességét.
–              
Az engedély jogosultja rönkökre
vonatkozó kimutatást készít a köztes rönktelepre bejövő és onnan
kimenő rönkök ellenőrzése céljából.
–              
Az engedély jogosultja az
elszállított rönkökről rönkjegyzéket készít, amely kapcsolódik a rönkök
előző fuvarokmányaihoz.
–              
Az engedély jogosultja
kiállítja a rönkök köztes rönktelepről való elszállítására vonatkozó
fuvarokmányokat.
c)      Adatok egyeztetése:
A körzeti erdészeti
tisztségviselő összeveti a rönktelepről elszállított és a köztes
rönktelepre beérkező rönköket. 
Az engedély jogosultja
frissíti a rönkökre vonatkozó kimutatást, amelyben a rönkök vonatkozó
fuvarokmányai alapján rögzíti a köztes rönktelepre bejövő, az ott tárolt
és az onnan kimenő rönkmennyiséget.
20.         A magántulajdonban lévő
erdőkből/földekről származó faanyagok ellátási láncán végzett
operatív ellenőrzés leírása
A magántulajdonban lévő
erdőkben/földeken végzett fakitermelési műveleteket az erdészeti
miniszter P.30/Menhut-II/2012. sz. rendelete (a továbbiakban: a rendelet)
szabályozza.
Nincsenek olyan jogi
követelmények, amelyek előírnák az erdők/földek magántulajdonosai
számára, hogy azonosító jelzéseket helyezzenek el a kitermelés céljából
nyilvántartásba vett fákon vagy a rönkökön. A magántulajdonban lévő erdőkben/földeken
kitermelt faanyagot általában nem tárolják rönktelepeken vagy köztes
rönktelepeken.
A magántulajdonban lévő
erdőkből/földekről származó faanyagra vonatkozóan eltérő
ellenőrzési eljárásokat kell alkalmazni a földhasználati jogcím
megszerzésekor már a földön álló fákból nyert rönkök és a földhasználati jogcím
megszerzése után ültetett fákból nyert rönkök esetében is.
Az eljárás a fa típusától függően is eltérő
lehet. Az erdészetierőforrás-szolgáltatási díj és az Újraerdősítési
Alap részére fizetendő díj megfizetése a földhasználati jogcím
megszerzésekor már földön álló fákból származó rönkökre vonatkozik, a
földhasználati jogcím megszerzése után ültetett fákból származó rönkök után
nem.
A földhasználati jogcím megszerzése
után ültetett fákból származó rönkök esetében két eshetőség áll fenn:
–              
a rendelet 5. cikke (1)
bekezdésében felsorolt fajokra vonatkozóan a földtulajdonos állítja ki számlát,
amely egyúttal fuvarokmányként is szolgál;
–              
egyéb fajokra vonatkozóan a falu
vezetője vagy a kinevezett tisztségviselő állítja ki a fuvarokmányt. 
A földhasználati jogcím megszerzése előtt a
földön álló fákból kinyert rönkök esetében a körzeti erdészeti
tisztségviselő állítja ki a fuvarokmányokat.
Kitermelési terület/rönklerakóhely
a)      Fő tevékenységek:
–              
A tulajdonjog elismerése.
–              
Szükség esetén darabolás.
–              
Méretek felvétele (mérés).
–              
Rönkjegyzék összeállítása.
–              
A körzeti erdészeti hivatal
kiállítja a számlát, a tulajdonos pedig megfizeti az erdészetierőforrás-szolgáltatási
díjnak és/vagy az Újraerdősítési Alapnak fizetendő kiszámlázott
összeget.
–              
A fuvarokmányok kiállítása vagy
elkészítése.
b)      Eljárások:
–              
Az erdő/föld
magántulajdonosa tulajdonjogának elismerését kéri. 
–              
Az erdő/föld
tulajdonjogának elismerése után a tulajdonos rönkjegyzéket készít a rönkök
mérése alapján.
A földhasználati jogcím megszerzése előtt a
földön álló fákból kinyert rönkök esetében:
–              
A tulajdonos benyújtja a
rönkjegyzéket és az erdészetierőforrás-szolgáltatási díj és az Újraerdősítési
Alapnak fizetendő díj megfizetésére vonatkozó kérelmet a körzeti erdészeti
tisztségviselőhöz. 
–              
A tisztségviselő
megvizsgálja a dokumentumokat, és fizikai ellenőrzést végez a rönkökön
(méretek, fajazonosítás, rönkök száma).
–              
Amennyiben a dokumentumok
vizsgálata és a fizikai ellenőrzés pozitív eredménnyel zárul, a körzeti
erdészeti tisztségviselő kiállítja az erdészetierőforrás-szolgáltatási
díj és Újraerdősítési Alapnak fizetendő díj számláját, amelyet a
tulajdonos kiegyenlít. 
–              
A földtulajdonos benyújtja a
falu vezetőjéhez az erdészetierőforrás-szolgáltatási díj és az Újraerdősítési
Alapnak fizetendő díj befizetéséről szóló elismervényt, és csatolja
hozzá a rönkök fuvarokmányainak kiállítására vonatkozó kérelmet.
–              
A falu vezetője
megvizsgálja a dokumentumokat, és fizikai ellenőrzést végez a rönkökön
(méretek, fajazonosítás, rönkök száma).
–              
A falu vezetője a fentiek
alapján kiállítja a rönkök fuvarokmányait.
A földhasználati jogcím megszerzése után ültetett
fákból kitermelt rönkök esetében:
A rendelet 5.
cikkének (1) bekezdésében felsorolt fajokra vonatkozóan:
–              
A tulajdonos megjelöli a
rönköket és azonosítja a fajokat.
–              
A tulajdonos rönkjegyzéket
készít.
–              
A fentiek alapján a
földtulajdonos az Erdészeti Minisztérium által megadott formában számlát állít
ki, amely egyúttal fuvarokmányként is szolgál. 
A rendelet 5.
cikkének (1) bekezdésében nem szereplő, egyéb fajokra vonatkozóan:
–              
A tulajdonos megjelöli a
rönköket és azonosítja a fajokat.
–              
A tulajdonos rönkjegyzéket
készít. 
–              
A tulajdonos benyújtja a falu
vezetőjéhez vagy a kinevezett tisztségviselőhöz a rönkjegyzéket és a
rönkök fuvarokmányainak kiállítására vonatkozó kérelmet.
–              
A falu vezetője vagy a
kinevezett tisztségviselő megvizsgálja a dokumentumokat, és fizikai
ellenőrzést végez a rönkökön (fajazonosítás, rönkök száma, kitermelés
helye).
–              
A falu vezetője vagy a
kinevezett tisztségviselő a fentiek alapján kiállítja a rönkök
fuvarokmányait az Erdészeti Minisztérium által megadott formában.
c)      Adatok egyeztetése:
A falu vezetője, a
kinevezett tisztségviselő vagy a körzeti erdészeti tisztségviselő összeveti
a kitermelt rönkök térfogatát a rönkjegyzékkel.
21.         Az ipari felhasználásra és
kivitelre szánt faanyagok ellátási láncán végzett operatív ellenőrzés
leírása
21.1.      Nyersanyagipar/integrált ipar
a)      Fő tevékenységek:
–              
A fafeldolgozó üzem rönkökre
vonatkozó kimutatást készít.
–              
A körzeti erdészeti
tisztségviselő fizikai ellenőrzést végez a rönkökön.
–              
A tisztségviselő
megszünteti a rönkök fuvarokmányainak érvényességét.
–              
A feldolgozóüzem elkészíti a
nyersanyagok és termékek ellenőrző lajstromát.
–              
A feldolgozóüzem kimutatást
készít a feldolgozott faanyagra vonatkozóan.
–              
A feldolgozóüzem az Erdészeti
Minisztérium által megadott formában kiállítja a fatermékek fuvarokmányait. 
–              
A feldolgozóüzem értékesítési
jelentést készít.
b)      Eljárások:
–              
A feldolgozóüzem rönkökre vonatkozó
kimutatást készít a rönkök feldolgozóüzembe irányuló és üzemen belüli
mozgásának nyilvántartása céljából.
–              
A feldolgozóüzem a
beérkező rönkszállítmányokra vonatkozó fuvarokmányokból egy-egy példányt
benyújt a körzeti erdészeti tisztségviselőhöz.
–              
A tisztségviselő
ellenőrzi a jelentésekben szereplő információkat úgy, hogy összeveti
azokat a fizikai termékekkel. Száznál
több tétel esetében ez mintavétel alapján is elvégezhető. 
–              
Amennyiben az ellenőrzés
pozitív eredménnyel zárul, a tisztségviselő megszünteti a fuvarokmányok
érvényességét.
–              
A tisztségviselő iktatja a
rönkök fuvarokmányainak példányait, és az Erdészeti Minisztérium által megadott
formában összefoglaló jegyzéket készít a rönkök fuvarokmányairól.
–              
A vállalkozásnak iktatás
céljából átadják azon fuvarokmányok példányait, amelyek érvényességét a
tisztségviselő megszüntette.
–              
A rönkök fuvarokmányairól
készített összefoglalót minden hónap végén benyújtják a körzeti erdészeti
hivatalhoz.
–              
A feldolgozóüzem elkészíti a
nyersanyagok és termékek gyártósoronkénti ellenőrző lajstromát, amely
alapján ellenőrizhetők a bemenő rönkök és a kilépő
fatermékek, valamint kiszámítható a hasznosítási arány.
–              
A feldolgozóüzem a feldolgozott
faanyagra vonatkozó kimutatásban számol be a fatermékek feldolgozóüzemen belüli
és az üzemből kifelé irányuló mozgásáról, valamint a készletekről. 
–              
A vállalkozás vagy a
feldolgozóüzem rendszeresen megküldi a feldolgozóüzem értékesítési jelentését a
körzeti erdészeti hivatalnak.
c)      Adatok egyeztetése:
A vállalkozás megvizsgálja a
rönkökre vonatkozó kimutatást olyan módon, hogy a rönkök fuvarokmányai alapján
összeveti a beérkező, a tárolt és a kimenő rönkmennyiséget.
A termelési
ellenőrző lajstromot a gyártósorokon bemenő és onnan kimenő
mennyiségek összevetésére használják, a hasznosítási arányt pedig összevetik a
közzétett átlagos aránnyal. 
A vállalkozás megvizsgálja a
feldolgozott termékekre vonatkozó kimutatást olyan módon, hogy a fatermékek
fuvarokmányai alapján összeveti a beérkező, tárolt és kimenő
termékeket.
A körzeti erdészeti tisztségviselő
ellenőrzi a vállalkozás által végzett adategyeztetést. 
21.2.      Feldolgozóipar
a)      Fő tevékenységek:
–              
A gyár kimutatást készít a
feldolgozott faanyagra (félkész termékekre) és a feldolgozott termékekre
vonatkozóan.
–              
A gyár kiállítja a számlákat,
amelyek a feldolgozott fatermékek fuvarokmányaként is szolgálnak.
–              
A gyár kimutatást készít a
feldolgozott faanyagra vonatkozóan.
–              
A vállalkozás vagy a gyár
értékesítési jelentést készít.
b)      Eljárások:
–              
A gyár iktatja a feldolgozott
faanyagok fuvarokmányait (a beérkező anyagokra vonatkozóan), és ezen
okmányokról összefoglalót készít, amelyet benyújt a körzeti erdészeti
tisztségviselőhöz.
–              
A gyár a feldolgozott faanyagok
és feldolgozott termékek gyártósoronkénti lajstromát felhasználva számol be a
gyárba beérkező anyagokról és az onnan kilépő termékekről,
valamint a lajstrom alapján számítja ki a nyersanyag-hasznosítási arányt.
–              
A gyár kimutatást készít a
feldolgozott faanyagra vonatkozóan az üzembe beérkező anyagokról, az onnan
kilépő fatermékekről, valamint a tárolt készletekről. 
–              
A vállalkozás vagy a gyár
kiállítja a feldolgozott termékekre vonatkozó számlákat, amelyek
fuvarokmányként is szolgálnak, és iktatja a számlák példányait. Minden számlához csatolja a fatermékek
jegyzékét. 
–              
A vállalkozás vagy a gyár
értékesítési jelentést küld a körzeti erdészeti hivatalnak.
c)      Adatok egyeztetése:
A gyár megvizsgálja a
feldolgozott faanyagra vonatkozó kimutatást úgy, hogy a feldolgozott fatermékek
fuvarokmányai és a feldolgozott faanyagok ellenőrző lajstroma alapján
összeveti a beérkező, tárolt és kimenő anyagokat.
A termelési
ellenőrző lajstrom alapján megvizsgálják a gyártósorokon bemenő
és onnan kimenő mennyiségeket, ezenkívül értékelik a hasznosítási arányt. 
A vállalkozás megvizsgálja a
feldolgozott termékekre vonatkozó kimutatást olyan módon, hogy a számlák
alapján összeveti a beérkező, tárolt és kimenő termékeket.
A fentieket az
erdőhasznosítási főigazgató P.8/VI-BPPHH/2011. sz. rendelete alapján ellenőrzik.
22.         Kivitel
Az állami tulajdonban
lévő erdőkből és a magántulajdonban lévő
erdőkből/földekről származó faanyag kivitelére azonos eljárások
és adategyeztetési folyamatok vonatkoznak.
a)      Fő tevékenységek:
–              
A Kereskedelmi Minisztérium
nyilvántartott erdészetitermék-exportőri tanúsítványt (ETPIK) állít ki az
exportőr részére.
–              
Az exportőr
jogszerűséget igazoló dokumentum/FLEGT-engedély kiállítását kéri az egyes
exportszállítmányokra vonatkozóan.
–              
Az LV ellenőrzi, hogy
teljesülnek-e a vonatkozó feltételek, és kiállítja a jogszerűséget igazoló
dokumentumot/FLEGT-engedélyt.
–              
Az exportőr kiviteli
nyilatkozatot készít, amelyet benyújt a vámhatóságokhoz. 
–              
A vámhatóságok vámkezelés
céljából kiviteli engedélyt állítanak ki.
b)      Eljárások:
–              
Az exportőr
jogszerűséget igazoló dokumentum/FLEGT-engedély kiállítását kéri az
LV-től.
–              
Az LV kiállítja a
jogszerűséget igazoló dokumentumot/FLEGT-engedélyt, miután dokumentumokon
alapuló és fizikai ellenőrzéssel meggyőződött arról, hogy a
faanyagok és a fatermékek igazoltan jogszerű forrásból származnak, és
azokat így a II. mellékletben szereplő jogszerűség-fogalommal
összhangban állították elő.
–              
Az exportőr a
vámhatóságokhoz jóváhagyás céljából kiviteli nyilatkozatot nyújt be, amelyhez
csatolja a számlát, a csomagjegyzéket, a kiviteli vám befizetéséről szóló
elismervényt (Bukti Setor Bea Keluar – amennyiben vannak vonatkozó
előírások), az ETPIK-tanúsítványt, a jogszerűséget igazoló
dokumentumot/FLEGT-engedélyt, a kiviteli engedélyt (Surat Persetujuan Ekspor –
amennyiben vannak vonatkozó előírások), a vámtisztviselő jelentését
(amennyiben vannak vonatkozó előírások) és (adott esetben) a
CITES-okmányt.
–               
Amennyiben a kiviteli
nyilatkozat ellenőrzése pozitív eredménnyel zárul, a vámhatóságok
kiállítják a kiviteli engedélyt (Nota Pelayanan Ekspor).
VI. MELLÉKLET
FELADATMEGHATÁROZÁS
AZ IDŐSZAKOS ÉRTÉKELÉSHEZ
23.         Célok
Az időszakos értékelés független harmadik
fél, az úgynevezett értékelő által végzett független értékelés. Az
időszakos értékelés célja annak igazolása, hogy a faanyagokra vonatkozó
jogszerűség‑igazolási rendszer az előírásoknak megfelelően
működik, mivel ezáltal fokozható az e megállapodás alapján kiállított
FLEGT-engedélyek hitelessége.
24.         Hatály
Az időszakos értékelés a következőkre
terjed ki:
25.         Az ellenőrző
intézkedések működése a fatermékek erdei kitermelési helyétől a
kivitel helyéig.
26.         A faanyagokra vonatkozó
jogszerűség-igazolási rendszert, a FLEGT-engedélyek kiállítását, valamint
az e megállapodás szempontjából lényeges kitermelési, engedélyezési és
kereskedelmi statisztikákat támogató adatkezelő és faanyag‑visszakövetési
rendszerek.
27.         Eredmény
Az időszakos értékelés eredményeként
rendszeresen jelentések készülnek az értékeléssel a rendszerben azonosított
hiányosságok és gyenge pontok korrigálásához végrehajtandó intézkedésekkel
kapcsolatos megállapításairól és ajánlásairól.
28.         Fő tevékenységek
Az időszakos
értékelési tevékenységek többek között az alábbiakat foglalják magukban:
a)           A faanyagokra vonatkozó
jogszerűség-igazolási rendszer előírásai szerint ellenőrzési
funkciókat ellátó szervek által végzett megfelelőség-ellenőrzés.
b)           Az ellátási lánc ellenőrzésének
értékelése a fatermékek erdei kitermelési helyétől az Indonéziából való
kivitel helyéig.
c)           A faanyagokra vonatkozó
jogszerűség-igazolási rendszert, valamint a FLEGT‑engedélyek
kiállítását támogató adatkezelő és faanyag-visszakövetési rendszerek
megfelelőségének felmérése. 
d)           A meg nem felelés eseteinek és a
rendszer hibáinak azonosítása és nyilvántartásba vétele, valamint a szükséges
korrekciós intézkedések előírása.
e)           Az előzőekben
meghatározott és javasolt korrekciós intézkedések végrehajtásának
eredményességét vizsgáló értékelés; és
f)            a
megállapítások jelentése a megállapodás végrehajtásával foglalkozó vegyes
bizottságnak.
29.         Az értékelés módja
29.1.      Az értékelő dokumentált és
igazoló adatokon alapuló módszert alkalmaz, amely megfelel az ISO/IEC 19011
szabvány vagy azzal egyenértékű előírás követelményeinek. A módszer
magában foglalja a faanyagokra vonatkozó jogszerűség-igazolási rendszer
megvalósításáért felelős szervezetek vonatkozó dokumentációjának,
működési eljárásainak és műveleti nyilvántartásának
ellenőrzését, a meg nem felelés eseteinek és a rendszer hibáinak
azonosítását, valamint a megfelelő korrekciós intézkedésekre vonatkozó
kérelmek kibocsátását. . 
29.2.      Az értékelő többek között:
a)           felülvizsgálja a független
értékelő és igazoló szervek (LP és LV) akkreditációjára vonatkozó
eljárást;
b)           felülvizsgálja a faanyagokra
vonatkozó jogszerűség-igazolási rendszer megvalósításának teljességére és
koherenciájára vonatkozó ellenőrzésekben érintett szervek dokumentált eljárásait;
c)           megvizsgálja a dokumentált
eljárásokat és a nyilvántartásokat, ideértve a munkamódszereket is, az
irodákban, a fakitermelési területeken, a rönktelepeken/rönktavaknál, erdei
ellenőrző-állomásokon, fűrésztelepeken, valamint a kivitel és a
behozatal helyén tett látogatás során;
d)           megvizsgálja a faanyagokra vonatkozó
jogszerűség-igazolási rendszerben azonosított szabályozó és végrehajtó
hatóságokat, LP-ket, LV-ket és egyéb szerveket a megfelelés igazolása
érdekében; 
e)           megvizsgálja a faanyagokra vonatkozó
jogszerűség-igazolási rendszer megvalósításában részt vevő
magánszektorbeli szervezetek által végzett adatgyűjtést;
f)            felméri a IX. mellékletben
meghatározott nyilvános információk elérhetőségét, ideértve az
információ-közzétételi mechanizmusok hatékonyságát is;
g)           felhasználja a független
megfigyelésről és átfogó értékelésről készült jelentések, valamint a
független piaci ellenőr jelentéseinek megállapításait és ajánlásait;
h)           kikéri az érdekelt felek véleményét,
és felhasználja a faanyagokra vonatkozó jogszerűség-igazolási rendszer
megvalósításában közvetlenül vagy közvetetten részt vevő érdekelt
felektől kapott információkat; és
i)            megfelelő
mintavételi és váratlan ellenőrzési módszereket használ az erdészeti
szabályozó hatóságok, az LP-k, az LV-k, az iparágak és egyéb érintett
szereplők munkájának értékelésére az erdészeti tevékenységek, az ellátási
lánc ellenőrzése, a fafeldolgozás és a kiviteli engedélyezés szintjén,
ideértve az Indonéziából származó fabehozatalra vonatkozóan az Unió által közölt
információkkal való összevetést.
30.         Az értékelő képesítései
Az értelőnek illetékes, független és
pártatlan harmadik félnek kell lennie, aki megfelel az alábbi követelményeknek:
a)           Az értékelőnek igazolnia kell,
hogy rendelkezik a 65. sz. ISO-/IEC-útmutatás és az ISO/IEC 17021 szabvány
vagy azokkal egyenértékű előírások követelményeinek teljesítéséhez
szükséges képesítésekkel és képességekkel, ideértve az erdészeti ágazat és az
erdészeti termékek ellátási láncaira vonatkozó értékelési szolgáltatások nyújtásához
szükséges képesítést is.
b)           Az értékelő nem vesz részt
közvetlenül Indonézia, illetve az Unió erdőgazdálkodásában,
fafeldolgozásában, fakereskedelmében vagy erdészeti ágazatának
ellenőrzésében. 
c)           Az értékelőnek függetlennek
kell lennie a faanyagokra vonatkozó jogszerűség‑igazolási rendszer
többi szereplőjétől és Indonézia erdészeti szabályozó hatóságoktól,
és az összeférhetetlenség elkerülésére szolgáló rendszereket kell
működtetnie. Az értékelőnek nyilatkoznia kell az esetlegesen
felmerülő összeférhetetlenségről, és meg kell tennie a kezelésére
szolgáló intézkedéseket.
d)           Az értékelőnek és értékelési
feladatokat végrehajtó alkalmazottjainak igazolt tapasztalatokkal kell
rendelkezniük a trópusi erdőgazdálkodásnak, a fafeldolgozó ágazatoknak és az
ellátási lánc ellenőrzésének a felülvizsgálata terén.
e)           Az értékelőnek rendelkeznie
kell a tevékenységeiből és megállapításaiból eredő panaszok
fogadására és kezelésére szolgáló mechanizmussal.
31.         Jelentéstétel
31.1.      Az időszakos értékelési
jelentés a következőket foglalja magában: i. az értékeléssel kapcsolatos
összes lényeges információt tartalmazó, teljes jelentés, valamint annak
megállapításai (ideértve a meg nem felelés eseteit és a rendszer hibáit is) és
ajánlásai; ezenkívül ii. a teljes jelentésen alapuló, nyilvános összefoglaló
jelentés a legfontosabb megállapításokkal és ajánlásokkal.
31.2.      A teljes jelentést és a
nyilvános összefoglaló jelentést közzététel előtt a vegyes bizottsághoz
kell benyújtani felülvizsgálat és jóváhagyás céljából.
31.3.      A vegyes bizottság kérésére az
értékelő további tájékoztatást nyújt a megállapításai alátámasztása vagy
tisztázása érdekében.
31.4.      Az értékelő tájékoztatja a
vegyes bizottságot a beérkezett panaszokról és a megoldásukra tett
intézkedésekről.
32.         Titoktartás
Az értékelő
megőrzi a tevékenységei végrehajtása során kapott adatok titkosságát.
33.         Kinevezés, gyakoriság és
finanszírozás
33.1.      Az értékelőt Indonézia
nevezi ki a vegyes bizottság keretében az Unióval folytatott egyeztetés után.
33.2.      Az időszakos értékelést a
vegyes bizottság által a megállapodás 14. cikke (5) bekezdésének
e) pontjával összhangban elfogadott dátumtól kezdődően
legfeljebb tizenkét havonta kell elvégezni. 
9.3.      Az
időszakos értékelés finanszírozásáról a vegyes bizottság dönt. 
VII. MELLÉKLET
FELADATMEGHATÁROZÁS
A FÜGGETLEN PIACI MEGFIGYELÉSHEZ
34.         A független piaci megfigyelés
célja
A független piaci
megfigyelés a független harmadik fél, az úgynevezett megfigyelő által
végzett piaci megfigyelés. A
független piaci megfigyelés célja a FLEGT-engedéllyel rendelkező indonéz
faanyagok uniós piacon belüli elfogadottságával kapcsolatos információk
gyűjtése és elemzése, valamint a fát és fatermékeket piaci forgalomba
bocsátó piaci szereplők kötelezettségeinek meghatározásáról szóló, 2010. október 20-i
995/2010/EU európai parlamenti és tanácsi rendelet és a kapcsolódó
kezdeményezések, például a közbeszerzési és magánbeszerzési politikák
hatásainak vizsgálata.
35.         Hatály
A független piaci
megfigyelés a következőkre terjed ki:
35.1.      A FLEGT-engedéllyel
rendelkező indonéz faanyagok szabad forgalomba bocsátása az Unióba való
belépés helyein.
35.2.      A FLEGT-engedéllyel
rendelkező indonéz faanyagok teljesítménye az uniós piacon, valamint az
Unióban a piaccal kapcsolatosan hozott intézkedéseknek a FLEGT‑engedéllyel
rendelkező indonéz faanyagok iránti keresletre gyakorolt hatása.
35.3.      A FLEGT-engedéllyel nem
rendelkező faanyagok teljesítménye az uniós piacon, valamint az Unióban a
piaccal kapcsolatosan hozott intézkedéseknek a FLEGT‑engedéllyel nem
rendelkező faanyagok iránti keresletre gyakorolt hatása. 
35.4.      Az Unióban hozott piaccal
kapcsolatos egyéb intézkedések, például közbeszerzési politikák, környezetbarát
építési szabályzatok, valamint magánszektorbeli intézkedések, például a
kereskedelmi magatartási szabályzatok és a vállalati társadalmi
felelősségvállalás vizsgálata.
36.         Eredmény
A független piaci
megfigyelés eredményeként a megállapodás végrehajtásával foglalkozó vegyes
bizottság rendszeresen jelentéseket kap, amelyek a FLEGT-engedéllyel rendelkező
indonéz faanyagok Unión belüli helyzetének erősítését és az illegálisan
kitermelt faanyag uniós forgalomba hozatalának megelőzésére tett, piaccal
kapcsolatos intézkedések hatékonyabb végrehajtását szolgáló intézkedésekkel
kapcsolatos megállapításokat és ajánlásokat tartalmazzák. 
37.         Fő tevékenységek
A független piaci
megfigyelés többek között az alábbiakra terjed ki:
37.1.      A következők értékelése:
a)           az illegálisan kitermelt faanyagok
Unión belüli kereskedelme elleni küzdelem érdekében tett szakpolitikai
intézkedések megvalósítása terén elért eredmények és azok hatása;
b)           az Indonéziából, valamint önkéntes
partnerségi megállapodással érintett, illetve ilyen megállapodással nem
rendelkező faexportáló országokból származó faanyagok és fatermékek uniós
importjában megfigyelhető tendenciák;
c)           lobbicsoportok olyan intézkedései,
amelyek befolyásolhatják a faanyagok és a fatermékek iránti keresletet vagy
Indonézia erdészetitermék-kereskedelmének piacait.
37.2.      Megállapítások és ajánlások
jelentése a vegyes bizottságnak.
38.         A megfigyelés módja
38.1.      A megfigyelőnek
dokumentált és igazoló adatokon alapuló módszerrel kell rendelkeznie. E
módszernek ki kell terjednie a vonatkozó dokumentáció megfelelő
elemzésére, a rendelkezésre álló kereskedelmi adatokban és információkban
felfedezhető ellentmondások azonosítására, valamint a piaccal kapcsolatos
intézkedések hatásainak és eredményességének kulcsfontosságú mutatóiról az
érintett szereplőkkel készített mélyinterjúkra. 
38.2.      A megfigyelő többek között
a következőket figyeli meg és elemzi:
a)           a faanyagok és fatermékek uniós
piacának jelenlegi helyzete és tendenciái;
b)           közbeszerzési politikák és azok
keretében a FLEGT-engedéllyel rendelkező, illetve nem rendelkező
faanyagok és fatermékek kezelése az Unióban;
c)           a faipart érintő jogszabályok,
a faanyagok és a fatermékek Unión belüli kereskedelme, valamint Unióba irányuló
behozatala;
d)           a FLEGT-engedéllyel rendelkező,
illetve nem rendelkező faanyagok és fatermékek közötti árkülönbségek az
Unióban;
e)           a FLEGT-engedéllyel és
tanúsítvánnyal rendelkező faanyagok és fatermékek piaci elfogadottsága,
megítélése és piaci részesedése;
f)            az Indonéziából, valamint önkéntes
partnerségi megállapodással érintett, illetve ilyen megállapodással nem
rendelkező faexportáló országokból származó, különböző uniós
kikötőkben importált, FLEGT-engedéllyel rendelkező, illetve nem
rendelkező faanyagok és fatermékek mennyiségének és értékének statisztikái
és tendenciái;
g)           az illetékes hatóságok és a
határellenőrző hatóságok által a FLEGT-engedélyek Unión belüli
ellenőrzése és a szállítmány szabad forgalomba bocsátása során alkalmazott
jogi aktusok és eljárások, valamint az előírások be nem tartása esetén
kivetett szankciók leírása az estleges módosításokkal együtt;
h)           az esetleges nehézségek és korlátozások,
amelyekkel az exportőrök és importőrök szembesülnek a
FLEGT-engedéllyel rendelkező faanyagok Unióba való behozatala során; 
i)            a
FLEGT-engedéllyel rendelkező faanyag népszerűsítése céljából az
Unióban folytatott kampányok eredményessége.
38.3.      A megfigyelő piaci
értékesítést ösztönző tevékenységeket javasol a FLEGT‑engedéllyel
rendelkező indonéz faanyagok piaci elfogadottságának tovább fokozása
érdekében.
39.         A független piaci
megfigyelő képesítései
A megfigyelő:
a)           független harmadik fél, aki korábbi
teljesítménye alapján szakértelemmel és feddhetetlenséggel rendelkezik a
faanyagok és fatermékek uniós piacának és a kapcsolódó kereskedelmi kérdéseknek
a figyelemmel kísérése terén; 
b)           ismeri az indonéz faanyagok és
fatermékek, különösen a keményfa, illetve a hasonló termékeket előállító
tagállamok kereskedelmét és piacát;
c)           az összeférhetetlenség elkerülésére
szolgáló rendszereket működtet. A megfigyelőnek nyilatkoznia kell az
esetlegesen felmerülő összeférhetetlenségről, és meg kell tennie a
kezelésére szolgáló intézkedéseket.
40.         Jelentéstétel
40.1.      A jelentéseket kétévente kell
benyújtani a következő tartalommal: i. az összes lényeges megállapítást és
ajánlást tartalmazó teljes jelentés; ezenkívül ii. a teljes jelentésen alapuló
összefoglaló jelentés.
40.2.      A teljes jelentést és az
összefoglaló jelentést közzététel előtt a vegyes bizottsághoz kell
benyújtani felülvizsgálat és jóváhagyás céljából.
40.3.      A vegyes bizottság kérésére a
megfigyelő további tájékoztatást nyújt a megállapításai alátámasztása vagy
tisztázása érdekében.
41.         Titoktartás
A megfigyelő
megőrzi a tevékenységei végrehajtása során kapott adatok titkosságát.
42.         Kinevezés, gyakoriság és
finanszírozás
42.1.      A megfigyelőt az Unió
nevezi ki a vegyes bizottság keretében Indonéziával folytatott egyeztetés után.

42.2.      A független piaci megfigyelést
a vegyes bizottság által a megállapodás 14. cikke (5) bekezdésének
e) pontjával összhangban elfogadott dátumtól kezdődően
legfeljebb huszonnégy havonta kell elvégezni.
42.3.      A független piaci megfigyelés
finanszírozásáról a vegyes bizottság dönt. 
VIII. MELLÉKLET:
A FAANYAGOKRA
VONATKOZÓ INDONÉZ JOGSZERŰSÉG-IGAZOLÁSI RENDSZER
MŰKÖDŐKÉPESSÉGÉNEK ÉRTÉKELÉSÉRE SZOLGÁLÓ KRITÉRIUMOK
Háttér
Független technikai
értékelést kell végezni a faanyagokra vonatkozó indonéz jogszerűség‑igazolási
rendszeren, mielőtt megindulhatna az Unióba exportálandó faanyagok
FLEGT-engedélyezése. A technikai
értékelés céljai a következők: i. a faanyagokra vonatkozó
jogszerűség-igazolási rendszer gyakorlatban való működésének
vizsgálata annak megállapítására, hogy meghozza-e a várt eredményeket, valamint
ii. a faanyagokra vonatkozó jogszerűség‑igazolási rendszeren e
megállapodás aláírása után végrehajtott módosítások vizsgálata. 
Az értékelés kritériumai
az alábbiak:
A jogszerűség fogalmának meghatározása
43.         Az ellátási lánc
ellenőrzése
44.         Igazolási eljárások
45.         A kivitel engedélyezése
46.         Független megfigyelés
A jogszerűség fogalmának
meghatározása
A jogszerűen
előállított fatermék fogalmát Indonézia hatályos jogszabályai alapján kell
meghatározni. Az alkalmazott
meghatározásnak egyértelműnek, objektív módon igazolhatónak és a
gyakorlatban alkalmazhatónak kell lennie, ezenkívül legalább azokat a
jogszabályokat és előírásokat kell magában foglalnia, amelyek az
alábbiakra vonatkoznak:
·              
Kitermelési jogok: fakitermelési jogok odaítélése a jogilag
kijelölt és/vagy rögzített határok közötti területen.
·              
Erdészeti műveletek: az erdőgazdálkodásra vonatkozó
jogszabályi követelményeknek való megfelelés, ideértve a vonatkozó
környezetvédelmi és munkaügyi jogszabályokat és előírásokat is.
·              
Illetékek és adók: a fakitermelési jogokkal és a
fakitermeléssel közvetlenül összefüggő adókra, díjakra és illetékekre
vonatkozó jogszabályi követelményeknek való megfelelés. 
·              
Egyéb felhasználók: adott esetben más felek földterületre vagy
más erőforrásokra vonatkozó bérleti jogának vagy egyéb használati jogának
a tiszteletben tartása, amely jogot a fakitermelési jog érinthet.
·              
Kereskedelem és vámok: a kereskedelmi és vámeljárásokkal
kapcsolatos jogszabályi követelményeknek való megfelelés. 
Fő kérdések: 
·              
Módosították-e a
jogszerűség meghatározását és a jogszerűség-igazolási
előírásokat e megállapodás aláírása óta?
·              
Tartalmazza-e a
jogszerűség-fogalom a vonatkozó munkaügyi jogszabályokat és
előírásokat a II. mellékletnek megfelelően?
A jogszerűség-fogalom
módosítása esetén felmerülő fő kérdések:
·              
Valamennyi érdekelt féllel
konzultáltak-e a véleményüket megfelelően figyelembe vevő folyamat
során ezekről a módosításokról és a jogszerűség‑igazolási
rendszer esetleges további változtatásairól?
·              
Egyértelmű, hogy a
meghatározás egyes új fogalmi elemeit mely jogi eszközök támasztják alá? Meghatározták-e azokat a kritériumokat és
mutatókat, amelyek az egyes fogalmi elemeknek való megfelelés
ellenőrzésére alkalmasak? A kritériumok
és mutatók egyértelműek, objektívek és alkalmazhatók-e a gyakorlatban?

·              
A kritériumok és a mutatók
világosan meghatározzák-e a releváns érintettek szerepeit és felelősségét,
és az igazolás mindegyikük teljesítményét értékeli-e?
·              
A jogszerűség meghatározása
tartalmazza-e a hatályos jogszabályok és előírások fent vázolt fő
területeit? Ha nem, miért
maradtak ki bizonyos területek a meghatározásból? 
47.         Az ellátási lánc
ellenőrzése
Az ellátási lánc
ellenőrzésére szolgáló rendszereknek hitelt érdemlően biztosítaniuk
kell a fatermékek visszakövethetőségét az ellátási lánc mentén a
kitermelés vagy a jogszerű behozatal helyétől a kivitel helyéig. Nem szükséges minden esetben a rönk,
rönkszállítmány vagy fatermék kiviteli helytől származási erdőig való
fizikai visszakövethetőségének a biztosítása, viszont ez mindig szükséges
az erdő és az első összekeveredési hely (például fatelep vagy
feldolgozóüzem) között.
47.1.      Hasznosítási jogok
Egyértelműen körül
kell határolni azokat a területeket, ahol erdőállományokra vonatkozó
használati jogokat ítéltek oda, és meg kell határozni e jogok jogosultjait.
Fő kérdések: 
·              
Biztosítja-e az
ellenőrző rendszer azt, hogy csak olyan fatermék kerül be az ellátási
láncba, amely érvényes használati joggal érintett erdőből származik?
·              
Biztosítja-e az
ellenőrző rendszer azt, hogy a kitermelési műveleteket
végző vállalkozások részére megfelelő hasznosítási jogokat
biztosítanak az érintett erdőterületekre?
·              
Nyilvánosan
hozzáférhetőek-e a kitermelési jogok kibocsátására vonatkozó eljárások, valamint
az e jogokra és azok jogosultjaira vonatkozó információk?
47.2.      Az ellátási lánc
ellenőrzésére szolgáló módszerek
Hatékony mechanizmusok
segítségével a fa az ellátási láncban a kitermelés helyétől a kivitel
helyéig nyomon követhető. A
fa azonosítására többféle módszert lehet alkalmazni, az egyedi tételek
címkézésétől kezdve a rakományt vagy a tételt kísérő okmányok
áttekintéséig. A választott módszernek
figyelembe kell vennie a faanyag típusát és értékét, illetve az ismeretlen
eredetű vagy illegálisan kitermelt faanyaggal való keveredés kockázatát.
Fő kérdések: 
·              
Valamennyi ellátási láncot –
ideértve a különböző faanyagforrásokat is – azonosították-e és
megnevezték-e az ellenőrző rendszerben?
·              
Az ellátási lánc valamennyi
szakaszát azonosították-e, és megnevezték-e az ellenőrző rendszerben?
·              
Meghatározták és
dokumentálták-e azokat a módszereket, amelyek egyrészről a termék
eredetének azonosítására, és másrészről az ismeretlen eredetű
anyaggal való összekeveredés megelőzésére szolgálnak az ellátási lánc következő
szakaszaiban:
·              
lábon álló fa;
·              
rönkök az erdőben;
·              
szállítás és átmeneti tárolás
(rönktelepek/rönktavak, átmeneti rönktelepek/rönktavak);
·              
az anyagok feldolgozóüzembe
való beérkezése és tárolása;
·              
a feldolgozóüzem gyártósorain
való belépés és onnan kilépés; 
·              
a feldolgozott termékek
tárolása a feldolgozóüzemben;
·              
a feldolgozóüzemből való
kilépés és szállítás;
·              
a kivitel helyére történő
beérkezés.
·              
Mely szervezetek felelnek a
famozgások ellenőrzéséért? Rendelkeznek-e
ezek az ellenőrzési tevékenységek elvégzéséhez szükséges megfelelő
humán és egyéb erőforrásokkal?
·              
Abban az esetben, ha
megállapítást nyer, hogy igazolatlan eredetű faanyag kerül az ellátási
láncba, azonosítják-e az ellenőrző rendszer gyenge pontjait, például
a kitermelés előtt a magántulajdonban lévő erdőkben/földeken
lábon álló fákról készült leltár hiányát?
·              
Indonézia rendelkezik-e a
faanyagokra vonatkozó indonéz jogszerűség‑igazolási rendszer
hatályának az újrahasznosított anyagokra való kiterjesztésével kapcsolatos
politikával, és ha igen, kidolgozott-e útmutatást arra vonatkozóan, hogyan kell
kiterjeszteni a rendszer hatályát az újrahasznosított anyagokra?
47.3.      Mennyiségi adatok kezelése
Az ellátási lánc minden
szakaszában határozott és hatékony mechanizmusok biztosítják a fa‑ és
fatermékmennyiségek mérését és rögzítését, ideértve a lábon álló fa térfogatára
vonatkozó, kitermelés előtti megbízható és pontos becsléseket az egyes
kitermelési területeken.
Fő
kérdések: 
·              
Szolgáltat-e az
ellenőrző rendszer bejövő és kimenő mennyiségi adatokat –
ideértve adott esetben átváltási arányszámokat – az ellátási lánc
következő szakaszaiban:
·              
lábon álló fa;
·              
rönkök az erdőben
(lerakóhelyeken);
·              
szállított és tárolt faanyag
(rönktelepek/rönktavak, átmeneti rönktelepek/rönktavak);
·              
az anyagok feldolgozóüzembe
való beérkezése és tárolása; 
·              
a gyártósorokon való belépés és
onnan kilépés;
·              
a feldolgozott termékek
tárolása a feldolgozóüzemben;
·              
a feldolgozóüzemből való
kilépés és szállítás;
·              
a kivitel helyére történő
beérkezés.
·              
Mely szervezetek felelősek
a mennyiségi adatok nyilvántartásának vezetéséért? Rendelkeznek-e ezek a szervezetek elegendő humán és
tárgyi erőforrásokkal?
·              
Hogyan ellenőrizhető
az adatok minősége?
·              
Olyan módon rögzítették-e a
mennyiségi adatokat, hogy a mennyiségek a lánc megelőző és
következő elemeivel időben összevethetők?
·              
Mely információkat hozzák
nyilvánosságra az ellátási lánc ellenőrzéséről? Hogyan férhetnek hozzá az érdekelt felek ezekhez az
információkhoz?
47.4.      Igazoltan jogszerű faanyag
elkülönítése ismeretlen eredetű faanyagtól
Fő kérdések: 
·              
Kellő számú
ellenőrzést folytatnak-e annak érdekében, hogy kizárják az ismeretlen
eredetű, illetve a jogszerű kitermelési jog hiányában kivágott fákat?
·              
Milyen ellenőrző
intézkedéseket alkalmaznak annak biztosítása érdekében, hogy az igazolt és a
nem igazolt anyagokat elkülönítsék az ellátási láncban? 
47.5.      Importált fatermékek
Megfelelő
ellenőrzéseket végeznek annak megvizsgálása érdekében, hogy az importált
fatermékek behozatala jogszerű volt-e.
Fő
kérdések: 
·              
Hogyan igazolható a fatermékek
behozatalának jogszerűsége? 
·              
Milyen dokumentumok szükségesek
a kitermelési ország azonosításához, valamint az V. mellékletnek
megfelelően annak igazolásához, hogy az importált termékek jogszerűen
kitermelt faanyagból származnak?
·              
Azonosítja-e a faanyagokra
vonatkozó jogszerűség-igazolási rendszer az importált fatermékeket a
teljes ellátási lánc mentén egészen addig, amíg azokat össze nem keverik a
feldolgozott termékek előállítása céljából?
·              
Importált fa használata esetén
azonosítható-e a FLEGT-engedélyen a kitermelési ország (préselt termékek esetén
elhagyható)?
48.         Igazolási eljárások
Az igazolás
megfelelő ellenőrzések lefolytatásából áll, amelyek célja a fa
jogszerűségének biztosítása. Az
igazolásnak kellően szigorúnak és hatékonynak kell lennie ahhoz, hogy a
követelményeknek való bármely meg nem felelés – akár az erdőben, akár az
ellátási lánc mentén – azonosítható legyen, és haladéktalanul meghozzák az ezek
korrigálásához szükséges intézkedéseket.
48.1.      Szervezet
Az igazolást harmadik szervezet végzi, amely megfelelő
erőforrásokkal, irányítási rendszerrel, valamint képesített és képzett
személyzettel, valamint az összeférhetetlenségek ellenőrzésére irányuló
határozott és hatékony mechanizmusokkal rendelkezik.
Fő kérdések:
·              
Rendelkeznek-e az igazoló
szervek a nemzeti akkreditáló testület (KAN) által kiállított érvényes
akkreditációs tanúsítvánnyal?
·              
Kijelöl-e a kormány
szervezeteket az igazolási feladatok elvégzésére? A szervezet feladatmeghatározása (és a kapcsolódó
felelőssége) egyértelmű és nyilvános-e?
·              
Egyértelműen meghatározottak-e
az intézményi szerepek és felelősségek, és azoknak eleget tesznek-e?
·              
Rendelkeznek-e az igazoló
szervek a jogszerűség-fogalom és a fatermék‑ellátási lánc
ellenőrzésére szolgáló rendszerek igazolásának elvégzéséhez szükséges
erőforrásokkal?
·              
Rendelkeznek-e az igazoló
szervek olyan dokumentált irányítási rendszerrel, amely:
·              
biztosítja, hogy a személyzet
rendelkezzék megfelelő szakértelemmel, valamint a hatékony igazoláshoz
szükséges tapasztalattal;
·              
belső ellenőrzést /
felülvizsgálatot alkalmaz;
·              
magában foglalja az
összeférhetetlenségek ellenőrzésére szolgáló mechanizmusokat;
·              
biztosítja a rendszer
átláthatóságát;
·              
igazolási módszertant határoz
meg és alkalmaz?
48.2.      Igazolás a jogszerűség
fogalmának meghatározására figyelemmel
Egyértelműen meg
van határozva, hogy mit kell igazolni. Az igazolás módszertana dokumentált, és biztosítja, hogy az
eljárás szisztematikus, átlátható legyen, és igazoló adatokon alapuljon, azt
rendszeres időszakonként elvégezzék, és a meghatározásban foglalt minden
fogalmi elemre kiterjedjen.
Fő kérdések: 
·              
Kiterjed-e az igazoló szervek
által alkalmazott igazolási módszer a jogszerűség-fogalom minden elemére,
és magában foglalja-e az összes mutatónak való megfelelés vizsgálatát?
·              
Az igazoló szervek: 
·              
ellenőrzik-e az
okiratokat, kitermelési nyilvántartásokat és helyszíni műveleteket (akár
váratlan ellenőrzések útján);
·              
gyűjtenek-e információkat
külső érdekelt felektől;
·              
nyilvántartják-e igazolási
tevékenységeiket? 
·              
Elérhetők-e nyilvánosan az
igazolás eredményei? Hogyan
férhetnek hozzá az érdekelt felek ezekhez az információkhoz?
48.3.      Az ellátási lánc integritását
ellenőrző rendszerek igazolása
Egyértelműen
meghatározzák az igazolandó kritériumok és mutatók körét, ami a teljes ellátási
láncra kiterjed. Az igazolás
módszertana dokumentált, és biztosítja, hogy az eljárás szisztematikus,
átlátható legyen, igazoló adatokon alapuljon, azt rendszeres időszakonként
elvégezzék, a meghatározásban foglalt minden kritériumra és mutatóra
kiterjedjen, valamint magában foglalja az adatoknak a lánc minden szakaszában
történő rendszeres és gyors egyeztetését.
Fő
kérdések: 
·              
Teljes egészében lefedi-e az
igazolási módszertan az ellátási lánc ellenőrzésének igazolását? Egyértelműen rendelkezik-e erről
az igazolási módszertan?
·              
Milyen adatokkal támasztható
alá, hogy az ellátási lánc ellenőrzésére vonatkozóan valóban sor került
igazolásra?
·              
Mely szervezetek felelősek
az adatok egyeztetéséért? Rendelkeznek-e
megfelelő humán- és egyéb erőforrásokkal az adatkezelési
tevékenységek elvégzéséhez?
·              
Kialakítottak-e módszereket a
lábon álló fa, a kitermelt rönkök és a feldolgozóüzembe/a kivitel helyére
érkező fa közötti megfelelések értékelésére?
·              
Kialakítottak-e módszereket a
beérkező nyersanyagok mennyisége és a kilépő feldolgozott termékeknek
a fűrészüzemekben és más üzemekben mért mennyisége közötti megfelelés
értékelésére? Szerepel-e e
módszerek között az átváltási arányszámok meghatározása és időszakos
frissítése?
·              
Milyen információs rendszereket
és technológiákat alkalmaznak az adatok tárolására, ellenőrzésére és
rögzítésére? Vannak-e megbízható
rendszerek az adatbiztonság biztosítására?
·              
Elérhetők-e nyilvánosan az
ellátási lánc ellenőrzésére vonatkozó igazolás eredményei? Hogyan férnek hozzá az érdekelt felek
ezekhez az információkhoz?
48.4.      Panaszkezelési mechanizmusok
Megfelelő mechanizmusok biztosítják az
igazolási eljárásból eredő panaszok és viták kezelését. 
Fő
kérdések:
·              
Rendelkeznek-e az igazoló
szervek olyan panaszkezelési mechanizmussal, amely minden érdekelt fél
rendelkezésére áll? 
·              
Rendelkeznek-e az igazoló
szervek a független megfigyelőktől érkező kifogások fogadására
és azok kezelésére alkalmas mechanizmusokkal? 
·              
Rendelkeznek-e az igazoló
szervek a kormányzati tisztviselők által megállapított
szabálysértések/jogsértések fogadására és azok kezelésére alkalmas mechanizmusokkal?
·              
Egyértelmű-e, hogy hogyan
történik a panaszok fogadása, dokumentálása, (szükség szerint) felsőbb
fórum elé utalása és megválaszolása?
48.5.      A meg nem felelés kezelésére
szolgáló mechanizmusok 
Megfelelő mechanizmusok biztosítják az
igazolási eljárás során vagy panaszok és független megfigyelés révén
azonosított meg nem felelési esetek kezelését.
Fő
kérdések:
·              
Van-e olyan hatékony és
működő mechanizmus, amely alapján az igazolás eredményeiről
megfelelő korrekciós határozatot lehet hozni és végrehajtani, és
korrekciós intézkedéseket lehet tenni jogsértések megállapítása esetén? 
·              
Meghatározza-e az igazolási
rendszer a fenti követelményt?
·              
Kialakítottak-e mechanizmusokat
a meg nem felelés eseteinek kezelésére? Alkalmazzák-e ezeket a gyakorlatban?
·              
Megfelelően
nyilvántartják-e a meg nem felelésnek és az igazolási eredmények korrekciójának
eseteit, vagy az egyéb intézkedéseket? Működik-e az ilyen intézkedések eredményességét
értékelő rendszer? 
·              
Van-e olyan mechanizmus,
amellyel az igazoló szervek igazolással kapcsolatos megállapításai
bejelenthetők a kormánynak?
·              
A meg nem felelés eseteire
vonatkozóan milyen információ kerül nyilvánosságra?
49.         A kivitel engedélyezése
Indonézia
engedélyező hatóságot jelölt ki, amely általános felelősséggel bír a
jogszerűséget igazoló dokumentumok, illetve a FLEGT-engedélyek kiállítása
terén. A FLEGT-engedélyeket az
Unióba szánt egyes szállítmányokra állítják ki.
49.1.      Szervezeti felépítés
Fő
kérdések:
·              
Mely szervezetek felelősek
a FLEGT-engedély kiadásáért?
·              
Rendelkezik-e az engedélyező
hatóság a KAN által kiállított érvényes akkreditációs tanúsítvánnyal?
·              
Egyértelműen meghatározott
és nyilvánosan hozzáférhető-e az engedélyező hatóság és
alkalmazottjainak szerepe a FLEGT-engedélyek kibocsátásában?
·              
Meghatározták-e a
kompetenciakövetelményeket, és létrehoztak-e belső ellenőrzést az
engedélyező hatóság személyzete tekintetében?
·              
Rendelkezik-e az
engedélyező hatóság a feladatainak ellátásához szükséges forrásokkal?
49.2.      Jogszerűséget igazoló
dokumentumok kiállítása és azok felhasználása FLEGT‑engedélyezésre
Meghozták a
megfelelő intézkedéseket a jogszerűséget igazoló dokumentumok FLEGT‑engedélyezésre
való használatához.
Fő
kérdések:
·              
Követ-e az engedélyező
hatóság nyilvánosan hozzáférhető, dokumentált eljárásokat a
jogszerűséget igazoló dokumentumok kiadása során?
·              
Milyen adatok támasztják alá,
hogy ezeket az eljárásokat a gyakorlatban megfelelően alkalmazzák?
·              
Megfelelően
nyilvántartják-e a kiállított, jogszerűséget igazoló dokumentumokat és
azokat az eseteket, amikor nem állítottak ki jogszerűséget igazoló
dokumentumokat? Egyértelműen
ismerteti-e a nyilvántartás, hogy a jogszerűséget igazoló dokumentumokat
milyen igazoló adatok alapján adják ki?
·              
Az engedélyező hatóság
megfelelő eljárásokkal rendelkezik-e annak biztosítása érdekében, hogy mindegyik
faanyagszállítmány megfeleljen a jogszerűség‑fogalom, valamint az
ellátási lánc ellenőrzése támasztotta követelményeknek? 
·              
Az engedélyek kiadásának
feltételei egyértelműen meghatározottak-e, és az exportőrök, valamint
más érintett felek számára is ismertek-e?
·              
Milyen információ kerül
nyilvánosságra a kiadott engedélyekre vonatkozóan?
·              
Megfelelnek-e a
FLEGT-engedélyek a IV. mellékletben foglalt műszaki
előírásoknak?
·              
Kidolgozott-e Indonézia
FLEGT-engedélyekre vonatkozó számozási rendszert, amely segítségével
különbséget lehet tenni az uniós piacra szánt szállítmányok FLEGT-engedélyei és
a nem uniós piacra szánt szállítmányok jogszerűséget igazoló dokumentumai
között?
49.3.      A kiállított
FLEGT-engedélyekkel kapcsolatos kérdések 
Megfelelő mechanizmus áll rendelkezésre
az illetékes hatóságok FLEGT-engedélyekkel kapcsolatos kérdéseinek kezelésére a
III. melléklet szerint.
Fő
kérdések:
·              
Létrehoztak és megbíztak-e
engedélyinformációs egységet többek között az illetékes hatóságok kérdéseinek
fogadása és megválaszolása céljából?
·              
Egyértelmű eljárásokat
határoztak-e meg az engedélyinformációs egység és az illetékes hatóságok
közötti kommunikációra vonatkozóan?
·              
Egyértelmű eljárásokat
határoztak-e meg az engedélyinformációs egység és az engedélyező hatóságok
közötti kommunikációra vonatkozóan?
·              
Vannak-e olyan csatornák,
amelyeket igénybe véve az indonéz és nemzetközi érdekelt fél tájékoztatást
kérhet a kiadott FLEGT-engedélyekről? 
49.4.      Panaszkezelési mechanizmus
Megfelelő mechanizmus biztosítja az
engedélyezésből eredő panaszok és viták kezelését. Ez a mechanizmus
megfelelően képes az engedélyezési rendszer működésével kapcsolatos
bármely panasz kezelésére.
Fő
kérdések:
·              
Van-e olyan dokumentált
panaszkezelési eljárás, amely minden érdekelt fél rendelkezésére áll?
·              
Egyértelmű-e, hogy hogyan
történik a panaszok fogadása, dokumentálása, (szükség szerint) felsőbb
fórum elé utalása és megválaszolása?
50.         Független megfigyelés
A faanyagokra vonatkozó
jogszerűség-igazolási rendszer egyéb elemeitől (vagyis az erdészeti
erőforrás-gazdálkodásban vagy annak szabályozásában, illetve a független
ellenőrzésben részt vevőktől) független megfigyelést az
indonéziai civil társadalom végzi. Egyik legfontosabb célja, hogy az igazolás végrehajtásának
megfigyelésével fenntartható legyen a faanyagokra vonatkozó
jogszerűség-igazolási rendszer hitelességét.
Indonézia hivatalosan
elismerte a független megfigyelési funkciót, és lehetővé teszi, hogy a
civil társadalom panaszt tegyen abban az esetben, ha szabálytalanságokat észlel
az akkreditációs, az értékelési és az engedélyezési eljárás során. 
Fő kérdések:
·              
Közzétette-e a kormány a
független megfigyelésre vonatkozó iránymutatásokat?
·              
Világos követelményeket
határoznak-e meg az iránymutatások a pártatlanság biztosítása és az
összeférhetetlenség elkerülése érdekében arra vonatkozóan, hogy a szervezetek
alkalmasak-e a független megfigyelési funkciók ellátására?

·              
Meghatároznak-e az
iránymutatások a IX. mellékletben szereplő információk elérésére
szolgáló eljárásokat?
·              
Hozzáfér-e a gyakorlatban a
civil társadalom a IX. mellékletben szereplő információkhoz?
·              
Meghatároznak-e az
iránymutatások panaszok benyújtására szolgáló eljárásokat?
Nyilvánosak-e ezek az eljárások?
·              
Tisztázták és meghatározták-e
az igazoló szervekre vonatkozó jelentéstételi és az információk nyilvánosságra
hozatalával kapcsolatos rendelkezéseket?
IX. MELLÉKLET
AZ INFORMÁCIÓK
NYILVÁNOSSÁGRA HOZATALA
50.1.1.   Bevezetés
A felek elkötelezettek
annak biztosítása iránt, hogy az erdészettel kapcsolatos legfontosabb
információkat a nyilvánosság elé tárják. 
Ez a melléklet e
célkitűzés teljesítéséről gondoskodik azáltal, hogy meghatározza: i.
a nyilvánosságra hozandó, erdészettel kapcsolatos információk körét, ii. az
információk közzétételéért felelős szerveket, valamint iii. az információk
hozzáférhetőségét szolgáló mechanizmusokat. 
A cél annak biztosítása,
hogy (1) a vegyes bizottság tevékenységei e megállapodás végrehajtása során
átláthatóak és érthetőek legyenek; (2) mechanizmus álljon a felek és az
érdekelt felek rendelkezésére az erdészettel kapcsolatos információkhoz való
hozzáférés céljából; (3) a faanyagokra vonatkozó jogszerűség-igazolási
rendszer működését erősítse az információk független megfigyeléshez
való rendelkezésre állása; és (4) megvalósuljanak e megállapodás főbb
célkitűzései. Az információk
nyilvános hozzáférhetősége jelentősen hozzájárul Indonézia erdészeti
irányításának erősítéséhez.
50.1.2.   Információelérési mechanizmus 
Ez a melléklet összhangban
van az információszabadságról szóló 14/2008. sz. indonéz jogszabállyal. E jogszabály értelmében minden közintézmény
köteles előírásokat kidolgozni az információk nyilvánosság számára való
hozzáférhetőségére vonatkozóan. A
jogszabály négy információkategóriát különböztet meg: (1) rendszeresen rendelkezésre álló és aktívan terjesztett
információk; (2) információk, amelyeket haladéktalanul elérhetővé kell
tenni; (3) mindig rendelkezésre álló és kérésre közölt információk; és (4)
korlátozott hozzáférésű vagy bizalmas információk. 
Az Erdészeti Minisztérium,
a tartományi és körzeti hivatalok, a nemzeti akkreditáló testület (KAN), a
megfelelőségértékelő testület és az engedélyező hatóságok mind
olyan intézmények, amelyek jelentős szerepet játszanak a faanyagokra
vonatkozó jogszerűség‑igazolási rendszer működésében, ezért
feladatkörük részeként kötelesek közzétenni az erdészettel kapcsolatos
információkat. 
Az említett jogszabály
végrehajtása érdekében az Erdészeti Minisztérium, a tartományi és körzeti
hivatalok, valamint a KAN-t is ideértve más állami szervek kidolgozták vagy
kidolgozzák az információ nyilvánosságra hozatalát szolgáló eljárásokat. 
A KAN az ISO/IEC 17011:2004
szabvány 8.2 pontja (Az akkreditáló testület kötelezettségei) szerint
köteles információkat nyilvánosságra hozni. Az igazoló szervek és az engedélyező hatóságok az
erdészeti miniszter rendeletei, az ISO/IEC 17021:2006 8.1. pontja
(Nyilvánosan hozzáférhető információk) és a 65:1996 sz. ISO/IEC útmutató 4.8. pontja
(Dokumentáció) értelmében kötelesek információkat nyilvánosságra hozni.
A civil társadalmi
szervezetek az erdészeti miniszter rendeletei szerint az erdészettel
kapcsolatos információk fő forrásai között vannak.
Az erdészeti miniszter 2011.
február 2-i P.7/Menhut-II/2011. sz. rendelete szerint az Erdészeti
Minisztérium birtokában lévő információk iránti kérelmeket az Erdészeti
Minisztérium Közönségkapcsolati Központjának igazgatójához kell intézni az
„egyablakos” tájékoztatási politika jegyében. A megvalósításra vonatkozó további útmutatások kialakításán
az Erdészeti Minisztérium folyamatosan dolgozik. A regionális, tartományi és körzeti erdészeti irodákban rendelkezésre
álló információk közvetlenül hozzáférhetők. 
E melléklet
végrehajthatóságának biztosítása érdekében ki kell dolgozni és jóvá kell hagyni
azokat az eljárásokat/iránymutatásokat/utasításokat amelyek alapján az említett
intézmények megválaszolják a tájékoztatás iránti megkereséseket. Ezenkívül tisztázni kell az igazoló
szervekre és az engedélyező hatóságokra vonatkozó jelentéstételi és az
információk nyilvánosságra hozatalával kapcsolatos rendelkezéseket. 
50.1.3.   A faanyagokra vonatkozó
jogszerűség-igazolási rendszer működését ellenőrző
megfigyelés és értékelés erősítésére szolgáló információk kategóriái
Jogszabályok és előírások: a jogszerűségi előírások között
felsorolt összes jogszabály, előírás, szabvány és iránymutatás. 
Föld- és erdőhasználati jogok
odaítélése: földhasználati
térképek és tartományi területrendezési tervek, a földhasználati jogok
odaítélésének eljárásai, erdészeti koncessziós vagy erdőhasznosítási jogok
és egyéb, kitermelési és feldolgozási jogok, valamint a kapcsolódó
dokumentumok, például koncessziós térképek, erdőterület-felszabadítási
engedély, földhasználati jogcímet igazoló okmányok és földhasználati jogcímeket
ábrázoló térképek. 
Erdőgazdálkodási gyakorlat: erdőhasznosítási tervek, éves munkatervek térképekkel és
berendezésekre vonatkozó engedélyekkel együtt, az éves munkatervek kidolgozása
során szükséges, engedéllyel érintett területen és annak közelében élő
közösségekkel tartott konzultációs ülések jegyzőkönyvei, erdei fakitermelési
munkaterv és annak mellékletei, környezeti hatásvizsgálati dokumentumok és a
környezeti hatásvizsgálati jelentések kidolgozásához szükséges nyilvános
konzultációs ülések jegyzőkönyvei, rönkkitermelési jelentések, valamint az
állami tulajdonban lévő földterületen álló faállomány nyilvántartási
adatai.
Szállítással és ellátási lánccal
kapcsolatos információk, például a
rönkök vagy erdészeti termékek fuvarokmányai és annak mellékletei, faanyagokra
vonatkozó adategyeztetési jelentések, szigetek közötti faanyagszállításra
vonatkozó, nyilvántartásba vételhez kapcsolódó okmányok, valamint a hajó
azonosító adatait tartalmazó okmányok.
Feldolgozásra és iparra vonatkozó
információk, például a vállalkozás
alapító okirata, működési engedély és cégjegyzékszám, a környezeti
hatásvizsgálatról készült jelentés, iparűzési engedély vagy ipari
bejegyzési számok, erdészetitermék-nyersanyagipari iparialapanyag-ellátási
tervek, az erdészeti termékek exportőrének nyilvántartásba vétele,
nyersanyagokról és feldolgozott termékekről szóló jelentések, a
feldolgozási jogok tulajdonosainak jegyzéke, valamint a feldolgozóipari
vállalkozásokkal kapcsolatos információk. 
Erdővel
kapcsolatos díjak, például
területalapú díjak és fizetési bizonylatként szolgáló számlák, valamint az
újraerdősítési és erdészetierőforrás-szolgáltatási díjak fizetési
megbízásai és számlái.
Igazolással és engedélyezéssel kapcsolatos
információk: az akkreditációs
eljárásokra vonatkozó minőségügyi útmutatás és előírás; mindegyik
akkreditált megfelelőségértékelő testület neve és címe; az
akkreditálás dátuma és érvényességének határideje; az akkreditáció köre; az
egyes tanúsítványok kiállításában érintett megfelelőségértékelő
testületi alkalmazottak (ellenőrök, döntéshozók) jegyzéke; az üzleti
titoknak minősülő információk körének tisztázása; a nyilvános
konzultációk időpontjának megismerését szolgáló ellenőrzési terv, a
megfelelőségértékelő testület ellenőrzésre vonatkozó
bejelentése; a megfelelőségértékelő testülettel folytatott nyilvános
konzultációk a résztvevők névsorával együtt; az ellenőrzés
eredményeinek nyilvánosan összefoglalója; az ellenőrző szerv által a
tanúsítvány kiállításáról készített összegző jelentések; állapotjelentés
minden ellenőrzésről: megfelelt, elutasított, folyamatban lévő,
odaítélt, felfüggesztett, és visszavont tanúsítványok, és az itt felsoroltakban
bekövetkező változások; az ellenőrzésekkel és az engedélyezéssel
összefüggő meg nem felelési esetek, és a kezelésükre tett intézkedések;
kiállított exportengedélyek; az engedélyező hatóságok rendszeres
összegző jelentései. 
Megfigyelési és panaszkezelési eljárások: a KAN-hoz, igazoló szervekhez és engedélyező
hatóságokhoz intézett panaszokra vonatkozó szabványos működési eljárások,
ideértve a panaszjelentések előrehaladásának nyomon követését és a panaszjelentések
lezárását. 
Az erdők megfigyelése
szempontjából kulcsfontosságú dokumentumok és az e dokumentumokat birtokló
hatóságok felsorolását, valamint az ezen információk megszerzésére szolgáló
eljárást e melléklet függeléke tartalmazza.
1.           Az önkéntes partnerségi megállapodás
nagyobb célkitűzéseinek erősítésére használt információk kategóriái 
1.      A vegyes
bizottságban folytatott megbeszélések jegyzőkönyve 
2.      A vegyes
bizottság éves jelentése a következő tartalommal:
a)       a FLEGT engedélyezési rendszer
keretében Indonéziából az Unióba exportált fatermékek mennyisége a vonatkozó
HR-vámtarifaszámok alapján és a közösségi behozatal helyéül szolgáló tagállamok
szerint;
b)      az Indonézia által kibocsátott FLEGT-engedélyek száma;
c)       a megállapodásban szereplő célok megvalósítása terén
elért eredmények és a megállapodás végrehajtásával kapcsolatos kérdések;
d)      az illegálisan előállított fatermékek kivitelének,
behozatalának és a belföldi piacon történő forgalomba hozatalának és
kereskedelmének megakadályozását célzó lépések;
e)       az Indonéziába importált faanyag és fatermékek mennyisége,
valamint az illegálisan előállított fatermékek importjának megakadályozása
érdekében hozott és a FLEGT engedélyezési rendszer integritásának
megőrzését célzó intézkedések;
f)       a FLEGT engedélyezési rendszernek való meg nem felelés
esetei és az esetek kezelése érdekében hozott intézkedések;
g)       a FLEGT
engedélyezési rendszer keretében az Unióba behozott fatermékek mennyisége a
vonatkozó HR-vámtarifaszámok alapján és a közösségi behozatal helyéül szolgáló
tagállamok szerint;
h)       az Unió által Indonéziától átvett FLEGT-engedélyek száma;
i)        azon esetek száma és az érintett fatermékek mennyisége,
amelyekben az illetékes hatóságok és az indonéz engedélyinformációs egység
konzultációt folytattak.
3.      Az
időszakos értékelésről szóló teljes jelentés és összefoglaló
jelentés.
4.      A független
piaci megfigyelésről szóló teljes jelentés és összefoglaló jelentés.
5.      Az
időszakos értékeléssel és a független piaci megfigyeléssel kapcsolatos
panaszok és azok kezelésének módja.
6.      E megállapodás
végrehajtásának ütemterve és az végrehajtott intézkedések áttekintése.
7.      Az e
megállapodás végrehajtása és működése szempontjából lényeges egyéb adatok
és információk. A következőket foglalja
magában:
Jogi információk
·              
E megállapodás, annak
mellékletei és az esetleges módosítások szövege.
·              
A II. mellékletben említett
összes jogszabály és előírás.
·              
Végrehajtási rendeletek és
eljárások.
Információ a
kitermelésről:
·              
Indonézia teljes éves
fakitermelése.
·              
Az (összesen és az Unióba)
exportált fatermékek éves mennyisége.
A koncessziók
odaítélésével kapcsolatos információk:
·              
Az odaítélt erdészeti
koncessziók összterülete.
·              
A koncessziók listája, az
odaítélést elnyerő társaságok nevével, valamint a koncessziókat
kezelő társaságok neve.
·              
Az összes fakitermelési
koncesszió helymeghatározását ábrázoló térkép.
·              
A nyilvántartásba vett
erdészeti cégek (kitermelés, feldolgozás, kereskedelem és export) jegyzéke.
·              
Az SVLK-tanúsítvánnyal
rendelkező erdészeti cégek (kitermelés, feldolgozás, kereskedelem és
export) jegyzéke. 
Információ a
rendezésről
·              
A rendezési koncessziók típus
szerinti listája.
·              
A tanúsítvánnyal
rendelkező erdészeti koncessziók listája és tanúsítvány típusa, amely
alapján kezelik őket. 
A hatóságokkal kapcsolatos
információk:
·              
Az indonéz engedélyező
hatóságok listája címmel és elérhetőségekkel együtt.
·              
Az engedélyinformációs egység
címe és elérhetőségei.
·              
Az illetékes uniós hatóságok
listája címmel és elérhetőségekkel együtt.
Ezeket az információkat a felek honlapján
teszik közzé.
2.           A nyilvánosságra hozatallal kapcsolatos
rendelkezések végrehajtása
E melléklet
rendelkezéseinek végrehajtása során a felek értékelik a következőket:
·              
kapacitásépítés szükségessége a
nyilvános információk független megfigyelésre való felhasználásával összefüggésben;
·              
annak szükségessége, hogy
felhívják a közszféra és az érdekelt felek figyelmét az e megállapodásban
foglalt, nyilvánosságra hozatallal kapcsolatos rendelkezésekre 
Függelék – A
faanyagokra vonatkozó jogszerűség-igazolási rendszer igazolásának, megfigyelésének
és működésének erősítésére szolgáló információk
 Szám || Nyilvánosságra hozandó dokumentumok || A dokumentumot birtokló hatóságok || Információkategória   || 
 ÁLLAMI FÖLDEKEN ÁLLÓ ERDŐKBŐL SZÁRMAZÓ FAANYAGOK (IUPHHK-HA/HPH, IUPHHK-HTI/HPHTI, IUPHHK RE) és HELYI KÖZÖSSÉGEK ÁLTAL KEZELT ÁLLAMI FÖLDEKEN ÁLLÓ ERDŐKBŐL SZÁRMAZÓ FAANYAGOK (IUPHHK-HTR, IUPHHK-HKM)   || 
 1 || Erdészeti koncessziós jogra vonatkozó engedély (SK IUPHHK-HA/HPH, IUPHHK- HTI/HPHTI, IUPHHK RE) || Erdészeti Minisztérium (BUK); másolati példányok a körzeti és tartományi hivatalokban || 3 || 
 2 || Koncessziós térképek || Erdészeti Minisztérium (BAPLAN); másolati példányok a körzeti és tartományi erdészeti hivatalokban || 3 || 
 3 || Erdei fatermékek hasznosítására vonatkozó engedélyek SK IUPHHK-HTR, IUPHHK-HKm || Erdészeti Minisztérium (BUK); másolati példányok a körzeti és tartományi erdészeti hivatalokban || 3 || 
 4 || Erdei fatermékek hasznosításával kapcsolatos térképek || Erdészeti Minisztérium (BAPLAN); másolati példányok a körzeti és tartományi erdészeti hivatalokban || 3 || 
 5 || Erdőhasználati terv (TGHK) || Erdészeti Minisztérium (BAPLAN); másolati példányok a körzeti és tartományi hivatalokban || 3 || 
 6 || erdei fakitermelési munkaterv (RKUPHHK) és annak mellékletei a berendezésekre vonatkozó engedélyekkel együtt || Erdészeti Minisztérium (BUK) || 3 || 
 7 || Az IUPHHK fizetési megbízás (SPP) engedélydíja és a fizetési bizonylat ||  Erdészeti Minisztérium (BUK) || 3 || 
 8 || Éves munkaterv (RKT/ Blue Print) térképpel együtt || Tartományi erdészeti hivatalok; másolati példányok a körzeti erdészeti hivatalokban || 3 || 
 9 || Fabecslési és kitermelési jelentések (LHP és LHC) || Körzeti erdészeti hivatalok, másolati példányok a tartományi erdészeti hivatalokban || 3 || 
 10 || Fuvarokmányok (skshh) || Körzeti erdészeti hivatalok, másolati példányok a tartományi erdészeti hivatalokban || 3 || 
 11 || Rönkökre vonatkozó adategyeztetési jelentés (LMKB) || Körzeti erdészeti hivatalok és a helyi Erdészeti Minisztérium egysége (BP2HP) || 3 || 
 12 || A termelési díjra vonatkozó fizetési megbízás (SPP) és fizetési bizonylat (rönk/térfogat szerint) || Körzeti erdészeti hivatalok || 3 || 
 13 || Az erdészetierőforrás-szolgáltatási és az Újraerdősítési Alapnak fizetendő díj (PSDH vagy DR a természetes erdőkre vonatkozó engedélyek jogosultjainak, illetve PSDH az erdőültetvényekre vonatkozó engedélyek jogosultjainak) || Körzeti erdészeti hivatalok || 3 || 
 14 || Környezeti hatásvizsgálati (EIA) dokumentumok (AMDAL, ANDAL, RKL és RPL) || Tartományi vagy körzeti környezetvédelmi hivatal (BAPEDALDA vagy BLH), másolati példányok az Erdészeti Minisztériumban (BUK) || 3 || 
 MAGÁNTULAJDONÁBAN LÉVŐ FÖLDRŐL SZÁRMAZÓ FAANYAG   || 
 15 || Érvényes, földhasználati jogcímet igazoló okmány || Nemzeti vagy tartományi/körzeti földhivatal (BPN) || 3 || 
 16 || Földhasználati jogcímeket/helymeghatározást ábrázoló térkép || Nemzeti vagy tartományi/körzeti földhivatal (BPN) || 3 || 
 17 || A rönkök SKAU vagy SKSKB fuvarokmánya KR (közösségi faanyag) pecséttel ellátva || A falu vezetője (SKAU); másolati példányok a körzeti erdészeti hivatalokban (SKSKB-KR és SKAU). || 3 || 
 ERDŐÁTALAKÍTÁSSAL ÉRINTETT FÖLDTERÜLETRŐL SZÁRMAZÓ FAANYAG (IPK)   || 
 18 || Faanyag-hasznosítási engedélyek: ILS/IPK, ideértve a berendezésekre vonatkozó engedélyt || Tartományi és körzeti erdészeti hivatalok || 3 || 
 19 || Térképek mellékelve az ILS-hez/IPK-hoz || Tartományi és körzeti erdészeti hivatalok || 3 || 
 20 || Erdőterület-felszabadítási engedély || Erdészeti Minisztérium (BAPLAN) és az Erdészeti Minisztérium tartományi egysége (BPKH) || 3 || 
 21 || IPK-/ILS-munkaterv || Körzeti erdészeti hivatalok || 3 || 
 22 || A földhasználat-változás előtt álló, állami tulajdonban lévő földterületen álló faállomány nyilvántartási adatai (szakasz az IPK-/ILS-munkatervben) || Körzeti erdészeti hivatalok || 3 || 
 23 || Fakitermelési dokumentum (LHP) || Körzeti erdészeti hivatalok || 3 || 
 24 || DR és PSDH fizetési elismervény (lásd a 13. sort) || Körzeti erdészeti hivatalok, másolati példányok az Erdészeti Minisztériumban (BUK) || 3 || 
 25 || FAKB fuvarokmányok, a KBK és az SKSKB mellékletei, valamint a KB mellékletei || Körzeti erdészeti hivatalok || 3 || 
 AZ ERDŐGAZDÁLKODÁSRA ÉPÜLŐ IPAR   
 26 || Vállalkozás alapító okirata || Jogi és Emberi Jogi Minisztérium; az elsődleges és integrált iparágak esetében 6000 m3 kapacitás felett másolati példányok az Erdészeti Minisztériumban (BUK), 6000 m3 kapacitás alatt másolati példányok a tartományi és körzeti erdészeti hivatalokban; a másodlagos iparágak esetében másolati példányok az Ipari Minisztériumban. || 3 
 27 || Működési engedély (SIUP) || Helyi befektetési hivatal vagy befektetéskoordináló ügynökség (BKPMD), Kereskedelmi Minisztérim. A másodlagos iparágak esetében másolati példányok az Ipari Minisztériumban. || 3 
 28 || Cégnyilvántartási szám (TDP) || Helyi befektetési hivatal vagy befektetéskoordináló ügynökség (BKPMD) és Kereskedelmi Minisztérium || 3 
 29 || Környezeti hatásvizsgálat (EIA) (UKL/UPL és SPPL) || Tartományi és körzeti erdészeti hivatalok (BAPEDALDA vagy BLH); másolati példányok a helyi kereskedelmi hivatalban vagy a befektetéskoordináló ügynökségnél (BKPMD) || 3 
 30 || Ipari működési engedély (IUI) vagy ipari nyilvántartási szám (TDI) || Az elsődleges és integrált iparágak esetében 6000 m3 kapacitás felett másolati példányok az Erdészeti Minisztériumban (BUK), 6000 m3 kapacitás alatt a tartományi erdészeti hivatalokban, 2000 m3 kapacitás alatt másolati példányok a körzeti erdészeti hivatalokban; a másodlagos iparágak esetében másolati példányok az Ipari Minisztériumban. || 3 
 31 || Az elsődleges erdészeti terméket előállító iparágak (IPHH) esetében az ipari nyersanyag-ellátási terv (RPBBI) || Az elsődleges és integrált iparágak esetében 6000 m3 kapacitás felett másolati példányok az Erdészeti Minisztériumban (BUK), 6000 m3 kapacitás alatt a tartományi erdészeti hivatalokban, 2000 m3 kapacitás alatt másolati példányok a körzeti erdészeti hivatalokban; másolati példányok a tartományi és körzeti erdészeti hivatalokban. || 3 
 32 || Erdészeti ipari termékek nyilvántartott exportőre (ETPIK) || Kereskedelmi Minisztérium || 3 
 33 || Fuvarokmányok (SKSKB, FAKB, SKAU és/vagy FAKO) || A falu vezetője (SKAU); másolati példányok a körzeti erdészeti hivatalokban (SKSKB-KR, SKAU), a FAKO másolati példányai a tartományi erdészeti hivatalokban || 3 
 34 || A rönkfaállomány változásait rögzítő dokumentumok (LMKB/LMKBK) || Körzeti erdészeti hivatalok || 3 
 35 || Jelentés feldolgozott termékről (LMOHHK) || Körzeti erdészeti hivatalok, másolati példányok a tartományi erdészeti hivataloknak || 3 
 36 || Szigetek közötti fakereskedelmi dokumentum (PKAPT) || Kereskedelmi Minisztérium (Belkereskedelmi Osztály) || 3 
 37 || Hajóazonosító dokumentum || (A Közlekedési Minisztérium alá tartozó) helyi kikötő-igazgatási hivatal; másolati példány az Indonéz Osztályozási Hivatalban (BKI) || 3 
 EGYÉB RELEVÁNS INFORMÁCIÓ   
 38 || Jogszabályok és előírások: a jogszerűségi előírások között felsorolt összes jogszabály, előírás, szabvány és iránymutatás || Erdészeti Minisztérium, tartományi vagy körzeti erdészeti hivatalok || 3 
 39 || Az ellenőrzésre és az engedélyezésre vonatkozó információk: ||   ||   
 a) minőségi útmutatás és akkreditációs eljárási szabvány || Nemzeti Akkreditáló Testület (KAN) || 1 
 b) minden egyes akkreditált megfelelőségértékelő szervezetnek (LP és LV) a neve és a címe || Nemzeti Akkreditáló Testület (KAN) || 1 
 c) az egyes engedélyekhez kapcsolódó személyzetet (ellenőrök, döntéshozók) tartalmazó jegyzék || Megfelelőségértékelő szervezetek (LP és LV), Erdészeti Minisztérium || 1 
 d) annak tisztázása, hogy mi számít bizalmas üzleti információnak || Nemzeti Akkreditáló Testület (LP és LV) || 1 
 e) ellenőrzési terv, amelyből kiderül, mikor van nyilvános konzultáció, az ellenőrzés bejelentése az ellenőrző szerv részéről, az audit eredményének nyilvánosan hozzáférhető összefoglalója, az ellenőrző szerv által a tanúsítvány-kibocsátásra vonatkozóan kiállított összefoglaló jelentések || Nemzeti Akkreditáló Testület (LP és LV) || 1 
 40 || Az ellenőrzéssel kapcsolatos állapotjelentések: ||   ||   
   || a) a tanúsítás megvalósult, meghiúsult, folyamatban van, kibocsátott, felfüggesztett és visszavont tanúsítványok és az ezekkel kapcsolatos változások || Nemzeti Akkreditáló Testület (LP és LV) || 1 
   || b) az ellenőrzésekkel és az engedélyezéssel kapcsolatos előírások megsértésének esetei és az azok kezelésére hozott intézkedések; || Megfelelőségértékelő szervezetek (LP és LV) || 3 
   || c) Kiállított kiviteli engedélyek (jogszerűséget igazoló dokumentum); az engedélyező szerv rendszeres jelentései || Megfelelőségértékelő szervezetek (LP és LV) || 1 
 41 || Megfigyelési és panaszkezelési eljárások: ||   ||   
 a) az akkreditáló testülethez és az egyes ellenőrző szervekhez intézett panaszokra vonatkozó szabványos működési eljárások || Nemzeti Akkreditáló Testület (KAN), megfelelőségértékelő szervezetek (LP és LV) || 1 
 b) a megfigyelésre, a panaszokra és civil társadalmi megfigyelő jelentéseire vonatkozó civil társadalmi eljárások || Erdészeti Minisztérium, független megfigyelő || 1 
 c) a panaszjelentések előrehaladásának nyomon követésével és a panaszjelentés lezárásával kapcsolatos dokumentumok || Nemzeti Akkreditáló Testület (KAN), megfelelőségértékelő szervezetek (LP és LV) || 3 
Információszerzési eljárások:
·              
Az információs szabadságról szóló törvény (UU
14/2008) az információk négy kategóriáját különbözteti meg: (1) rendelkezésre
álló és rendszeresen, aktívan terjesztett információk; (2) haladéktalanul
nyilvánosságra hozandó információk; (3) mindig rendelkezésre álló és kérésre
szolgáltatott információk, valamint (4) korlátozott hozzáférésű vagy
bizalmas információk. 
·              
Az információs szabadságról szóló törvény 3.
kategóriájába tartozó információkat az adott intézmény kijelölt szervéhez
(PPID) – például az Erdészeti Minisztérium közönségkapcsolati központjához –
benyújtott kérelemre bocsátják rendelkezésre. A nyilvános információk
tekintetében minden intézmény az információs szabadságról szóló törvényen
alapuló saját végrehajtási szabályzattal rendelkezik.
·              
Egyes információkat, ugyan az információs
szabadságról szóló törvény 3. kategóiájába tartoznak, az érintett intézmények
közzétesznek a honlapjukon, többek között rendeleteket és szabályokat,
földhasználati térképeket és erdőhasználati terveket.
[1]               COM(2003) 251.
[2]               HL C 268., 2003.11.7.,
1. o.
[3]               HL L 347., 2005.12.30.,
1. o.
[4]               A Tanács 15102/05. sz.,
korlátozott terjesztésű dokumentuma.
[5]               HL C […]., […]., […]. o.
[6]               COM(2003) 251.
[7]               HL C 268., 2003.11.7.,
1. o.
[8]               HL C 157. E, 2006.7.6.,
482. o.
[9]               HL L […]., […]., […].
o.; [illessze be a számot, a dátumot és a dokumentum kihirdetésének
hivatkozását].
[10]             HL: [illessze be az aláírás dátumát].
[11]             A főbb jogszabályok, a
későbbi módosításokkal együtt.